১২. সিদ্ধাশ্রমের অন্তরালে – দ্বাদশ প্রকরণ – বাংলা রামায়ণ । Bangla Ramayan\nলাইব্রেরি » রামায়ণ » রামায়ণের উৎস কৃষি (জিতেন্দ্র নাথ বন্দ্যোপাধ্যায়) » ১২. সিদ্ধাশ্রমের অন্তরালে – দ্বাদশ প্রকরণ\nপূর্ববর্তী : Previous post: « ১১. বায়স-মন্থরা-ত্রিশঙ্কু পরিচয় – একাদশ প্রকরণ\nপরবর্তী : Next post: ১৩. কথা-অবশেষ »\nরাম প্রমুখ চার ভাই সকল বিদ্যায় পারদর্শী হয়ে উঠলে দশরথ উপাধ্যায় ও বন্ধুগণের সঙ্গে পুত্রদের দারক্রিয়া বিষয়ে চিন্তা করছিলেন; এমন সময় অযোধ্যায় বিশ্বামিত্রর আগমন। দশরথকে সত্যপ্রতিজ্ঞা করিয়ে বিশ্বামিত্র তাঁর আগমনের উদ্দেশ্য ব্যক্ত করেন।\nবিশ্বামিত্র যাগকরণাভিলাষী হয়েছেন। কিন্তু সুন্দ ও উপসুন্দের পুত্র মারীচ ও সুবাহু অনেকবার নিয়ম সমাপ্ত হলেও যজ্ঞ সমাপনকালে বিঘ্নের সৃষ্টি করেছে। সুতরাং মারীচ ও সুবাহুকে দমন করে যাতে যজ্ঞ সম্পন্ন করা যায় সেকারণে বিশ্বামিত্র দশরত্রের জন্য রামকে তার হাতে প্রদান করার জন্য দশরথকে অনুরোধ জানালেন। রামের বয়স তখন ঊনষোড়শ বৎসর মাত্র। এজন্য দশরথ প্রথমে অনিচ্ছা প্রকাশ করলেন; অবশেষে বসিষ্ঠ প্রমুখর অনুরোধে সম্মত হন। বিশ্বামিত্র কেবলমাত্র রামকে প্রার্থনা করলেও লক্ষ্মণ রামের অনুগামী হয়েছিলেন। তিনজনে অযোধ্যা ত্যাগ করার কালে,—\nততো বায়ুঃ সুখস্পর্শে নীরজস্কো ববৌ তদা।\nবিশ্বামিত্রগতং রামং দৃষ্ট্বা রাজীবলোচনম্॥ ৪ (১.২২.৪)\nঅর্থাৎ, রাজীবলোচন রাম বিশ্বামিত্রর অনুগমন করবার উদ্যোগী হয়েছেন দেখে আরামদায়ক সুখস্পর্শশালী বায়ু প্রবাহিত হতে লাগল।\nকলাপিনৌ ধনুষ্পাণী শোভয়ানৌ দিশো দশ।\nবিশ্বামিত্ৰং মহাত্মানং ত্রিশীর্ষাবিব পন্নগৌ॥ ৭\nঅনুযাতে শ্রিয়া দীপ্তৌ শোভয়ন্তাবনিন্দিতৌ॥ ৮\nস্থাণুং দেবমিবাচিন্ত্যং কুমারাবিব পাবকী।\nঅধ্যর্দ্ধযোজনং গত্বা সরয্ব দাক্ষিণে তটে॥ ১১ ১(১.২২.৭-৮.১১)\nঅর্থাৎ, যেমন ধনুষ্পাণীকে কলাপী শোভান্বিত করে এবং অশ্বিনীকুমারদ্বয় পিতামহ ব্ৰহ্মাকে অনুসরণ করে, তেমনি পৃষ্ঠদেশে সমুন্নত তৃণীর যুগ্মধারী হয়ে ত্রিশীর্ষ সপের ন্যায় রাম ও লক্ষ্মণ বিশ্বামিত্রর অনুগমন করলেন।……পাবকী অগ্নিনন্দন কুমার অচিন্ত্য স্থাণুকে যেমন অনুগমন করে তেমনিভাবে রাম ও লক্ষ্মণ বিশ্বামিত্রকে অনুসরণ করে অধ্যর্দ্ধযোজন পথ অতিক্রমণের পর সরযুর দক্ষিণতটে উপনীত হলেন।\nএখানে বিশ্বামিত্র রামকে বলা ও অতিবলা মন্ত্র প্রদান করেন। এই মন্ত্র গ্রহণ করে,—\nসহস্ররশ্মির্ভাগবান্ শরদীব দিবাকরঃ।\nগুরুকার্য্যাণি সৰ্বাণি নিযুজ্য কুশিকাত্মজে।\nউষুস্তাং রজনীং তন্ত্র সরষাং সসুখং ত্রয়ঃ॥ ২৩ (১.২২.২৩)\nঅর্থাৎ, রাম শরৎকালীন সহস্রকিরণ দিবাকরের ন্যায় শোভা ধারণ করলেন। রাম, বিশ্বামিত্রর প্রতি, ‘যেরূপ গুরুর প্রতি কাৰ্য্য করতে হয়’ সেরূপ সকল কার্য সম্পন্ন করার পর তারা তিনজনে সেই রজনী সরযুর দক্ষিণতীরে অতিবাহিত করলেন। অযোধ্যা ত্যাগের পর এটি প্রথম রাত্রি।\nরাত্রি প্রভাত হলে বিশ্বামিত্র পর্ণ-শয্যায় শয়ান রাম ও লক্ষ্মণকে শয্যাত্যাগ করে প্রাতঃসন্ধ্যাকালের দৈবকর্ম সম্পাদন করতে নির্দেশ দিলেন। অতঃপর অগ্রসর হয়ে সরযু ও দিব্যা ত্রিপথগার সঙ্গমস্থল দর্শন করলেন। স্থানটি সম্পর্কে রাম কৌতুহল প্রকাশ করলে বিশ্বামিত্র জানালেন কন্দর্প পূর্বে মূর্তিমান ছিলেন। বুধগণ (পণ্ডিতগণ) তাকে কাম (মনোহর) বলে অভিহিত করতেন। বহুদিন গত হল, স্থাণু এই স্থানে তপস্যার কারণে সমাধিস্থ ছিলেন। একদা সমাধি ভঙ্গ হলে মরুদ্‌গণসহ রুদ্র যখন পরিভ্রমণ করছিলেন তখন মদন রুদ্রকে ধর্ষণ করেন। ক্রুদ্ধ হয়ে রুদ্র রৌদ্র-নয়নে অবলোকন করা মাত্র মদনের সমস্ত অবয়ব বিশীর্ণ হয়ে যায়। কায়াহীন হওয়ায় কন্দর্প ‘অনঙ্গ’ নামে এবং এই স্থানটি ‘কামাশ্রম’ নামে বিখ্যাত হয়। এই কামাশ্রমে বিশ্বামিত্র প্রমুখ দ্বিতীয় রাত্রি অবস্থান করেন।\nঅনন্তর সুবিমল প্রভাতকালে তাঁরা নদীতীরে উপস্থিত হলে মুনিগণ নৌকা নিয়ে এসে সত্বর সাগরগামী ঐ নদী অতিক্রম করতে অনুরোধ জানালেন। নৌকাযোগে তার জাহ্নবীর দক্ষিণতীরে উত্তীণ হয়ে অগ্রসর হওয়াব কালে পথে ধব, অশ্বকৰ্ণ, অর্জুন, পাটলী, বদরী, তিন্দুক ও বিশ্ব প্রভৃতি বৃক্ষে পূর্ণ দুর্গম বন দেখে রাম কৌতুহলী হলে বিশ্বামিত্র বললেন,— পূর্বে এস্থানে মলদ ও করূষ নামে দুটি জনপদ ছিল। এর পূর্বে সহস্রাক্ষ বৃত্ৰবধ করে ব্ৰহ্মহত্যার কারণে মলিন ও ক্ষুধাকান্ত হয়েছিলেন। দেবগণ এই স্থানে মহেন্দ্রকে স্নান করালে ইন্দ্ৰ মল ও করূষ (ক্ষুধা) মুক্ত হন। এই কারণে মলদ ও কবৃষ নামকরণ। ইন্দ্রর প্রসাদে এই দুই জনপদ উত্তরোত্তর শ্ৰীবৃদ্ধি লাভ করে। কিছুকাল পরে সুন্দের সহস্র-হস্তিনী-বলধারিণী তাড়কানামী এক যক্ষিণী ভার্যা হল। তার গর্ভে ইন্দ্রতুল্য পরাক্রমশালী মারীচ নামে এক পুত্র জন্মায়।\nঅগস্ত্যশাপে সুন্দ নিহত হওয়ায় পুত্রসহ তাড়কা অগস্ত্যকে গ্রাস করতে উদ্যত হলে অগস্ত্যর অভিশাপে মাতা পুত্র উভয়ে রাক্ষসে পরিণত হয়। অভিশপ্তা রাক্ষসরূপিণী তাড়কা সেই অগস্ত্যাশ্রম উৎসন্ন করেছে। রাক্ষস মারীচ নিয়ত লোকগণকে বিত্রস্ত করে। দুষ্টচারিণী তাড়কা মলদ ও করূষ নামক জনপদদ্বয়ে নিয়ত উৎপীড়ন করছে। সে এস্থান হতে অর্ধযোজন দূরে পথ আগলে আছে। যে বনে তাড়কা বাস করছে সেখান দিয়ে তাঁদের যেতে হবে এবং রাক্ষসীকে বিনাশ করতে হবে।\nযেহেতু সন্ধ্যাকালে রাক্ষসগণ অত্যধিক বল লাভ করে, সেকারণে বিশ্বামিত্রর নির্দেশে রাম সন্ধ্যার পূর্বেই তাড়কাকে বধ করেছিলেন। তাড়কাবনে বিশ্বামিত্র প্রমুখ তৃতীয় রাত্রি অতিবাহিত করলেন।\nপরদিন প্রভাতে বিশ্বামিত্র সন্তুষ্ট হয়ে রামকে বহুবিধ অস্ত্র সম্প্রদান করেন। দান গ্রহণ করে পথে যেতে যেতে আরেকটি আশ্রম দেখে রাম পুনরায় কৌতুহল প্রকাশ করলেন। ঐ আশ্রমই গন্তব্যস্থল একথা জানিয়ে বিশ্বামিত্র সেই আশ্রমের পুরা-কাহিনী শোনালেন।\nবামনের উৎপত্তির পূর্বে এখানে বিষ্ণু যুগ-শত-পরিমিত কাল তপস্যা করে তপঃ সিদ্ধিলাভ করেছিলেন। সেই সময়ে বিরোচন-পুত্র বলি ইন্দ্র ও মরুদ্‌গণ প্রভৃতি দেবতাগণকে পরাজিত করে ত্ৰিলোকে রাজত্ব করছিল। বলি যজ্ঞ উপলক্ষে যে যা প্রার্থনা করছে তাই দান করছিল। তখন অগ্নি প্রভৃতি দেবগণ সকলে বিষ্ণুকে অনুরোধ জানাল যে দেবগণের মঙ্গলের জন্য বিষ্ণু যেন বামনরূপ ধারণ করে বলিকে পযুদস্ত করে ইন্দ্রকে ত্ৰৈলোক্য ফিরিয়ে দেয়।\nএই একই সময়ে কশ্যপ অদিতির সঙ্গে সহস্ৰ দিব্য-বর্ষানুষ্ঠেয় ব্রত সমাপনপূর্বক মধুসূদনকে তার পুত্র এবং ইন্দ্রর কনিষ্ঠ ভ্রাতারূপে প্রার্থনা করল।\nদেবগণের অনুরোধে এবং কশ্যপের প্রার্থনামত বিষ্ণু অদিতির গর্ভে বামনরূপে উৎপন্ন হয়ে ত্রিপদ দ্বারা ত্ৰিলোক আক্ৰমণ করে বলিকে বলপূর্বক পাতালে বন্দী করে ত্রিলোককে ইন্দ্রের অধীন করে দিল, বর্তমানে বিশ্বামিত্র এই আশ্রম উপভোগ করছেন।\nবিষ্ণু সিদ্ধিলাভ করায় স্থানটি ‘সিদ্ধাশ্ৰম’ নামে খ্যাত হয়। বামনের আশ্রম হিসাবে ‘শ্রমনাশন’ নামে পরিচিত।\nশশীব গতনীহারঃ পুনর্ব্বসুসমন্বিতঃ।\nতং দৃষ্ট্বা মুনয়ঃ সর্ব্বে সিদ্ধাশ্রমনিবাসিনঃ।\nউৎপত্যোৎপত্য সহসা বিশ্বামিত্রমপূজয়ন্।। ২৬\n(১.২৯.২৬) অর্থাৎ, বিশ্বামিত্রদের আগমনে তৎকালে পুনর্বসু নক্ষত্রদ্বয়ে মিলিত হিমানীমুক্ত নির্মল শশধরের ন্যায় আশ্রমের শোভা হল। সিদ্ধাশ্রমবাসীগণ বিশ্বামিত্রকে সমাগত দেখে সহসা উত্থানপূর্বক তাঁকে অৰ্চনা করলেন।\nমুহূর্তকাল বিশ্রাম করেই বিশ্বামিত্র যজ্ঞার্থে দীক্ষিত হলেন। অযোধ্যা ত্যাগের পর রাম লক্ষণের এখানে চতুর্থ রাত্রিবাস।\nপরদিন প্রভাতে রাম কোন সময়ে দুই রাক্ষসের অত্যাচার হতে যজ্ঞ রক্ষা করতে হবে জানতে চাইলে মুনিগণ বললেন যে আজ হতে ছয় অহোরার বিশ্বামিত্র মৌনী থাকবেন। এই কয়দিন তাঁকে রক্ষা করতে হবে।\nপঞ্চম অহোরাত্র গত হয়ে ষষ্ঠ দিবস উপনীত হলে মারীচ ও সুবাহু যজ্ঞনাশ-কারণে উপস্থিত হল। রাম শীতেষু নামক অস্ত্রে মারীচকে বিঘূর্ণিত ও অচেতন করে একশত-যোজন-ব্যাপ্ত সমুদ্রে নিক্ষেপ করলেন। আগ্নেয় অস্ত্রে সুবাহুকে বধ এবং বায়ব্য অস্ত্রে অন্যান্য রাক্ষসগণকে হনন করলেন। অতঃপর বিশ্বামিত্রর যজ্ঞ সমাপ্ত হল।\nযজ্ঞান্তে পরদিন বিশ্বামিত্র রাম-লক্ষ্মণকে নিয়ে অযোধ্যায় ফিরে না গিয়ে জনকযজ্ঞ দর্শনার্থে উত্তরদিকে রওনা হয়েছিলেন, যদিও যজ্ঞ সমাপনের দিন দশরথের নিকট প্রদত্ত প্রতিশ্রুতি মত দশরাত্র অতিবাহিত হয়ে যায়।\nসিদ্ধাশ্রম কাহিনীতে কয়েকটি বিষয় লক্ষ্য করার আছে। অযোধ্যা ত্যাগ করার পর পথে নানা গল্প হল; কিন্তু মারীচ ও সুবাহুর কীর্তি ও বলাবল সম্পর্কে কোন আলোচনা নাই। এমন কি বিশ্বামিত্র দশরথকে রাবণের প্রসঙ্গ জ্ঞাত করালেও রামকে এ বিষয়ে কোন কথা বলেননি।\nসিদ্ধাশ্রমে পৌঁছানোর পরদিন প্রভাতে রাম জানতে চাইছেন রাক্ষসদ্বয় কখন আসবে? বিশ্বামিত্র এ বিষয়ে রামকে কোন নির্দেশ দেননি।\nএই কাহিনীতে লক্ষ্মণ রামের অনুগমন করলেও তার ভূমিকা খুবই নগন্য।\nপুত্রদের জন্মক্রিয়া সকল সম্পন্ন করার পর রামের ঊনষোড়শ বৎসর বয়সে দশরথ পুত্রদের দারক্রিয়া বিষয়ে চিন্তা করছিলেন।(১)\nঅথচ রামায়ণের অন্যত্র দেখা যায় যে রাবণ সীতাহরণ জন্য মারীচের সাহায্য প্রার্থনা করলে মারীচ জানায় ঊনদ্বাদশবর্ষীয় রাম কি ভাবে বিশ্বামিত্রর আশ্রমে তাকে পযুদস্ত করেছিলেন।(২) আবার মুনির ছদ্মবেশী রাবণকে সীতা বলেছিলেন বিবাহের পর ইক্ষ্বাকুকুলে বারো বংসর অতিবাহিত হলে ত্রয়োদশবর্ষে তার বয়স যখন আঠারো ও রামের পচিশ বৎসর বয়স, তখন রাম বনগমন করেছিলেন।(৩)\nমারীচের বক্তব্যমত ঊনদ্বাদশ বৎসরে বিশ্বামিত্রর আশ্রমের ঘটনা এবং সীতার বিবাহের পর শ্বশুরকুলে বারো বৎসর কাটানোর হিসাব মেলে। কারণ রাম পাঁচিশ বৎসর বয়সে বনগমন করলে বারো বৎসর বয়সে সীতার সঙ্গে তার বিবাহ হয়েছিল।\nকিন্তু বর্তমান কাহিনীতে বলা হচ্ছে রামের বয়স ঊনষোড়শ বৎসর; এর কারণ কি?\nকারণ রহস্য সৃষ্টি।\n‘ঊন’ শব্দটি দুইটি ক্ষেত্রে দুই অর্থে ব্যবহার করা হয়েছে। ঊনদ্বাদশ শব্দের ক্ষেত্রে রামের জন্মের পর এগার বৎসর উত্তীর্ণ হয়েছে, কিন্তু বারো বৎসর পূর্ণ হয়নি এই ইংগিত গ্রহণ করতে হবে।\nঊনষোড়শ শব্দের ক্ষেত্রে রামের ষোড়শতম বর্ষটিতে একটি মলমাস এবং একটি ক্ষয়মাস পড়ায় চান্দ্রমাস সংখ্যা ঊন হয়েছে; অর্থাৎ সৌর মাসের চেয়ে কম হয়েছে।\nপ্রাচীনকালে পাঁচ বৎসরে যুগ ধরা হত। সেকালে প্রতি পাঁচ বৎসর অন্তর একটি মাস বাদ দিয়ে সৌর ও চান্দ্র বৎসরে সামঞ্জস্য আনা হত।\nস্থূল হিসাবে প্রতি তৃতীয় বৎসরে মলমাস গণনা করা হয়। কিন্তু কার্যক্ষেত্রে দুইটি মলমাসের মধ্যে সমান সময়ের ব্যবধান থাকে না। সাধারণতঃ দুই বৎসর চার মাস হতে দুই বৎসর এগারে মাসের ব্যবধানে মলমাস অনুষ্ঠিত হয়। ফলে কোন বিশেষ বৎসরে মলমাস ছিল কিনা হিসাব করা বিশেষ দুরূহ। অনুরূপভাবে, ১৪১, ১২২, ৭৬, ৬৫, ৪৬ এবং ১৯ বৎসর অন্তর ক্ষয়মাস পড়ে। তবে ১৯ এবং ১৪১ বৎসরের পৌনঃপুনিকতার আধিক্য। এক্ষেত্রেও হিসাবের জটিলতা খুব বেশী।\nএকাদশ এবং ষোড়শ বৎসরের মধ্যে পাঁচ বৎসরের ব্যবধান। সুতরাং উভয় বৎসরে মলমাস পড়া স্বাভাবিক।\nবিশ্বামিত্র দশরাত্রর জন্য রামকে প্রার্থনা করেছিলেন। সাধারণ হিসাবে অযোধ্যা ত্যাগ করার পর বিশ্বামিত্রর সিদ্ধিলাভের দিন পর্যন্ত দশ রজনী অতিবাহিত হয়ে গিয়েছে। সিদ্ধাশ্রম হতে অযোধ্যা ফিরতে হিসাব মত আরও তিনটি রজনী পথে কাটতে হয়। সুতরাং বিশ্বামিত্র ত্রয়োদশ রাত্র না বলে দশরাত্র বললেন কেন?\n‘রাত্র’ শব্দ দ্বারা অন্ধকার রজনী অর্থাৎ অমাবস্যা বুঝানো হয়েছে ধরা যেতে পারে।(৪) রামের ষোড়শ বৎসরটিতে মনে হয় একটি ক্ষয়মাস ও একটি মলমাস পড়ায় দুইটি মাসের অমাবস্যা বাদ ধরলে দশটি শুদ্ধ অমাবস্যা হয়। তাড়কা নিধন ঘটনাটি মূলতঃ ক্ষয়মাসের ইংগিত বহন করছে। অপরদিকে, যে মাসে রামকে নিয়ে বিশ্বামিত্র অযোধ্যা ত্যাগ করেছিলেন সেই মাসের অমাবস্যা এবং একটি মলমাসের অমাবস্যা এই দুই অমাবস্যা বাদ দিলে দশটি অমাবস্যা তথা মাসে বৎসবটি পূর্ণ হয়। সুতরাং বিশ্বামিত্র ত্রয়োদশ রাত্রর বদলে দশরার বক্তব্য ঠিকই আছে। যেহেতু বিশ্বামিত্র দশরার তথা দশ মাসের জন্য রামকে দশরথের নিকট হতে চেয়ে নিয়েছিলেন, সেকারণে বিশ্বামিত্রর সিদ্ধাশ্রমে সিদ্ধিলাভের পর উত্তরদিকে জনকের যজ্ঞে যাওয়া অসংগত হয় নাই।\nএই প্রসঙ্গে আরেকটি তথ্যের অবতারণা করতে হয়। সীতা ও মারীচের বক্তব্যমত রাম বারো বৎসর বয়সে ষষ্ঠ-বর্ষীয় সীতাকে বিবাহ করেছিলেন। প্রাচীনকালে অনেক জাতির মধ্যে বাল্যবিবাহর প্রচলন ছিল। সেক্ষেত্রে বালিকার প্রথম ঋতু দর্শনের পর পুনর্বিবাহ অনুষ্ঠানের রীতি ছিল। এই পুনর্বিবাহ কালে বালিকা যৌনসঙ্গম-সক্ষম হয়। মনে হয়, রামের ষোল বছর বয়সে মানবী সীতার প্রথম ঋতুদর্শনের পর যে বিবাহ অনুষ্ঠান হয়েছিল তার ইংগিত দেওয়া হয়েছে ‘দারক্রিয়া’ শব্দটি ব্যবহার করে। দার (বিদারণ, ভেদন) + অ (ঘঞ)-ক (পাণিনি ৩.৩.২০)। অতএব ‘দার’ শব্দের মধ্যে যৌনসম্পর্কের আভাস আছে। এছাড়া রাম সীতার বিবাহ প্রস্তাবনা কালেও যৌনসম্পর্ক-প্রসঙ্গ উত্থাপিত হয়েছিল।(৫) মনে করি পুনর্বিবাহ বিষয়টির প্রতি নির্দেশ করার জনা আদিকবি বিবাহ শব্দের পরিবর্তে এক্ষেত্রে ‘দারক্রিয়া’ শব্দটি ব্যবহার করেছেন। সুতরাং রামের একাদশ বর্ষ পূর্ণ হওয়ার পর সীতার সঙ্গে বিবাহ হয়। ষোড়শ বর্ষে মলমাস ও ক্ষয়মাস ছিল এবং ঐ বছর পুনর্বিবাহ হয়।\nএই দুই বৎসরের উল্লেখিত তথ্যের ভিত্তিতে দুই রকমের প্রস্তাবনা করে আদিকবি দুরূহ রহস্যর সৃষ্টি করেছেন।\nপুষ্যা নক্ষত্রর একটি নাম সিধ্য। এই নক্ষত্রটি নক্ষত্রমণ্ডলের ৯৩° ২০’ (তিরানব্বই অংশ কুড়ি কলা) হতে ১০৬°৪০” (একশত ছয় অংশ চল্লিশ কলা) পর্যন্ত বিস্তৃত। একদা এই নক্ষত্রে দক্ষিণায়নাদি হত। সেক্ষেত্রে শ্রবণা নক্ষত্রর ২৮৬°৪০’ (দুইশত ছিয়াশী অংশ চল্লিশ কলা) হতে ২৮০° (দুইশত আশি অংশ) পর্যন্ত ৬°৪০’ ছয় অংশ চল্লিশ কলা) এবং উত্তরাষাঢ়া নক্ষত্রর ২৮০° (দুইশত আশি অংশ) হতে ২৭৩°২০’ (দুইশত তিয়াত্তর অংশ কুড়ি কলা) পর্যন্ত ৬°৪০’ (ছয় অংশ চল্লিশ কলা) এই মোট ১৩°২০’ (তেরো অংশ কুড়ি কলায়) উত্তরায়ণাদি ছিল।\nশ্রবণা নক্ষত্রর বৈদিক নাম বিষ্ণু।\nবছরে ৪৮” (আটচল্লিশ বিকল) হিসাবে অয়নচলন ধরলে শ্রবণ নক্ষত্রর উপরোক্ত ৬°৪০’ (ছয় অংশ চল্লিশ কলা? উত্তরায়ণের পশ্চাদ্‌গামী হতে পাঁচশত বৎসর লাগে। এই তথ্যটিকে নির্দেশ করার জন্যই উপাখ্যানে বলা হয়েছে বিষ্ণু যুগ-শত পরিমিত কাল অর্থাৎ পাঁচশত বৎসর তপস্যা করে সিদ্ধিলাভ করায় স্থানটি ‘সিদ্ধাশ্রম’ নামে খ্যাত হয়েছিল। অতএব সিধ্য অর্থাৎ পুষ্যা নক্ষত্র সংশ্লিষ্ট মকর রাশির অংশ বিশেষকে ‘সিদ্ধাশ্রম’ আখ্যা দিয়ে অতীতের কোনও এক কালের উত্তরায়ণাদিস্থান ইংগিত করা হয়েছে, এ বিষয়ে নিশ্চিন্ত হওয়া যায়।\nএবার বামনের উৎপত্তি।\nবরাহ মতে আষাঢ় মাসের আদিত্যর নাম বামন। বৈশাখ মাসের আদিত্যর নাম মধুসূদন। একদা চান্দ্র-বৈশাখ মাসে বাসন্ত-বিষুব হত। অদিতি পুনর্বসু নক্ষত্র এবং কশ্যপ কালপুরুষ নক্ষত্র। কশ্যপ ও অদিতির এক-সহস্রবর্ষব্যাপী-অনুষ্ঠিত ব্ৰত অর্থে অয়ণের এক নক্ষত্র পশ্চাদগামী হওয়া। মিথুন রাশিতে সাধারণতঃ পুনর্বসু নক্ষত্রে সূর্যর অবস্থানকালে চান্দ্র-আষাঢ় মাসের পূর্ণিমা অনুষ্ঠিত হয়। এজন্য অদিতি অর্থাৎ পুনর্বসু নক্ষত্রে বামনের উৎপত্তি বলা হয়েছে।\nবিষ্ণুর তপস্যা সমাপ্ত কালে উত্তরায়ণ ছিল উত্তরাষাঢ়া নক্ষত্রে ২৮০° (দুই শত আশি অংশে)। তাহলে শারদ-বিষুব ১৯০° (একশত নবই অংশে) স্বাতি নক্ষত্রে, দক্ষিণায়ন ১০০° (একশত অংশে) পুষ্যা নক্ষত্রে এবং বাসন্ত বিষুব ১০° (দশ অংশে) অশ্বিনী নক্ষত্রে।\nসূর্য মেষ রাশিতে ১০° (দশ অংশে) অবস্থানকালে কোনক্রমেই চান্দ্রবৈশাখ মাস হবে না। বাসন্ত-বিষুবর এই অবস্থানকে ইংগিত করার জন্য অদিতি ও কশ্যপের মধুসূদনের অর্থাৎ চান্দ্র-বৈশাখ মাস হতে চান্দ্র-চৈত্র মাসে বাসন্ত-বিষুবর পশ্চাদগামী হওয়ার প্রার্থনা।\nবামন ইন্দ্রর কনিষ্ঠ ভ্রাতা অর্থাৎ জ্যৈষ্ঠ মাসের আদিত্য ইন্দ্রর পরে আষাঢ় মাসের আদিত্য বামন। বামন বিষ্ণুর আশ্রমে অবস্থানকালে একটি মাত্র কাজ করেছিল, তা হল বলিকে পর্যুদস্ত করে ইন্দ্রকে ত্রিলোকের ভার অর্পণ করা।\nবামনের উত্তবকালে শারদ-বিষুব ছিল স্বাতি নক্ষত্রে ১৯০° (একশত নব্বই অংশে)। স্বাতি নক্ষত্রকে ‘বলি’ বলা হয়েছে। এই নক্ষত্রটিকে ‘স্বাতি’ নামে উল্লেখ করলে পুংলিঙ্গ হয়; যার বৈদিক নাম মরুত্মান, অথর্বসংহিতায় এই ব্যবহার আছে। স্বাতি নক্ষত্রর তিনটি উজ্জ্বল তারা বলি অর্থাৎ নৈবেদ্যসদৃশ আকৃতি বিশিষ্ট। তাছাড়া অতীতে শারদ-বিষুব কালে রুদ্র তথা পশুযাগ অনুষ্ঠিত হত। এই যজ্ঞের সূত্র ধরে স্বাতি নক্ষত্রকে রূপকে বলি কল্পনা করা হয়েছে।\nবল (শক্তি, প্রভাব) শব্দজাত বলি অর্থে বলবান, প্রভাববান। বলি বিরোচনপুর। বিরোচন অর্থ দীপ্তি, উজ্জ্বল, উদ্ভাসক, সূর্য। সুতরাং বলি শব্দ দ্বারা নক্ষত্রবিশেষকে ইংগিত করা যায়; বিশেষতঃ যে নক্ষত্রে শারদ-বিষুব অনুষ্ঠিত হয়। কারণ এই সময় সূর্যর পরাক্রম অর্থাৎ গতি বৃদ্ধি পায়। স্বাতি নক্ষত্রে এই অবস্থা ঘটায় বলিকে বিরোচন পুত্র বলা হয়েছে। দেবতারা অগ্নিকে পুরোধ করে বিষ্ণুকে বামনৰূপে জন্ম নিতে অনুরোধ করেন। অগ্নি অর্থে কৃত্তিকা নক্ষত্র। বিষ্ণুর তপস্যার সমাপ্তিকালে স্বাতি নক্ষত্রর দ্বিতীয় পাদে ১৯০° (একশত নব্বই অংশে) শারদ-বিষুব হলে বাসন্ত-বিষুব হয় অশ্বিনী নক্ষত্রে; মেষ রাশির ১০° (দশ অংশে)। ভরণী নক্ষত্রর সম্মুখে কৃত্তিকা নক্ষত্র। এজন্য কাহিনীতে অগ্নি পুরোধা।\nকালক্রমে ২৫০ (দুইশত পঞ্চাশ) বছরে বিষুব ৩°২০” (তিন অংশ কুড়ি কলা) পশ্চাদগামী হওয়ায় শারদ-বিষুব স্বাতি নক্ষত্রর পরিবর্তে চিত্রা নক্ষত্রর ১৮৬°৪০’ (একশত ছিয়াশী অংশ চল্লিশ কলায়) অনুষ্ঠিত হয়। স্বাতি নক্ষত্র হতে শারদ-বিষুবর এই পশ্চাদ্‌গামী হওয়ার তথ্য রূপকে বামন বলিকে পযুদস্ত করে ইন্দ্রকে ত্রিলোকের দায়িত্ব প্রদান করেছিল বলা হয়েছে। বলি ইন্দ্রকে পরাস্ত করে ত্রিলোক জয় করেছিল। বিশাখা নক্ষত্রর প্রথম অংশের নাম ইন্দ্র। আবার চিত্র নক্ষরেও এক নাম ইন্দ্র। একারণে একবার বলির নিকট ইন্দ্রর পরাজয় অর্থাৎ বিশাখা নক্ষত্র হতে শারদ-বিষুবর পশ্চাদ্‌গামী হয়ে স্বাতি নক্ষত্রে অনুষ্ঠিত হওয়া এবং ইন্দ্রর পুনরায় ত্রিলোকের দায়িত্ব লাভ অর্থাৎ শারদ-বিষুব স্বাতি নক্ষত্রর বদলে চিত্র নক্ষত্রে অনুষ্ঠিত হওয়া। বলিকে পাতালে বন্দী করা অর্থে শারদ-বিষুবর পরে স্বাতি নক্ষত্রর অবস্থান; অর্থাৎ, পিতৃযান পর্যায়ভুক্ত।\nবামনের পর বিশ্বামিত্র সিদ্ধাশ্রমে নিয়মমাফিক তপস্যা করছিলেন। বিশ্ব (উত্তরাষাঢ়া) নক্ষত্রে মিত্র (সুর্য)র অবস্থানে উত্তরায়ণাদি অনুষ্ঠানকে ‘বিশ্বামিত্র’ বলা হয়েছে। তখন উত্তরায়ণ ছিল ২৭৬°৪০’ (দুইশত ছিয়াত্তর অংশ চল্লিশ কলায়) মকর রাশিতে উত্তরাষাঢ়া নক্ষত্রে, শারদ-বিষুব ১৮৬°৪০’ (একশত ছিয়াশী অংশ চল্লিশ কলায়) তুলা রাশিতে চিত্র নক্ষত্রে, দক্ষিণায়ন ৯৬°৪০’ (ছিয়ানৱই অংশ চল্লিশ কলায়) কর্কট রাশিতে পুষ্যা নক্ষত্রে এবং বাসন্ত-বিষুব ৬°৪০’ (ছয় অংশ চল্লিশ কলায়) মেষ রাশিতে অশ্বিনী নক্ষত্রে।\nবিশ্বামিত্রর আশ্রম প্রবেশকালে পুনর্বসু নক্ষত্রযুক্ত চন্দ্র ও নীহারমুক্ত রজনীর তুলনা আছে।\nরামায়ণকালে পৌষ মাস হেমন্ত ঋতুর অন্তর্গত ছিল। এই ঋতুতে মেঘ জলশূন্য থাকে, এজন্য নীহারমুক্ত বলা হয়েছে। আশ্রমে প্রবেশ অর্থে সূর্যর মকররাশিতে সংক্ৰমণ। পুনর্বসু নক্ষত্রর উল্লেখ করে পূর্ণিমা নয়, পৌষ মাসের ইংগিত দেওয়া হয়েছে। বিভ্রান্তি সৃষ্টিই এর কারণ। স্থূলহিসাবে ঐ দিনটিতে সূর্যর মকররাশি সংক্ৰমণকালে অমাবস্যার নিবৃত্তি হয়ে শুক্ল প্রতিপদ তিথির প্রবৃত্তি হয়েছিল। ধনুরাশিতে সূর্যর অবস্থানকালে সৌর পৌষমাস ক্ষয়মাস হলে সূর্যর মকররাশির সংক্রমণের দিন শুক্লা প্রতিপদ তিথি শুদ্ধ পৌষ শুক্ল পক্ষের অন্তর্গত হবে। এই তথ্য নির্দেশনার জন্য বিশ্বামিত্র আশ্রমে প্রবেশ করার পরই দীক্ষিত হয়ে পরবর্তী ছয় অহোরাত্র মৌন থাকেন। পাঁচ অহোরাত্র গত হওয়ার পর ষষ্ঠ অহঃতে মারীচ ও সুবাহুর আগমন।\nআগ্নেয় অস্ত্রে সুবাহুকে নিধন। সূর্যর মকরক্রান্তিতে অবস্থা বায়ু প্রবাহেরও দিক পরিবর্তন ঘটে। এখানে সুবাহু অর্থাৎ বিস্তৃত বাহু যার এই শব্দটির দ্বারা বায়ু প্রবাহ এবং আগ্নেয় অস্ত্র অর্থে মকরক্রান্তি রেখায় সূর্যতাপ বিকীরণ ইংগিত করে। সুবাহুকে হনন অর্থে বায়ু প্রবাহর দিক পরিবর্তন বুঝানো হয়েছে।\nশীতেষু অস্ত্রে মারীচকে শতযোজন বিস্তীর্ণ সমুদ্রে নিক্ষেপ। শীত নামক ইষু (তীর, বাণ) এই সূত্রে শীতেষু শব্দের মধ্যে হিমঋতুর প্রস্তাবনা গ্রহণ করা যায়। মারীচ শব্দটি মরীচি-সম্বন্ধীয়। মরীচি অর্থ কিরণ, রশ্মি। সুতরাং এই শব্দে প্রখর সূর্যতাপকে নির্দেশ করছে, যা শীতকালে প্রখরতা হারায় এবং পুনরায় গ্রীষ্মকালে প্রকাশিত হয়। রামায়ণকালে সেীর জ্যৈষ্ঠ ও আষাঢ় দুই মাস গ্রীষ্মঋতুর অন্তর্গত ছিল। বৃষ ও মিথুন রাশিদ্বয় ছায়াপথে নিমজ্জিত। বৈদিক সাহিত্যে ছায়াপথ সমুদ্র নামে চিহ্নিত। একশত-যোজন-বিস্তৃত শব্দে ছায়াপথের বিশালতা প্রকাশ করা হয়েছে। অতএব শীতেষু অস্ত্রে মারীচকে সমুদ্রে নিক্ষেপ অর্থে উত্তরায়ণকালে শীত ও বসন্তঋতুর পর সূর্য বৃষ রাশিতে এলে তখন সূর্যতাপের প্রখরতা বাড়বে। সুতরাং বিশ্বামিত্র ও সিদ্ধাশ্রম উপাখ্যানে উত্তরায়ণাদির স্থান নিদিষ্ট করা হয়েছে। রামের জন্মকাহিনী বিশ্লেষণ করেও অনুরূপ তথ্যই পাওয়৷ গিয়েছে।\nঅযোধ্যা ত্যাগ করে সিদ্ধাশ্রমে পৌঁছানোর বিবরণ এবং এই উপাখ্যানের ঊনষোড়শ এবং দশরার শব্দ দুইটির প্রদত্ত বিশ্লেষণের ভিত্তিতে জ্যোতিবিজ্ঞানের একটি স্কুল রূপরেখা টানা যেতে পারে। এই প্রসঙ্গে অন্যান্য প্রকরণের আলোচনার সূত্রে রামায়ণের কালে শারদ-বিষুব অনুষ্ঠিত হত ১৮৬°৪০’ (একশত ছিয়াশী অংশ চল্লিশ কলায়) এই তথ্যকে অবলম্বন করে বক্তব্যের অবতারণা করা হচ্ছে।\nঅযোধ্যা ত্যাগকালে রাম লক্ষ্মণসহ বিশ্বামিত্রর সঙ্গে কয়েকটি নক্ষত্রর তুলনা আছে।\nকলাপিনৌ ধনুষ্পাণী। কলাপী অর্থ চন্দ্র, ধনুষ্পাণী ধনুরাশি। আশ্বিন পূর্ণিমার পূর্ববতী অমাবস্যা আন্দাজ ১৮০°৩২’ (একশত আশি অংশ বরিশ কলায়) অনুষ্ঠিত হলে চন্দ্রর ধনুরাশিতে পূর্বাষাঢ়া নক্ষত্রে অবস্থানকালে আশ্বিন শুক্লা ষষ্ঠী তিথি হওয়ার সম্ভাবন।\nত্রিশীর্ষাবিব পন্নগৌ। পন্নগ অর্থে যা পতিত হয়ে গমন করে। তিন তারা বিশিষ্ট ভরণী নক্ষত্রকে ত্রিশীর্ষ পন্নগ বলা যায়। পন্নগ অর্থে সর্প ধরে অশ্লেষা নক্ষত্রকেও সাধারণভাবে নির্দেশ করা চলে।\nপিতামহ রোহিণী নক্ষত্র; যার বৈদিক নাম ব্রহ্মা।\nকালপুরুষ নক্ষত্রর দক্ষিণ পদের উজ্জ্বল তারাটির নাম স্থাণু। কৃত্তিকা নক্ষত্রর বৈদিক নাম অগ্নি, পাবক। কুমারাবিব পাবকী অর্থে কৃত্তিকা নক্ষত্র। সূর্যর তুলা রাশিতে অবস্থানকালে রাত্রির আকাশে ধনুরাশি, স্থাণু, অশ্বিনী, ভরণী, কৃত্তিকা, রোহিণী নক্ষত্রগুলি দেখা যায়। অযোধ্যা ত্যাগ করে রাম বলা ও অতিবলা মন্ত্র গ্রহণ করার পর শরৎকালীন সহস্রকিরণ দিবাকরের ন্যায় শোভা ধারণ করেন। বরাহ মতে কার্তিক মাসের আদিত্যর নাম দিবাকর। অতএব রামের এই শোভাধারণ শরৎঋতুর ইংগিত।\nসুতরাং সিদ্ধাশ্রম প্রসঙ্গর অনুসরণে বলা যায় আশ্বিন শুক্ল ষষ্ঠী তিথিতে সূর্যর চিত্র নক্ষত্রে ১৮৬°৪০’ (একশত ছিয়াশি অংশ চল্লিশ কলায়) রামায়ণকালে শারদ-বিষুব ছিল।\nএখন বিশ্বামিত্র প্রমুখর সিদ্ধাশ্রম প্রবেশের পূর্বে বিভিন্ন স্থানে রাত্রিবাস গুলির বিশ্লেষণ করা যেতে পারে।\nপ্রথম রাত্রিবাস সরযূর দক্ষিণতীরে। সেখানে রাম পৰ্ণশয্যায় শয়ন করেছিলেন। যে জ্যোতিষ্ক প্রবহটি তুলা ও বৃশ্চিক রাশিকে আচ্ছন্ন করে ছায়াপথে মিলিত হয়েছে সেই প্রবহটিকে সরযূ বলা হয়েছে। এই প্রবহের দক্ষিণতীরে বিশাখা নক্ষত্র। পৃথিবী হতে দর্শকের দৃষ্টিতে ছায়াপথের ডানদিকে বিশাখ নক্ষত্র দৃশ্য হয়, একারণে সরযুর দক্ষিণতীর বলা হয়েছে। বিশাখা নক্ষত্র চু্যত পরমাল সদৃশ আকৃতির। বিশাখা নক্ষত্রর বৈদিক নাম ইন্দ্রাগ্নী; প্রথম ভাগ ‘ইন্দ্র’ পত্রাকৃতি এবং পরবর্তীভাগ ‘অগ্নি’ লতাসদৃশ। সুতরাং সরযূর দক্ষিণতটে রামের পর্ণশয্যায় শয়ন অর্থে বৃশ্চিক রাশিতে বিশাখা নক্ষত্রর শেষ পাদে অমাবস্যা তিথি।\nসূর্যর মকররাশি সংক্রমণের প্রাক্‌কালে অমাবস্যা হলে স্বাতি নক্ষত্রে কার্তিক পূর্ণিমার পরবর্তী অমাবস্যা হয় বিশাখা নক্ষত্রর আন্দাজ ২১০° (দুইশত দশ অংশে)।\nবিশ্বামিত্রর অযোধ্যা ত্যাগ করে অধ্যর্দ্বযোজন পথ অতিক্রম করে সরযুর দক্ষিণতটে উপনীত হয়েছিলেন। যা যুক্ত করে তাকে যোজন বল যায়। সাতাশটি নক্ষত্র পরস্পর যুক্ত হয়ে সূর্যক্লান্তিপথ তৈরি করেছে। সুতরাং অধ্যর্দ্বযোজন অর্থে দেড় নক্ষত্র। স্বাতি নক্ষত্রর প্রথম পাদ হতে বিশাখা নক্ষত্রর তৃতীয় পাদ পর্যন্ত সূর্য অগ্রসর হয়ে বিশাখা নক্ষত্রর যে অংশটি সরযূ নামধেয় জ্যোতিষ্ক প্রবহের কাছে, সেখানে উপনীত হওয়ার পর বিশ্বামিত্র রামকে বলা ও অতিবলা মন্ত্র প্রদান করেছিলেন। শারদ-বিষুবর পর হতে সূর্যর গতি যেমন বৃদ্ধি পায়, তেমনি দক্ষিণ-পূর্বমুখী বায়ুপ্রবাহ প্রবল হতে প্রবলতর হয়। বলা ও অতিবলা মন্ত্র অর্থে সূর্যর এবং বায়ুপ্রবাহর উভয়ের গতি বৃদ্ধি ইংগিত করা হয়েছে মনে করি।\nদ্বিতীয় রাত্রিবাস কামাশ্রমে।\nবিশাখা নক্ষত্রর ২১০° (দুইশত দশ অংশে) অমাবস্যা হলে পরবর্তী অমাবস্যা হয় জ্যেষ্ঠা নক্ষত্রর শেষপাদে অর্থাৎ আন্দাজ ২৩৯°৫৮’ (দুইশত উনচল্লিশ অংশ আটান্ন কলায়) সূর্যর অবস্থানকালে। ব্যোমমণ্ডলে ছায়াপথ ও সরযূ নামধেয় জ্যোতিষ্ক প্রবহর সঙ্গমস্থলের কাছাকাছি জ্যেষ্ঠ নক্ষত্রর অবস্থান। ত্রিপথগা শব্দে ছায়াপথ বুঝানো হয়েছে। এখানে সুদূরতম অতীতে জ্যেষ্ঠ নক্ষত্রে বাসন্ত-বিষুব প্রসঙ্গ টানা হয়েছে। বৈদিককালে সূর্য মৃগশিরা নক্ষত্রে চন্দ্র জ্যেষ্ঠ নক্ষত্রে জ্যৈষ্ঠ পূর্ণিমায় বাসন্ত-বিষুব সময়ে জনসমাজে মদনোৎসব অনুষ্ঠিত হত।\nস্থাণুর সমাধিস্থ হওয়া অর্থে জ্যেষ্ঠা নক্ষত্রে বাসন্ত-বিষুব ও মদনোৎসব। অয়নচলন হেতু বাসন্ত-বিষুব পশ্চাদ্‌গামী হয়ে মৃগশিরা নক্ষরে এলে জ্যেষ্ঠা নক্ষত্রে শারদ-বিষুব অনুষ্ঠিত হয়। ফলে মদনোৎসবের মাসের পরিবর্তন ঘটে; অর্থাৎ অগ্রহায়ণ বা মার্গশীর্ষর বদলে জ্যৈষ্ঠ মাস। স্থাণু শব্দে জ্যেষ্ঠা নক্ষত্রে বাসন্ত-বিষুব এবং রুদ্র শব্দে ঐ নক্ষত্রে শারদ-বিষুব ইংগিত করা হয়েছে। রুদ্রর মরুদগণের সঙ্গে বিচরণ অর্থে জ্যেষ্ঠা নক্ষত্র হতে অয়নচলনের পশ্চাদগমন। মরুদৃগণ স্বাতি নক্ষত্র। এই পরিবতন নির্দেশ করার কারণে কামের অঙ্গত্যাগের স্থান হিসাবে জ্যেষ্ঠা নক্ষত্রকে চিহ্নিত করা হয়েছে। স্থানটিকে ‘কামাশ্রম’ আখ্যা দেওয়া হয়েছে। রামায়ণ-কালে অগ্রহায়ণ মাস হেমন্ত ঋতুর অন্তর্গত; মনোহর কাল।\nজ্যেষ্ঠা নক্ষত্রে সূর্যর অবস্থানকালে প্রত্যুষে অগস্ত্য নক্ষত্রর উদয় হয়। বেদে অগস্ত্য নক্ষত্র দিব্যনৌকা। মুনিগণের নৌকা আনয়ন এবং এই নৌকায় ত্বরায় নদী উত্তরণ অর্থে সূর্যোদয়ের প্রাক্‌কালে খুব অল্প সময়ের জন্য অগস্ত্য নক্ষত্র দেখা যায়, তারপরই সূর্যালোকে অদৃশ্য হয়। ব্যোমমণ্ডলে যেখানে অগস্ত্য নক্ষত্রর অবস্থান সেখানে ছায়াপথ ছিন্নবিচ্ছিন্ন এবং ছায়াপথের এই স্থানটিকে জাহ্নবী আখ্যা দেওয়া হয়েছে।\nতৃতীয় রাত্রিবাস অগস্ত্যাশ্রমে তথা তাড়কাবনে।\nমূল নক্ষত্রে সূর্যর অবস্থানকালে সৌর পৌষ মাস, রামায়ণ-কালে হেমন্তঋতুর অন্তর্গত ছিল। এই ঋতুতে ধব, অশ্বকৰ্ণ, অর্জুন, পাটলী, বদর, তিন্দুক, বিশ্ব প্রভৃতি বৃক্ষ ফল-পুষ্পে সুশোভিত হয়। এই বৃক্ষ উল্লেখ করে হেমন্তঋতুর ইংগিত দেওয়া হয়েছে।\nবৃত্রহত্যার পর এখানে ইন্দ্রকে দেবতারা স্নান করিয়েছিলেন। মলদ ও করূষ দুই জনপদ অর্থে ছায়াপথে নিমগ্ন মূল ও পূর্বাষাঢ়া নক্ষত্রদ্বয়কে ইংগিত করা হয়েছে মনে করি।\nজ্যেষ্ঠা নক্ষত্রে শারদ-বিষুবর কালে সৌর পৌষ মাস শরৎঋতুর অন্তর্গত থাকায় তখন মানবসমাজে বর্ষান্তে এই মাসের প্রাকৃতিক পরিবেশ অবশ্যই আকর্ষণীয় ছিল। প্রত্যুষে অগস্ত্য নক্ষত্রর উদয় দেখে অনুষ্ঠানাদি হত। কিন্তু পরবর্তী কালে অয়ন পশ্চাদ্‌গামী হওয়ায় সৌর পৌষ মাসের বৈশিষ্ট্য লুপ্ত হয়। একারণে কাহিনীতে তাড়কা কর্তৃক অগস্ত্যাশ্রম বিনাশ বলা হয়েছে।\nমূলা রাক্ষস-নক্ষত্র, বৈদিক নাম নি‌র্ঋতি। এই সুবাদে স্ত্রীলিঙ্গ, অর্থ অলক্ষ্মী। এই সূত্র ধরে তাড়কা চরিত্রের অবতারণা। পূর্বাষাঢ়া নক্ষত্রর বৈদিক নাম অপাংনপাৎ। নপাতের এক অর্থ স্রোত বা সন্তান। একারণে নি‌র্ঋতির পরবর্তী নক্ষত্র অপাংনপাৎ তাড়কার পুত্র মারীচ হিসাবে কপিত হয়েছে। পুত্রসহ তাড়কাকে রাক্ষসত্বের অভিশাপ দিয়ে অগস্ত্যর আশ্রম ত্যাগ অর্থে শারদ-বিষুবর পশ্চাদ্‌গমন এবং অগস্ত্য নক্ষত্রর বিশেষ ভূমিকার লোপ।\nযক্ষিণী তাড়কার রাক্ষসীতে রূপান্তর।\nযক্ষ ও রক্ষর উৎপত্তির পুরাণ কাহিনী অনুসরণে বলা যায় শরৎ ঋতুতে শস্যসম্ভার পরিপুষ্ট হয় অর্থাৎ ভাল ফলনের জন্য বৃদ্ধি লাভ করায় পূজিত হয় এবং হেমন্তঋতুতে পরিপক্ক ফসল ঘরে ওঠে অর্থাৎ বীজের মধ্যে আগতদিনের শস্যচার রক্ষিত হয়। সুতরাং তাড়কার রূপান্তর ঋতু পরিবর্তনের তথ্য।\nজ্যেষ্ঠ নক্ষত্রর ২৪০° (দুইশত চল্লিশ অংশে) সূর্যর ধনুরাশিতে সংক্রমণের পর অমাবস্যার নিবৃত্তি ঘটলে পরবর্তী অমাবস্যা হয় ধনুরাশিতে উত্তরাষাঢ়া নক্ষত্রর প্রথম পাদে।\nতাড়কার ‘বসত্যত্যর্দ্ধযোজন’ শব্দে উত্তরাষাঢ়া নক্ষত্রর এই অংশটি নির্দেশ করা হয়েছে। ধনুরাশিতে সূর্যর অবস্থানকালে দুইটি অমাবস্যা হওয়ায় এই মাসটি ক্ষয়মাস হয়। ক্ষয়মাস বর্ষচক্রের মধ্যে চোরের মত অথবা জোর করে প্রবেশ করেছে গণ্য করা যায়। সুতরাং মাসটিকে উচ্ছেদ বা হনন করা স্বাভাবিক। প্রাচীন জ্যোতিষশাস্ত্রে ক্ষয়মাস ও মলমাস সংশ্লিষ্ট চারটি শব্দ পাওয়া যায়। সংসপ, অহংস্পতি, ভানুলঙ্ঘিত এবং মলিম্লুচ। মলিম্লুচ শব্দের অর্থ চোর-স্বরূপ। সুতরাং এই শব্দে ক্ষয়মাস বুঝাতে মনে হয়।\nএই তথ্য প্রকাশের কারণে রাক্ষসী তাড়কার পরাক্রমশীলতা এবং নারী হওয়া সত্বেও নিধন করার জন্য বিশ্বামিত্রর রামকে নির্দেশদান।\nতাড়কা নিধন কাহিনীর মধ্যে আরও একটি তথ্যের ইংগিত পাওয়া যায়।\nরামকে যৌবরাজ্যে অভিষেক করার সংকম্প ঘোষণার পর সীতার বক্তব্যমত রামের তখন চৰ্বিশ বছর পূর্ণ হয়েছে। তারপর দশরথের জন্ম নক্ষত্র আক্ৰমণ করেছিল রাহু। রাহুর এই অবস্থান বিচার করলে দেখা যায় রামের ষোল বছর বয়সে রাহু ছিল ধনুরাশির শেষাংশে উত্তরাষাঢ়া নক্ষত্রর প্রথম পাদে। রামায়ণের ঘটনাকালে এই বিশেষ বৎসরে উত্তরাষাঢ়া নক্ষত্রর ঐ অংশে সূর্যগ্রহণ হতে পারে, হয়ত পূৰ্ণগ্রাস হওয়ায় বিশেষ বৈশিষ্ট্য ছিল। সূর্যগ্রহণ অনুমান করা হচ্ছে এই কারণে যে বিশ্বামিত্র রামকে নিশাকালের পূর্বেই রাক্ষসী তাড়কাকে বধ করার নির্দেশ দিচ্ছেন।\nসূর্যগ্রহণের কালে সূর্য অস্তমিত হলে রজনীর অন্ধকার ও গ্রহণের অন্ধকার একীভূত হয়ে যাওয়ার দরুণ গ্রহণকালের ব্যাপ্তি স্পষ্ট হয় না। কিন্তু অপরাহ্নে সূর্যগ্রহণ হয়ে সন্ধ্যার পূর্বে মোক্ষ হলে পুনরায় সূর্যদর্শন ঘটে। তাড়কা নিধনের ক্ষেত্রে তাই ঘটেছিল। ক্ষয়মাসের অমাবস্যা তিথিতে সূর্যগ্রহণ হয় এবং অমাবস্যা তিথিতেই সূর্যর মকররাশি সংক্রমণের পরেই শুক্ল প্রতিপদ তিথির প্রবৃত্তি।\nএই উপাখ্যানে লক্ষণীয় যে তাড়কা-নিধন কালে মারীচ উপস্থিত ছিল না। সীতাহরণ বিষয়ে মারীচের সঙ্গে রাবণের দুই দফার কথোপকথনকালে এবং সিদ্ধাশ্রমে মারীচ আগমন করে তার মাতৃহত্যা বিষয়ে কোন উল্লেখ করে নাই। সুতরাং তাড়কা ও মারীচের মাতা-পুত্র সম্বন্ধটি নিছক রহস্য সৃষ্টি ছাড়া আর কিছু নয়।\nচতুর্থ দিবসে সিদ্ধাশ্রমে প্রবেশ এবং রাত্রিবাস।\nযদি ধনুরাশিতে উত্তরাষাঢ়া নক্ষত্রে ২৬৯°৩০’ (দুইশত উনসত্তর অংশ ত্রিশ কলায়) অমাবস্যা তিথির প্রবৃত্তি হয় রাত্রি আন্দাজ দশটায়। তাহলে সূর্যর মকররাশিতে সংক্রমণের পর রাত্রি প্রায় বারোটায় অমাবস্যা তিথির নিবৃত্তি হবে। এই দিনের পর পাঁচ অহোরাত্র গতে ষষ্ঠ দিবসে শুক্লাষষ্ঠ তিথিতে সূর্যর অবস্থান আন্দাজ ২৭৬°৪০’ (দুইশত ছিয়াত্তর অংশ চল্লিশ কলায়)। এই দিন উত্তরায়ণাদি ছিল।(৬)\nএই অভূতপূর্ব জ্যোতিবিজ্ঞান তথ্য ভিত্তি করে আদিকবি তাড়কা নিধন কাহিনীর মধ্যে রামায়ণের কাল তথা ঘটনার সময়কালের সুন্দর সুস্পষ্ট ইংগিত দিয়েছেন।


বাংলাদেশি পর্যটকদের ভিসা দিতে মরিশাসকে প্রতিমন্ত্রীর আহ্বান\nপ্রকাশিত: জুন ১, ২০১৯, ০২:২১ পিএম\nসর্বশেষ আপডেট : জুন ১, ২০১৯, ০২:২৮ পিএম\nবেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী মো. মাহবুব আলী -ফাইল ছবি\nবাংলাদেশি পর্যটকদের অন-এরাইভাল ভিসা দেয়ার জন্য মরিশাসকে আহ্বান জানিয়েছেন বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী মো. মাহবুব আলী।\nশনিবার (১ জুন) মরিশাসের পর্যটন মন্ত্রী অনিল কুমার গায়ান এর সঙ্গে বৈঠককালে তিনি এ আহ্বান জানান।\nতিনি বলেন, প্রধানমন্ত্রী শেখ হাসিনার নেতৃত্বে বাংলাদেশ তার সকল বন্ধুর সঙ্গে বন্ধুত্বের সম্পর্ক আরও দৃঢ় করতে সহযোগিতার মানসিকতা নিয়ে কাজ করছেন। এ সময় তিনি মরিশাসে কর্মরত বাংলাদেশের শ্রমিকদের স্বার্থ সংশ্লিষ্ট বিভিন্ন বিষয় নিয়েও কথা বলেন।\nবৈঠকে মরিশাসের পর্যটন মন্ত্রী অনিল কুমার গায়ান তার দেশ ভ্রমণ করার জন্য বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী মো. মাহবুব আলীকে ধন্যবাদ জানান।\nএ সময় তিনি বাংলাদেশের উন্নয়নের ভূয়সী প্রশংসা করে বলেন, প্রধানমন্ত্রী শেখ হাসিনার নেতৃত্বে বাংলাদেশ উন্নয়নশীল দেশগুলোর জন্য অনুকরণীয় দৃষ্টান্ত হয়েছে। বাংলাদেশের পর্যটকদের অন-এরাইভাল ভিসা প্রদানের সুযোগসহ অন্যান্য সকল সুযোগ সুবিধা প্রদানের বিষয়ে মরিশাসের সরকার আন্তরিক। তারা বিষয়টি নিয়ে আন্তরিকভাবে কাজ করবেন। বাংলাদেশি শ্রমিকদের স্বার্থ সংশ্লিষ্ট সকল বিষয় তিনি গুরুত্বের সঙ্গে মরিশাসের প্রধানমন্ত্রীর কাছে উপস্থাপন করবেন।\nবৈঠকে মরিশাসে নিযুক্ত বাংলাদেশের হাইকমিশনার রেজিনা আহমেদ ও মরিশাসের পর্যটন সচিব সহ দুই দেশের ঊর্ধ্বতন কর্মকর্তাবৃন্দ উপস্থিত ছিলেন। বৈঠক শেষে তারা (বাংলাদেশের প্রতিনিধি দল) মরিশাসের একটি গার্মেন্টস ফ্যাক্টরি পরিদর্শন করেন।\nউল্লেখ্য মরিশাসে বিভিন্ন গার্মেন্টস ফ্যাক্টরিতে প্রায় ২৪ হাজার বাংলাদেশি শ্রমিক কর্মরত রয়েছে।\n‘করোনাভাইরাসে পর্যটন শিল্পে তেমন কোনো প্রভাব পড়েনি’\nরাজধানীর যাত্রাবাড়ীতে বাসচাপায় মামা-ভাগ্নে নিহত\nথাইল্যান্ড ভ্রমণে ইউএস-বাংলার আকর্ষণীয় প্যাকেজ\nসৌন্দর্য্য প্রিয়াসী ও রুচিশীল পর্যটকদের পছন্দ ইনানী বিচ\nপর্যটন শিল্পের উন্নয়নে ১৮ মাসের মহাপরিকল্পনা প্রণয়ন সম্পন্ন\nকালীগঞ্জে ছনের ঘর\nবিদেশি পর্যটকদের জন্য কক্সবাজারে বিশেষ অঞ্চল


Srijon সাংস্কৃতিক ঐতিহ্যের চেয়ে পেট্রোডলার শক্তিশালী : আমিন মালউফ – Srijon\nSrijon > সাক্ষাৎকার > সাংস্কৃতিক ঐতিহ্যের চেয়ে পেট্রোডলার শক্তিশালী : আমিন মালউফ\nসাংস্কৃতিক ঐতিহ্যের চেয়ে পেট্রোডলার শক্তিশালী : আমিন মালউফ\nলেবানন বংশোদ্ভূত ফরাসী লেখক আমিন মালউফ। ২৫ ফেব্রুয়ারি ১৯৪৯ সালে লেবাননের বৈরুত শহরে জন্মগ্রহণ করেন তিনি। এরপর শৈশব, কৈশোর পেরিয়ে যৌবনের প্রারম্ভেই স্বদেশ ছেড়ে ফ্রান্সে পাড়ি জমান এবং ১৯৭৬ সাল থেকে এখন অবধি পুরো সময়জুড়ে ফ্রান্সেই বসবাস করেছেন। যদিও তার মাতৃভাষা আরবি কিন্তু ফরাসীতেও লিখেছেন তিনি। তার রচনাসমূহ প্রায় চল্লিশেরও অধিক ভাষায় অনূদিত হয়েছে। ‘দ্য ক্রুসেডস থ্রো আরব আইজ’ তার সর্ববৃহৎ উল্লেখযোগ্য ও পরিচিত রচনা হিসেবে বিবেচিত। মূলত আমিন মালউফকে আধুনিক আরববিশ্বের অন্যতম শক্তিমান ও প্রভাবশালী লেখক হিসেবে গণ্য করা হয়। তার উপন্যাসগুলোয় অসাধারণ রচনাশৈলী, গল্পের বুনন, ইতিহাস আশ্রিত চরিত্র উপাখ্যান, প্রেম- ভালোবাসা এবং জীবনের জরা জীর্ণতাসহ ফ্যান্টাসী ও রূপকতার এক অসম্ভব মিশেল লক্ষ্য করা যায়। সেইসাথে শৈল্পিক কারুকাজে মোড়ানো তার সৃষ্টিগুলো গভীর অন্তর্দৃষ্টি-সম্পন্ন দার্শনিকতা ও মনস্তাত্ত্বিক পর্যবেক্ষণের সাথে নিগূঢ়ভাবে সমসাময়িক জীবনের সাথেও জড়ানো। ফলত পাঠক এক অন্তর্নিহিত উপলব্ধি ও একইসাথে বাস্তবতার মুখোমুখিও হয় তার লেখার মাধ্যমে। এছাড়াও মালউফ তার বহু রচনাতেই, পরিচয়সত্তার মৌলিক সমস্যা, ধর্ম ও জাতীয়তাবাদের চাপ, মধ্যপ্রাচ্য, আফ্রিকা ও ভূমধ্যসাগরীয় বিশ্বের বিভিন্ন সাংস্কৃতির উদ্বেগ ও মূল্যবোধ অনুসন্ধান করে এর বিশ্লেষণ করেছেন। মধ্যপ্রাচ্যের রাজনৈতিক ও সাংস্কৃতিক সমস্যা ও উত্তরণ বিষয়ক আলোচনায় বিশ্বের নানা ভাষায় প্রকাশিত বিভিন্ন পত্রপত্রিকায় বিভিন্ন সময়ে সাক্ষাৎকার দিয়েছেন। কর্মমুখর প্রাজ্ঞ এই গবেষক-লেখকের বর্তমান জীবন, লেখালেখি, ফ্রান্স সাহিত্য একাডেমির সদস্য মনোনীত ও মধ্যপ্রাচ্য বিষয়ক নানা বিষয় জানতে তার মুখোমুখি হয়েছেন প্রখ্যাত সাংবাদিক লেনা বুপ। সাক্ষাতকারটি জার্মান ভাষা থেকে আইঞ্জিয়াল ফ্লানাগানের ইংরেজি অনুবাদে ২০১৯ সালে Qantara.de পত্রিকায় প্রথম প্রকাশিত হয়। সেখান থেকে বাংলাভাষী পাঠকদের জন্য অনুবাদ করেছেন কবি কাউসার মাহমুদ।\nজনাব মালউফ! আপনার শেষ প্রবন্ধে, ট্রাম শাসনাধীন মার্কিন যুক্তরাষ্ট্র, ব্রেকসিট, জলবায়ু পরিবর্তন ও মধ্যপ্রাচ্যে বিরাজমান সংঘর্ষ নিয়ে বিস্তারিত লিখেছেন। ওখানে এই সবগুলো ইস্যুকেই একই ধাঁধার খণ্ডবিখণ্ড অংশ বলে উল্লেখ করেছেন এবং যে কারণে নিজের শেষ গ্রন্থের নামও দিয়েছেন ‘সভ্যতার নিমজ্জন’ (Le naufrage des civilisations)। আসলে বিষয়গুলোর মাঝে সংযোগটা কী?\nআমিন মালউফ : সত্যি বলতে কী, বেশ ক’বছর ধরে আমি কেবল চুপচাপ বসে থেকে নির্দিষ্ট ঘটনাগুলো মনোযোগ দিয়ে পর্যালোচনা করতে চেয়েছি। আপনারা জানেন আমার কিছু বই আছে। যেগুলো লেবাননে কাটানো আমার শৈশবকে কেন্দ্র করে একান্তই ব্যক্তিগত অন্তর্দৃষ্টি-নির্ভর। ওখানেই প্রথম আঞ্চলিক সমস্যার মুখোমুখি হই। তখন আমার ধারণা ছিলো, মধ্যপ্রাচ্যের দেশগুলোতে যা ঘটেছে; তা পুরো বিশ্বব্যাপীই অস্বাস্থ্যকর উন্নয়নে ভূমিকা রেখেছে।\nআপনার রচনাসমূহে দেখা যায় আপনি খুব বেরসিক আর বেশ শক্ত চিত্রাবলি ব্যবহার করেন। যেমন আমরা দেখতে পাই, আপনি লিখেছেন,‘আমার জন্মস্থান থেকে সারা পৃথিবীতে অন্ধকার ছড়িয়ে পড়ে!’\nআমিন মালউফ : যেমন এ-ও লিখেছি, প্রতিনিয়তই নিজেকে নিজে এই প্রশ্ন করা বন্ধ করে দিয়েছিলাম যে, ‘আমি কী নিজস্ব উপলব্ধ অভিজ্ঞতাগুলো সার্বজনীন করে তুলছি কি-না?’ তবে আমার এটাও মনে হয় যে, বর্তমান বিশ্বের বিকাশে এমনকিছু উপাদান রয়েছে—যেগুলো আরব দেশগুলোতে উদ্ভূত হয়েছিল।\nওই উপাদানগুলো কী?\nআমিন মালউফ : উদহারণস্বরূপ, ঊর্ধ্বগামী জনপ্রিয়তা। দেখুন, মূলত বিপদে মানুষ অনেক বেশি সংবেদনশীল। আবার এখানেই এমনকিছু লোক আছেন যারা, অভিবাসন সম্বন্ধে বেশ উদ্বেগ অনুভব করেন। সুতরাং স্পষ্টতই এখানে আরব বিশ্বে অশান্তি এবং নিজেকে রক্ষার প্রয়োজনীয়তার মধ্যে একটা যোগসূত্র আছে। কিছু অংশে যা ন্যায়সঙ্গত আর কিছুটা নির্দিষ্ট কিছু রাজনৈতিক শক্তি দ্বারা শোষিত।\nযেমন আমরা দেখতে পাই, আপনি লিখেছেন,‘আমার জন্মস্থান থেকে সারা পৃথিবীতে অন্ধকার ছড়িয়ে পড়ে!’\nএই সমস্ত ক্ষেত্রে তেল কী ভূমিকা পালন করে?\nআমিন মালউফ : দেখুন, আরব বিশ্বেই তো এই পেট্রো-ডলার নির্দিষ্ট কিছু ঐতিহ্যবাহী গোষ্ঠীকে প্রভাবিত করেছে এবং অন্যদের থেকে তাদের দূরে সরিয়ে নিয়েছে। এক্ষেত্রে সবচেয়ে বেশী প্রভাব অর্জন করেছে সৌদি আরব; যখন মিশরের কোনও তেল-ই ছিল না। অথচ তারা কিন্তু বেশ গুরুত্বপূর্ণ একটি বুদ্ধিবৃত্তিক এবং রাজনৈতিক ভূমিকা পালন করেছে। যদিও এখন এর তাৎপর্য ক্ষীণ হয়ে এসেছে। এছাড়াও ওই পেট্রো-ডলার বিভিন্ন অঞ্চলে যে অস্থায়িত্বতা নিয়ে এসেছিল—বিশেষত ইরাকের মত এমন অন্যান্য অঞ্চলগুলোয়, তার প্রভাব কিন্তু বিশ্বের বাকি অংশেও পড়েছে। তদুপরি সত্তরের দশকের ওই তেল সংকট কিন্তু পশ্চিমা বিশ্বে নতুন এক মানসিকতা বিকাশের অন্যতম প্রধান কারণ ছিল। যার প্রকাশ অন্যান্য অর্থনৈতিক পলিসি, থ্যাটচরিজমে পাওয়া গিয়েছিল।\nআপনি একটি ‘আত্মঘাতী নৈরাশ্যের’ কথা লিখেছেন যে, যা ১৯৬৭ সালে ছ’দিনের যুদ্ধে ইজরায়েলের কাছে পরাজয়ের পর আরব বিশ্বে আত্মপ্রকাশ করেছিলে। প্রশ্ন হলো, কেন আর কখনোই এই পরাজয় থেকে পুনরুজ্জীবিত হতে পারেনি আরব বিশ্ব? যেখানে আপনি অন্যান্য দেশগুলোর কথা উল্লেখ করে বলেছেন, যারা তাদের বৃহত্তর পরাজয়ের পরও পুনরায় ঘুরে দাঁড়িয়েছে। যেমন দ্বিতীয় বিশ্বযুদ্ধের পর জার্মান এবং কোরিয়ান যুদ্ধের পর দক্ষিণ কোরিয়া।\nআমিন মালউফ : প্রধানত প্যান অ্যারাবিজম বা ‘আরব একাত্মতা’—যেটা কিনা অন্যতম প্রধান এক প্রতিশ্রুতিশীল মতবাদ হিসেবে মিসরে নাসেরের শাসনামলে দেখা হয়েছিল এবং উৎসাহিত মানুষের বিরাট এক দলের উত্থান ঘটিয়েছিল। কিন্ত ৬৭ সালের সে পরাজয় তা একেবারেই নিঃশেষ করে দেয়। এদিকে যুদ্ধের কিছু পরেই নাসের মারা যান এবং পরবর্তীতে কেউই আর তার শূন্যতা পূরণ করতে পারেনি। অথচ প্রবল ওই শূন্যতা পূরণের পরিবর্তে উন্মুক্ত দরজাটি ওখানে জাতীয়তাবাদের এমন এক আকৃতির জন্য খোলা হয়েছিল; যার একটি শক্তিশালী ধর্মীয় উপাদান ছিল। ফলে তখন তেল উৎপাদনকারী রাষ্ট্রগুলো থেকে ছড়িয়ে পড়া ‘রেডিকাল ইসলামিজম’ আরব সমাজের মধ্যে উত্তেজনা ও বিভেদ সৃষ্টি করেছিল। আর স্পষ্টতই যেটা ক্রমশ আরব বসন্ত দ্বারা চিত্রিত হয়েছিল।\nসত্যি বলতে অনেক দেশেই রাজনৈতিক প্রতিষ্ঠানগুলো প্রকৃতই গণতান্ত্রিক আধুনিক রাষ্ট্র প্রতিষ্ঠার আপ্রাণ চেষ্টা করেছিল। যদিও শক্তিশালী কঠোর ইসলামি অঙ্গদলগুলো এই প্রয়াসটিকে বাস্তবায়নে বাধা দিয়েছে। অধিকন্তু বেশ কিছু নামধারী ইসলামপন্থী দলের সন্ত্রাসী হামলা বাস্তবিকভাবেই বিশ্বজুড়ে চরমভাবে আরবদের ভাবমূর্তি ক্ষতিগ্রস্ত করেছে। যে কারণটিই নজিরবিহীন, অপূরণীয় এক বিচ্ছিন্নতার দিকে ঠেলে দিয়েছে তাদের। তাছাড়া ওইদিকে আরবদের শুধু কেবল পশ্চিমাদের সাথেই বিরোধ নয় বরং অন্যান্য দেশ বিশেষত নাসেরের মিত্র হিসেবে পরিচিত, চীন, ভারত ও রাশিয়ার সাথেও বৈরীতা ছিল। দেখুন! কট্টরপন্থা মূলত মানুষের একে অপরকে ছাড়িয়ে যাবার একটা তীব্র প্রচেষ্টা। যেগুলোর একটিকে আপনি আরব বিশ্বে রাজনৈতিক জীবনের বৈশিষ্ট্য হিসেবে বর্ণনা করেছেন!\nআমিন মালউফ : আমার মনে হয়, মূল রাজনৈতিক আলোচনাটি বিকৃত হয়েছে। অভিরুচি বা বিকল্পগুলোর ব্যাপারে যুক্তিসঙ্গত আলোচনা সম্ভব নয়। এখানে কিছু মৌলিক শব্দমাল আছে, যত দ্রুত মানুষ তা শোনে আশ্চর্যভাবে তারা যেন প্রান্তিক অথবা তাদের বিশ্বাসঘাতক হিসেবে দেখা হচ্ছে—এই ভয়ে পক্ষাঘাতগ্রস্ত হয়ে পড়ে। এমনকি কেউ একজন জিজ্ঞেসও করে না যে, কোন দিকে যেতে চাই আমরা? কী সৃষ্টি করতে চাই? আলোচনাটি মূলত স্লোগান দ্বারা অচল হয়ে গিয়েছিল। জননেতাসুলভ অতিরঞ্জন ও মধুভাষী যৌক্তিক বিতর্কের সাহায্যে জোরপূর্বক যা করা হয়েছিল।\nফলে তখন তেল উৎপাদনকারী রাষ্ট্রগুলো থেকে ছড়িয়ে পড়া ‘রেডিকাল ইসলামিজম’ আরব সমাজের মধ্যে উত্তেজনা ও বিভেদ সৃষ্টি করেছিল\nতবু আপনি আপনার বইয়ের আত্মজীবনীমূলক জায়গাগুলোয়, লেবাননে আপনার জীবনের শুরুর স্মৃতিচারণ করেছেন যে, সেখানে আপনি ধর্মীয় সম্প্রদায়ের মাঝে সহাবস্থানের এমন এক অভূতপূর্ব রূপের অভিজ্ঞতা অর্জন করেছেন; যা কেবল মধ্যপ্রাচ্যই নয় বরং সমগ্র বিশ্বের জন্য একটি আদর্শ হিসেবে কাজ করতে পারতো। কিন্তু এর মধ্য দিয়ে লেবাননের সাথে আপনি কি এমন কোনো বিশেষ তাৎপর্য যুক্ত করছেন না যা সেখানে কখনোই ছিলো না বা থাকতে পারে না! তাছাড়া এই সহাবস্থানের আদর্শ কী প্রকৃত অর্থে কখনো উপস্থিত ছিল ওখানে? বর্তমানে এই লেবাননের দিকে তাকিয়ে দেখুন না! যেখানে এই সহাবস্থান নামক বিষয়টি অতীব অসম্ভব মনে হচ্ছে।\nআমিন মালউফ : হ্যাঁ! সেখানে অবশ্যই এমন কোনো বিশেষ মুহূর্ত ছিলো না যাতে জাদুবলেই সবকিছু সুন্দর হয়ে যাবে। অথচ আমি কিন্তু রাস বৈরুতেই (‘রাস’ বৈরুতের উচ্চবর্গ শ্রেণীর স্বনামধন্য এক আবাসিক পাড়া। যেখানে সর্বধর্মীয় মানুষজনেরই স্বাধীন বসবাস ছিল) বেড়ে উঠেছি। যেটা বৈরুতে অবস্থিত আমেরিকান ইউনিভার্সিটি থেকে খুব বেশি দূরে ছিলো না। সেখানে অমন একটা পরিবেশে পৃথিবীর নানা দেশের, বিভিন্ন ধর্মের, বিভিন্ন সমাজের লোকেরা বসবাস করতো। অসংখ্য অধ্যাপক আর ছাত্রদের কোলাহলে জ্ঞানের সুনিশ্চিত একটা ধারা ছিল সেখানে। এবং ছিল সহাবস্থানের এক অভূতপূর্ব বিন্যাস—যা অন্য কোথাও কখনোই পাইনি আমি। আমার মনে হয় তা ছিল ‘সহাবস্থান আদর্শের’ অনুপম উপাদান।\nকীভাবে অন্যত্র এই উপাদানগুলোর প্রভাব থাকতে পারে বলে আপনার মনে হয়?\nআমিন মালউফ : আসলে অনেকগুলো বলিষ্ঠ আদর্শই রয়েছে এখানে। দেখুন! লেবানন যদি একটি কার্যকরী পদ্ধতি বিকাশ করতে সক্ষম হয়েছিল—তাহলে অবশ্যই এই উন্নতিটা অঞ্চলটিকে ধ্বসিয়ে দেবার পরিবর্তে টেনে তুলতে সহায়তা করেছিল এবং ঠিক যেমনটা ঘটেওছিল দেশটিতে। তারচেয়েও বড় কথা এটি কেবল বিশ্বের কোনও পুরনো অঞ্চলই নয় বরং বলা যায় একেশ্বরবাদী তিনটি বিশ্বধর্মের শৈশবাবস্থার এক প্রকার প্রদর্শনীও। সুতরাং সত্যিই যদি এ অঞ্চলে তার ইতিহাস ও সমস্যার সাথে সাথে প্রকৃত সহাবস্থানটি স্থির থাকতোই তাহলে অন্যান্য অঞ্চলগুলোতেও তা বিচ্ছুরিত হত।\nআপনি নিজে এর প্রত্যক্ষদর্শী যে, লেবাননে কীভাবে সমস্ত বিষয়গুলো ধারাবাহিকভাবে বিচ্ছিন্ন হয়ে পড়ছিল। ১৯৭৫ সালে ঘৃণ্য ওই বাসে হামলার সময় আপনি সেখানে ছিলেন। এমনকি খ্রিষ্টানরা তখন ফিলিস্তিনিদের ওপর আক্রমণের সময়ও আপনি সেখানেই উপস্থিত। যে ঘটনাটিই মূলত সাধারণ গৃহযুদ্ধের সূচনা হিসিবে বিবেচিত হয়।\nআমিন মালউফ : সে এক ভয়াবহ স্মৃতি। তার আগে বলে রাখি যে, আমি ও আমার স্ত্রী বিয়ের পর এল রেমনেহ এলাকায় একটি ফ্লাট ভাড়া নিই। যেখানে ওই আক্রমণ হয়েছিল সেখান থেকে পঞ্চাশ মিটারেরও কম দূরত্ব ছিল রেমনাহ। তো ১৩ এপ্রিল ১৯৭৫ সালের ওই ভোরে আচমকাই শহরের রাস্তাজুড়ে আমরা মানুষের গগণবিদারী চিৎকার ও ভয়ানক আওয়াজ শুনতে পাই। যদিও আমি বুঝতে পারছিলাম না যে কী বলছিল তারা! তবে এটা স্পষ্ট ছিল যে, একে-অপরের সঙ্গে লড়াই করছে এবং পাগলের মত উচ্চ নিনাদে আকাশ-বাতাস কাঁপিয়ে তুলছে। এটাই হয়তো আমাকে আরো গভীর উপলব্ধি দিয়েছিল যে কী ঘটে চলছে! এবং এরপরই খুব দ্রুত বুঝতে পারি যে অসম্ভব ভয়াবহ কিছু ঘনিয়ে আসছে।\nআলোচনাটি মূলত স্লোগান দ্বারা অচল হয়ে গিয়েছিল। জননেতাসুলভ অতিরঞ্জন ও মধুভাষী যৌক্তিক বিতর্কের সাহায্যে জোরপূর্বক যা করা হয়েছিল\nআচ্ছা এবার অন্য প্রসঙ্গে আসি। তা আপনি তো প্রায় চল্লিশ বছরেরও বেশি সময় ধরে ফ্রান্সে। আবার কী কখনো স্বদেশে ফিরে যাওয়ার চিন্তা করেছেন?\nআমিন মালউফ : আসলে এক দুইবার আমার কাছে তা সম্ভবপর মনে হয়েছিল। তবে অবশ্যই ওই অবস্থাগুলো খুব দ্রুত কেটে গেছে। তাছাড়া যখন আমি লেবানন ছেড়ে আসি, আমি জানতাম যে খুব দীর্ঘ সময়ের জন্য এই দেশ ছেড়ে যাচ্ছি। অথচ যখন ছোট ছিলাম তখন কেউ যদি আমায় দেশত্যাগের কথা বলতো; আমি তা একেবারে অসম্ভব মনে করতাম।\nফ্রান্সে অনেক সাহিত্য পুরস্কারই অর্জন করেছেন, এমনকি বিগত কয়েক বছর থেকে এখন Académie Française এর গুরুত্বপূর্ণ সদস্য হিসেবেও আছেন। ঐতিহ্যগতভাবে এই প্রতিষ্ঠানগুলো শেষপর্যন্ত তাদের সদস্য হওয়ার আগে দুই তিনবার প্রার্থীদের প্রত্যাখ্যান করে। আপনার সঙ্গেও কী এমনটা হয়েছিল? তাছাড়া কেনইবা কেউ একজন এমন পরিস্থিতির মধ্য দিয়ে নিজেকে এর সঙ্গে যুক্ত রাখবে?\nআমিন মালউফ : যখন ফ্রান্সে আসি তখন ঠিক লেবাননে যেমন ছিলাম, তেমনই একজন সংবাদকর্মী হিসেবে কাজ শুরু করি এখানে। যাহোক, যেহেতু সবসময় লেখাই আমার এক ও অনন্য স্বপ্ন ছিল; তাই একসময় মৌলিকভাবে প্রধানত লেখালেখিই শুরু করি। এদিকে খুব ভালোভাবেই জানতাম যে, মূলত এই লেখালেখিকেই আমি আমার জীবন বানাতে চাই। অতএব আপনি যদি ফ্রান্সে বসবাস করেন এবং একজন লেখক হন তাহলে এটাই একমাত্র যৌক্তিকতা যে আপনি ‘প্রিন্স গণকোর্ট’ জিততে চান এবং Académie Française এর সদস্য হতে চান। আর আমিও সেটাই করেছি।\nপ্রায় দশ বছর আগে শেষবার একাডেমির কোনো সদস্যের সঙ্গে কথা বলেছিলাম আমি। তখন তিনি আমাকে বলেছিলেন, তাদের অভিধানের কাজটি এগিয়ে চলছে এবং তা R পর্যন্ত পৌঁছেছে।\nআমিন মালউফ : হ্যাঁ! এটা দু’হাজার বারো সালের কথা। আমি যখন জয়েন করি তখন তারা ঠিক ওখানেই ছিল।\nআসলে খুব বেশি এগুতে পারিনি আমরা। যেমন উদহারণস্বরূপ আজ সকালে আমি T শব্দের ওপর কাজ করেছি। কিন্তু ওখানে আবার দুটি গ্রুপ আছে। এদের একদল বেশ ভালোই এগিয়েছে। তারা এখন পর্যন্ত W পর্যন্ত এগিয়ে গিয়েছে। সুতরাং ব্যক্তিগতভাবে আমি আশা করি যে আগামী তিন চার বছরের মধ্যেই পুরো বর্ণমালার কাজটি শেষ করতে পারবো আমরা এবং তারপর আবার শুরু করবো।\nআমি চেয়েছি কল্পনার ডানায় ভর করে বিজ্ঞানের আনন্দ সবার কাছে পৌঁছে দিতে\nখন্দকার রেজাউল করিম শিক্ষক, গবেষক, লেখক। তাঁর শিক্ষকতা জীবনের শুরু ১৯৭৫ সালে জাহাঙ্গীরনগর বিশ্ববিদ্যালয়ে। ১৯৭৮ সালে উচ্চশিক্ষার জন্য আমেরিকা যান। ১৯৮৩ সালে ইউনিভার্সিটি অব অরিগন থেকে পদার্থবিদ্যায় ডক্টরেট ডিগ্রি অর্জন করেন। এরপরে ৩০ বছর কাটিয়েছেন আমেরিকার বিভিন্ন বিশ্ববিদ্যালয়ে গবেষনা ও শিক্ষকতার কাজে। বর্তমানে তিনি আমেরিকার ইলিনয় স্টেট ইউনিভার্সিটির ইমিরেটাস প্রফেসর। ড. করিম গবেষনার কাজে জড়িত….\nসংস্কৃতি ও বিনোদন এখন সমার্থক হয়ে গেছে\nরাজীব সরকার এই সময়ের শক্তিমান লেখক। প্রাবন্ধিক হিসেবে বেশি পরিচিত হলেও, সাহিত্যের অন্যান্য শাখায় তার কাজগুলোও সমান গুরুত্বের দাবি রাখে। বিতর্ক বিষয়ে রাজীব সরকারের একাধিক বই মেধাবী তরুণদের প্রয়োজন মিটিয়েছে। খুব অল্পসময়ের মধ্যেই তার রম্যরচনার আলাদা পাঠকশ্রেণী গড়ে উঠেছে। গল্প ভ্রমণকাহিনি ও লিখেছেন। চলমান বিষয়ে দৈনিক পত্রিকায় মতামতধর্মী কলামও লিখে থাকেন বিভিন্ন সময়ে। জন্ম কিশোরগঞ্জ….\nঅপর্যাপ্ত জ্ঞানের ওপর ভিত্তি করেই শুরু করার সাহস থাকা চাই\nফ্রস্টের কবিতায় এক অদৃশ্য আনন্দলোকের উপলব্ধি হয়। এমনই তার চিত্রকল্প মনে হয় তা যেন কোথাও আছে, দেখেছি আমি। মূলত আধুনিক কবিতায় চিত্রকল্পের যে অবাস্তব দৃশ্যকল্পের সমাহার; তাই বাস্তব অঙ্কনে সক্ষম হয়েছিলেন তিনি। তার প্রথমদিকের কবিতাগুলো বিশেষত ‘নর্থ অব বোস্টনে’ প্রকৃতি সম্পর্কে নিত্যনৈমিত্তিক দৃষ্টিভঙ্গি, তাত্ত্বিক জোর, প্রতিষ্ঠিত শ্লোকের রূপ এবং থিমগুলোয় এর দাসত্বপূর্ণ সামঞ্জস্যের সঙ্গে উনিশ….


বর্তমানে ঢাকা বিশ্ববিদ্যালয়ের মূল সমস্যা কী? | আমাদের সময়.কম – AmaderShomoy.com\nবর্তমানে ঢাকা বিশ্ববিদ্যালয়ের মূল সমস্যা কী?\nপ্রকাশের সময় : February 07 2019 09:50 AM\nআপডেট সময় : February 07 2019 09:50 AM\nকামরুল হাসান মামুন : বর্তমানে ঢাকা বিশ্ববিদ্যালয়ের মূল সমস্যা কী? আমার কাছে একটাই উত্তর। শিক্ষক নিয়োগ ব্যবস্থা। এটাকে ঢেলে না সাজালে এই বিশ্ববিদ্যালয়ের মান খুব দ্রুত খারাপ থেকে আরো খারাপ, আরো খারাপ এবং আরো খারাপের দিকে যাবে এবং যাচ্ছে।\nএই নিয়োগ কমিটির গঠনেই সমস্যা। পৃথিবীতে এ রকম নিয়োগ কমিটি আর কোথাও আছে বলে আমার জানা নেই। নিয়োগ কমিটিতে থাকে প্রশাসনের সর্বোচ্চ ক্ষমতাধর ব্যক্তিদের একজন, তারপর থাকে সংশ্লিষ্ট ফ্যাকাল্টির ডিন, থাকেন বিভাগের চেয়ারম্যান, থাকেন বিষয়ের একজন এক্সপার্ট ইত্যাদি। এখানে স্পষ্টতই এক ধরনের হায়ারার্কি বিদ্যমান।\nঅর্থাৎ যিনি কমিটির মেম্বার বিশেষ করে সাবজেক্টের এক্সপার্ট নির্বাচন করেন তিনি কমিটির সর্বের সর্বা হিসেবে থাকেন। সাবজেক্টের এক্সপার্ট কে হবেন? এটা গত ৩০ বছর বা তার অধিক আগে থেকেই দলীয় ভিত্তিতে নিয়োগ পেয়ে আসছেন। ডিন তো নির্বাচিত। আমাদের এখানে নির্বাচন মানে ক্ষমতাধররাই সর্বদাই নির্বাচিত হন (ব্যতিক্রম ছাড়া)। ফলে এটা একটা সিন্ডিকেট। এরা নিয়োগকে ভাগ বাটোয়ারার অংশ হিসেবে দেখে। একজন শিক্ষক নিয়োগ যে বিশ্ববিদ্যালয়, দেশ এবং জাতির জন্য কতো গুরুত্বপূর্ণ তা তারা তলিয়ে দেখেন না।\nপ্রথমত : আমরা নিজ বিশ্ববিদ্যালয়ের বাইরের কাউকে নিয়োগ সাধারণত দিই না। আবার নিজ বিশ্ববিদ্যালয়ের হওয়ার পরও দেখি সে কোনো ক্ষমতাধরের সাথে মাস্টার্সের থিসিস করেছে। সেই শিক্ষকের সাথে যদি একাধিক ছাত্র থিসিস করে থাকে তখন দেখা হয় কোন ছাত্রটি সবচেয়ে বেশি চামচামি করতে শিখেছে। কেন এমন নিয়োগ দেয়া হয়? কারণ আমরা চাই যেই শিক্ষকটি নিয়োগ পায় তার যেন একজন গুরু থাকে।\nনতুন নিয়োগ পাওয়া শিক্ষকটি বিভাগে জয়েন করেই বুঝে ফেলে সহকর্মী সবাই তার শিক্ষক এবং কেউ কেউ শিক্ষকের চেয়েও অনেক বেশি কিছু। সে তার নিয়োগকর্তা, ভবিষ্যৎ প্রমোশনদাতা। এখানে নতুন নিয়োগ পাওয়া শিক্ষকের পক্ষে বিভিন্ন ফোরামে তার নিজস্ব মতামত দেয়া প্রায় অসম্ভব। আমরা যারা সিনিয়র আমাদের মনমানসিকতাটাই এমন যে কেউ বিরোধিতা করলেই তাকে ‘বেয়াদব’ ট্যাগ মেরে দেই। এই বেয়াদব যেন না আসতে পারে সেজন্যই অন্য বিশ্ববিদ্যালয়ের প্রার্থী যতো ভালোই হোক তাকে নেয়া হয় না। এমনকি নিজ বিশ্ববিদ্যালয়ের ভালোদের নিতেও দিন দিন অনীহার মাত্রা বেড়েই চলেছে। কারণ দেখা গেছে, ভালো মানের ছাত্ররা শিক্ষক হলে ভালো মানের বেয়াদব হয়। এরা নিয়োগ পাওয়ার পর দল করতে চায় না, এরা মাফিয়া ডনের কথা শুনতে চায় না ইত্যাদি।\nশুধু এই কারণেই বিশ্বের ভালো বিশ্ববিদ্যালয়গুলোতে নিজ গ্রাজুয়েটদের শিক্ষক হিসেবে পেতে অনাগ্রহ। উদ্দেশ্য যেন নিজের ছাত্রদের দ্বারা নিজ বিভাগ তোষামোদির একটি কারখানায় পরিণত না হয়। ফেসবুক থেকে


Saswata Chatterjee & Rudranil Ghosh starrer film 'Pratidwandi' teaser is out | 'প্রতিদ্বন্দ্বী' হয়ে উঠলেন রুদ্রনীল-শাশ্বত! কিন্তু কেন?\n'প্রতিদ্বন্দ্বী' হয়ে উঠলেন রুদ্রনীল-শাশ্বত! কিন্তু কেন?\nশুক্রবার, দীপাবলিতে মুক্তি পেল ছবির টিজার।\nEdited By: রণিতা গোস্বামী | Updated By: Nov 14, 2020, 04:57 PM IST\nনিজস্ব প্রতিবেদন : ১৯৭০ সালে মুক্তি পেয়েছিল সত্যজিৎ রায় পরিচালিত ছবি 'প্রতিদ্বন্দ্বী'। এবার কিংবদন্তী পরিচালক সত্যজিৎ রায়কে শ্রদ্ধা জানাতেই 'প্রতিদ্বন্দ্বী' বানিয়েছেন পরিচালক সপ্তাশ্ব বসু। যে ছবিতে কেন্দ্রীয় ভূমিকায় রয়েছেন শাশ্বত চট্টোপাধ্যায় ও রুদ্রনীল ঘোষ। শুক্রবার, দীপাবলিতে মুক্তি পেল ছবির টিজার।\nছবিতে ড: বক্সীর চরিত্রে দেখা যাবে শাশ্বত চট্টোপাধ্যায়কে। ছবির গল্পে স্কুল থেকে ডা: বক্সীর ছেলে অপহৃত হয়। ড: বক্সীর ছেলেকে খোঁজার ভার পড়ে প্রাইভেট গোয়েন্দা সিদ্ধার্থ এবং তার টিমের উপর। তদন্ত করতে গিয়ে সিদ্ধার্থের টিম জানতে পারে স্কুলের অঙ্কের শিক্ষক সুকুমার সেনের (রুদ্রনীল ঘোষ) ড: বক্সীর প্রতি বিদ্বেষ রয়েছে। প্রশ্ন জাগে সুকুমারই অপহরণের নেপথ্যে রয়েছেন? নাকি রয়েছে অন্য কোনও কারণ? এই প্রশ্নের উত্তর মিলবে 'প্রতিদ্বন্দ্বী' মুক্তির পরেই। তবে টিজারে এটুকু স্পষ্ট এই ডার্ক থ্রিলারে একে অপরের 'প্রতিদ্বন্দ্বী' হয়ে উঠবেন শাশ্বত ও রুদ্রনীল।\nআরও পড়ুন-দীপাবলি কীভাবে পালন করছেন? নিজেই জানালেন অভিনেত্রী মধুমিতা সরকার\nআরও পড়ুন-অনুরাগীদের শুভেচ্ছা জানিয়ে, দূষণমুক্ত দীপাবলি পালনের বার্তা দিলেন সাংসদ, অভিনেত্রী মিমি\nপরিচালক সপ্তাশ্ব বসুর এই ছবিতে শাশ্বত চট্টোপাধ্যায়, রুদ্রনীল ঘোষ ছাড়াও রয়েছেন সৌরভ দাস, সায়নী ঘোষ, রিনি ঘোষ, মাহি কর, রাজদীপ সরকার ও নতুন মুখ শিরষা। প্রতিদ্বন্দীর চিত্রনাট্য লিখেছেন অর্ণব ভৌমিক ও তাঁর টিম। ছবির সংগীতের দায়িত্ব ছিলেন প্রতীক কণ্ডু ও রাজ ডি। সিনেমাটোগ্রাফির দায়িত্বে অঙ্কিত সেনগুপ্ত, সম্পাদনায় পবিত্র জানা।\nপ্রসঙ্গত, গত বছর ৬ সেপ্টেম্বর মুক্তি পেয়েছিল পরিচালক সপ্তাশ্ব বসুর পরিচালিত প্রথম ছবি 'নেটওয়ার্ক'। সেখানেও অভিনয় করেছিলেন শাশ্বত চট্টোপাধ্যায়। তাঁর সঙ্গে কেন্দ্রীয় চরিত্রে দেখা গিয়েছিল সব্যসাচী চক্রবর্তীকে। ছবিটি দর্শকমহলে যথেষ্ঠ প্রশংসিত হয়েছিল।\nTollywoodEntertainmentSaswata ChatterjeeRudranil GhoshPratidwandibengali filmটলিউডবিনোদনশাশ্বত চট্টোপাধ্যায়রুদ্রনীল ঘোষপ্রতিদ্বন্দ্বীবাংলা ছবি\nজলপাইগুড়ির বাড়িতে হাজির মিমি চক্রবর্তী, পাড়ার পুজোর উদ্বোধন করলেন সাংসদ, অভিনত্রী


ডার্ক সার্কেল Archives - Shajghor - Bangla Lifestyle Portal\nTag Archives: ডার্ক সার্কেল\nNovember 10, 2015\tComments Off on সামান্য যত্নে ডার্ক সার্কেল বিহীন চোখ পাবার উপায়\nচোখ না কি মানুষের মনের কথা বলে দেয়! ব্যাপারটিতে সত্য-মিথ্যা যাচাইয়ের অবকাশ থাকলেও এ কথাটি সত্য যে, আপনার শরীর ও মনের ওপর যে স্ট্রেস তা বলে দেয় আপনার চোখের চারপাশ। জি! ডার্ক সার্কেলের কথাই বলছি। শরীর ও মনের যে ক্লান্তি ও চাপ তা গাঢ় ছাপ ফেলে দেয় চোখের ওপর।যারা একটু …\nNovember 9, 2015\tComments Off on ত্বকের ৫টি সমস্যা সমাধানে মসুর ডালের ব্যবহার\nস্বাস্থ্যকর খাবার হিসেবে মসুরডালের গুণের কথা কে না জানে! কিন্তু এটা জানেন কি ত্বক ও চুলের পরিচর্যাতেও মসুর ডাল পিছিয়ে নেই? সে চুল ঝলমলে করতে হোক আর ত্বক মসৃণ করতে, মসুরডাল সবকিছুতেই সমান পারদর্শী। জেনে নিন ত্বকের যত্নে মসুর ডালের ব্যবহারবিধি। ১. ডার্ক সার্কেল – ক্লান্তি, স্ট্রেস, টেনশন, অসুস্থতা সবার …\nSeptember 14, 2015\tComments Off on ডার্ক সার্কেল, বলিরেখা, ব্রণ দূর করে রঙ ফর্সা করবে এই ফেসমাস্ক\nভাবছেন অনেক দামী দামী পণ্য ব্যবহার করে তৈরি হবে এই ফেসমাস্ক? একদম নয়। বরং এমনই তিনটি সহজ উপাদান দিয়ে এই জাদুকরী ফেসপ্যাকটি তৈরি হবে যা আছে আপনার রান্না ঘরেই। প্রকৃতির সেই অফুরন্ত ভাণ্ডার থেকে দারুণ একটি কৌশল নিয়ে এলাম আজ আমরা।সৌন্দর্য সেটাই, যা ত্বকের ভেতর থেকে প্রস্ফুটিত হয়। দামী ক্রিম, …\nআলু শুধু তরকারি রান্নার জন্যই নয়, রূপচর্চার জন্যেও দারুণ একটি উপকারি জিনিস। চোখের নিচে কালো দাগ, চোখের ফোলা ভাব, ব্রণ, ত্বকের কালো দাগ, ত্বকের তেলতেলে ভাব এবং চুল চকচকে করতেও আলুর জুড়ি নেই। আজকে জেনে নিন সৌন্দর্যবর্ধনে আলুর ১৭টি দারুণ ব্যবহারের কথা।১. চোখের নিচের ডার্ক সার্কেল দূর করতে হলে আলু …


Father taking photos of family finds shark behind his children in florida beach – News18 Bangla\nসন্তানরা স্নানে ব্যস্ত, বাবা তুলছিলেন ছবি, হঠাৎ চোখে পড়ল সামনেই হাঙর! তারপর...\nLast Updated : July 05, 2019, 19:22 IST\nবড়দিন থেকেই বর্ষবরণের কাউন্টডাউন, দিঘায় উপচে পড়া ভিড় পর্যটকদের\nসদ্য কেনা সোফাসেট থেকে উদ্ধার ৫ ফুট দৈর্ঘ্যের সাপ! চক্ষু চড়কগাছ ক্রেতার\nকফিনে বাবার মৃতদেহ! সামনে সাহসী পোশাকে সেলফিতে মজে মেয়ে! ছবিতে তোলপাড় নেটদুনিয়া\nসমুদ্রপ্রেমীদের চেনা তাজপুর পুজোয় নতুন করে চিনুন, রইল বেড়ানোর গাইড\n#ফ্লোরিডা: মনোরম সমুদ্রতটে পরিবার নিয়ে কাটছিল দারুণ সময়৷ তাও আবার যে-সে বিচ নয়, একেবারে ফ্লোরিডার অপূর্ব লোকেশন৷ সেখানে ছুটির মেজাজে কাটছিল সময়৷ পেশাদার ফোটোগ্রাফার, এমন সুন্দর পরিবেশে ছবি না তুলে থাকা যায়? তাই তো সেখান থেকেই ওড়ালেন দ্রোন৷ একের পর এক অপূর্ব ছবি তুলতে থাকলেন ড্যানিয়াল ওয়াটসন৷ হঠাৎ চোখের সামনে ভেসে উঠল ভয়ঙ্কর ছবি৷\nতার ছেলেমেয়ে তখন ছিল সমুদ্রে৷ তাদের দিকে তেড়ে আসতে দেখলেন হাঙর! ভয়ে প্রাণ কেঁপে উঠল ড্যানিয়ালের৷ কী করবেন বুঝতে পারলেন না৷ চিৎকার করে ডাকলেন স্ত্রীকে৷ সন্তানদের জল থেকে উঠে আসার জন্যও শুরু হল চিৎকার৷ এ যেন একেবারে মৃত্যুর সঙ্গ সাক্ষাৎ! বাবা-মায়ের চিৎকারে তড়িঘড়ি জল থেকে উঠে আসে খুদেরা৷ পরে ভয়ঙ্কর এই ছবি ড্যানিয়াল নিজের ইনস্টাগ্রামে শেয়ার করেন৷\nআরও পড়ুনলন্ডনের রাস্তায় ছুরি দিয়ে খুন আট মাসের গর্ভবতীকে, ঘটনাস্থলেই হল প্রসব\nস্থানীয় সংবাদমাধ্যম সূত্রে জানা গিয়েছে যে সপ্তাহখানেক পর ফ্লোরিডার বিচে হাঙরের মুখে পড়ে মৃত্যু হয়েছে এক ব্যক্তির৷\nFirst published: July 05, 2019, 19:22 IST\nTags: Beach, Florida, Shark


ডিআরইউ নির্বাচনে ভোটগ্রহণ চলছে! - দেশ রিপোর্ট\nপ্রচ্ছদ/ প্রধান সংবাদ/ডিআরইউ নির্বাচনে ভোটগ্রহণ চলছে!\nডিআরইউ নির্বাচনে ভোটগ্রহণ চলছে!\nএবারের নির্বাচনে ২১টি পদে ৩৩ জন প্রার্থী প্রতিদ্বন্দ্বিতা করছেন। মোট ভোটার এক হাজার ৪৯০ জন।\nডিআরইউ নির্বাচনে সভাপতি পদে দুইজন প্রার্থী প্রতিদ্বন্দ্বিতা করছেন। তারা হলেন, এসএ টিভির ইলিয়াস হোসেন ও একাত্তর টেলিভিশনের মনির হোসেন লিটন।\nসাধারণ সম্পাদক পদে তিনজন প্রার্থী রয়েছেন। দৈনিক মানবকণ্ঠের শেখ জামাল, বার্তা সংস্থা বাসসের কবির খান ও এশিয়ান মেইল ২৪ ডটকমের রিয়াজ চৌধুরী এ পদে প্রতিদ্বন্দ্বিতা করছেন।\nসহ-সভাপতি পদে আবুল বাশার, ওসমান গণি বাবুল ও খন্দকার কাওছার হোসেন রয়েছেন। অর্থ সম্পাদক পদে প্রতিদ্বন্দ্বিতা করছেন শ্যামল কান্তি নাগ ও জিয়াউল হক সবুজ।\nসাংগঠনিক সম্পাদক পদে লড়ছেন আফজাল বারী ও হাবীবুর রহমান। নারী বিষয়ক সম্পাদক পদে সাজিদা ইসলাম পারুল ও সেলিনা শিউলী লড়াই করছেন। প্রশিক্ষণ ও গবেষণা সম্পাদক পদে লড়ছেন আব্দুল হাই তুহিন ও সাখাওয়াত হোসেব সুমন।\nক্রীড়া সম্পাদক পদে শফিকুল ইসলাম শামীম ও মাকসুদা লিসা এবং সাংস্কৃতিক সম্পাদক পদে এস এম মুন্না মিয়া ও মো. এমদাদুল হক খান প্রতিদ্বন্দ্বিতা করছেন।\nএ ছাড়া কার্যনির্বাহী সদস্য হিসেবে ৭টি পদে ৮ জন প্রার্থী লড়াই করছেন।\nএদিকে, ২১টি পদের মধ্যে ৫টি পদে বিনা প্রতিদ্বন্দ্বিতায় প্রার্থী আগেই নির্ধারণ হয়ে গেছেন। তারা হলেন- দপ্তর সম্পাদক জেহাদ চৌধুরী, প্রচার সম্পাদক মাহমুদ এ রিয়াত, যুগ্ম-সম্পাদক জামিউল আহসান শিপু, আপ্যায়ন সম্পাদক এইচ এম আক্তার ও কল্যাণ সম্পাদক কাওছার আজম।\nডিআরইউ নির্বাচনে পাঁচ সদস্যের কমিশনের নেতৃত্বে রয়েছেন নিউজ টুডের সাবেক সম্পাদক রিয়াজ উদ্দিন আহমেদ।\nঅন্যরা হলেন, বিএফইউজের সাভেক সভাপতি এম শাজাহান মিয়া, একুশে টেলিভিশনের প্রধান নির্বাহী কর্মকর্তা মঞ্জুরুল আহসান বুলবুল, বাংলাদেশ প্রতিদিনের যুগ্ম-সম্পাদক আবি তাহের এবং সাংবাদিক নেতা এম এ আজিজ।


নেতা-কর্মিদের মাঝে প্রাণের সঞ্চার! - রাজনীতি - observerbd.com\nনেতা-কর্মিদের মাঝে প্রাণের সঞ্চার!\nPublished : Saturday, 20 July, 2019 at 2:59 PM Count : 146\nনওগাঁর পত্নীতলা উপজেলা ও নজিপুর পৌর বিএনপির অনেক জল্পনা-কল্পনার অবসান ঘটিয়ে নতুন আহবায়ক কমিটিতে ২১ সদস্য বিশিষ্ট নাম ঘোষণা করা হয়েছে। এতে তৃণমূলের নেতা-কর্মিদের মনে প্রাণের সঞ্চার ও গতিশীলতা ফিরেছে। অপরদিকে, পদবঞ্চিতদের মধ্যে ক্ষোভের বহিঃপ্রকাশ ঘটেছে।\nজেলা বিএনপির আহবায়ক মাস্টার হাফিজুর রহমান, যুগ্ম আহবায়ক এ্যাড. এজেডএম রফিকুল আলম ও নাসির উদ্দীন আহমেদ স্বাক্ষরিত এই আহবায়ক কমিটি ঘোষণা করা হয়।\nপত্নীতলা উপজেলা কমিটিতে আনিছুর রহমান শেখকে আহবায়ক এবং আক্কাস আলী ও হাবিবুর রহমান মিন্টুকে যুগ্ম আহবায়ক করা হয়েছে। এ কমিটির সদস্যরা হলেন, খাজা নাজিবুল্লাহ চৌধুরী, আতাউর রহমান, মোকছেদুর রহমান সিঁরি, আব্দুল হামিদ, নওশাদ আলী, আব্দুস সবুর, আবু তাহের মো. মন্টু চৌধুরী, আবদুল্লাহ্ আল ফারুক, মোজাম্মেল হক চৌধুরী হেলাল, আব্দুস সাত্তার তিতুমীর, সিরাজুল ইসলাম, আ: সামাদ, প্রভাষক মিজানুর রহমান, মতিউর রহমান মন্টু, আব্দুর রহিম, রফিকুল ইসলাম, নজরুল ইসলাম (চেয়ারম্যান) ও নুরুজ্জামান।\nনজিপুর পৌর বিএনপির আহবায়ক কমিটিতে আনোয়ার হোসেনকে আহবায়ক এবং মুর্তুজা রেজা ও মোস্তাফিজুর রহমান মোস্তফাকে যুগ্ম আহবায়ক করা হয়েছে। এ কমিটির সদস্যারা হলেন, মামুন হোসেন, আবু সুফিয়ান, আবু হেনা, মরিয়ম বেগম শেফা, সামসুজ্জোহা খাঁন, আপেল মাহমুদ, ওবায়দুল ইসলাম নান্টু, আব্দুল খালেক, শরিফুল ইসলাম, মাজেদুর রহমান দুলাল, আবু সায়িদ, হান্নান, মনোয়ার হোসেন দুলাল, আব্দুল চয়েন উদ্দিন, সাফেল মাহমুদ, আব্দুল কাদের, জাহাঙ্গীর আলম ও জামাল হোসেন।\nজানা যায়, গত ২০১৪ সালের পর বহুল প্রতিক্ষিত ও প্রত্যাশিত এ নতুন আহবায়ক কমিটির নাম ঘোষণা করায় উপজেলার তৃণমূলের নেতা-কর্মিদের মনে ব্যাপক প্রাণের সঞ্চার ঘটেছে। মাঠ পর্যায়ের নেতা-কর্মিরা তাদের অচলবস্থা হতে ফিরে পেয়েছে গতিশীলতা। এখন আন্দোলন মুখী সবাই। কিছু পদবঞ্চিতরা ক্ষোভের প্রকাশ করলেও উপজেলা ও নজিপুর পৌর বিএনপির নেতা-কর্মিরা তাদের সামাজিক গণমাধ্যম ফেসবুকের পোস্টে নতুন আহবায়ক কমিটির সকলকে অভিনন্দন ও শুভেচ্ছা বার্তা প্রকাশ করেন।


বার বার যদি মন্ত্রী আসতেন…………. – দৈনিক মাথাভাঙ্গা\nবার বার যদি মন্ত্রী আসতেন………….\nগাংনী প্রতিনিধি: মেহেরপুর গাংনী উপজেলা স্বাস্থ্য কমপ্লেক্সে ও এর আঙিনা পরিস্কার-পরিচ্ছন্নতায় ব্যস্ত প্রায় ৫০ জন শ্রমিক। হাসপাতাল প্রাঙ্গণের ময়লার ভাগাড় সরিয়ে ফেলা হচ্ছে। দীর্ঘদিন অযন্ত্র-অবহেলায় জঙ্গলে পরিণত হওয়া ওষধি বাগানটিও আজ পরিস্কার। হাসপাতালের একতলা থেকে চারতলা পর্যন্ত কোথাও নোংড়ার দেখা নেই। সবখানেই পরিস্কার। ভোর থেকেই হাসপাতালের পরিচ্ছন্নকর্মী ছাড়াও বাইরের আরও কয়েকজন পরিচ্ছন্নকর্মী অবিরাম পরিস্কার করছেন। টয়লেটে ছিটানো হচ্ছে হারপিক। এ যেন এক অন্যরকম হাসপাতাল। এর নেপথ্যে আজ বুধবার হাসপাতালের নতুন ভবন উদ্বোধন করতে আসার কর্মসূচি ছিলো স্বাস্থ্যমন্ত্রীর। তাইতো হাসপাতালের কর্মকর্তা থেকে শুরু করে সুইপার পর্যন্ত কারও যেনো দম ফেলার সময় নেই। এসব কর্মযজ্ঞ দেখে উৎসুক মানুষের অনেকেই আফসোস করে বললেন, মন্ত্রী যদি বারবার আসতেন তাহলে হাসপাতাল অন্তত পরিস্কার-পরিচ্ছন্ন থাকতো। অবশ্য মন্ত্রীর নির্ধারিত সফর কর্মসূচি বাতিল হয়েছে বলে উপজেলা প্রশাসন সূত্রে জানা গেছে।\n১৯৬৩ সালে ৩১ শয্যা বিশিষ্ট গাংনী উপজেলা স্বাস্থ্য কমপ্লেক্স তথা গাংনী হাসপাতাল প্রতিষ্ঠা লাভ করে। ২০০৬ সালে হাসপাতাল ভবন সম্প্রসারণ (১৯ শয্যার ভবন) ও ডক্টরস কোয়ার্টার নির্মাণের কাজ শুরু হয়। ওই বছরের ২৬ ডিসেম্বর ঠিকাদারী প্রতিষ্ঠান ঢাকার মেসার্স ওয়াহেদ ট্রেডার্স কার্যাদেশ পায়। ২০১০ সালে ঠিকাদারের লোকজন নির্মাণ কাজ ফেলে ৪৩ ভাগ কাজ সম্পন্ন করেছে মর্মে বিল উত্তোলন করে গা ঢাকা দেয়। নানা জটিলতা কাটিয়ে স্বাস্থ্য প্রকৌশল অধিদফতর পুনঃদরপত্র আহ্বান করলে ২০১৪ সালে আবারও কাজ শুরু হয়। কুষ্টিয়ার ঠিকাদার কামাল হোসেন ৯ কোটি ৭৮ লাখ টাকা ব্যয়ে ভবন নির্মাণ সম্পন্ন করেন। আধুনিক ৪তলা এই ভবনে রয়েছে চারটি ওয়ার্ড। এগুলো হচ্ছে- পুরুষ-মহিলা, মা ও শিশু এবং আই সল্যুউশন ওয়ার্ড। নীচতলায় জরুরি বিভাগ, টিকিট কাউন্টার ও আউটডোরে ডাক্তার চেম্বারে রোগী দেখার ব্যবস্থা। দোতলায় অফিস ও প্যাথলজি বিভাগ। অপারেশন থিয়েটার, মহিলা ও লেবার এবং আই সল্যুউশন ওয়ার্ড থাকছে তিন তলায়। চতুর্থ তলায় থাকছে মহিলা ও শিশু এবং পুরুষ ওয়ার্ড।\nএদিকে, নতুন নির্মাণ করা ভবনের মধ্যে ডাক্তারদের ডরমেটরিতে ৪টি ফ্লাট, মূল ভবনের পেছনে দোতলা নার্স কোয়ার্টার এবং তিনতলা বিশিষ্ট তৃতীয় শ্রেণির কর্মচারীদের আবাসিক ভবন। হাসপাতালের পুরাতন ভবন ব্যবহারের অনুপযোগী হওয়ায় আনুষ্ঠানিক উদ্বোধনের আগেই অবশ্য ব্যবহার শুরু হয়েছে।\nজানা গেছে, স্বাস্থ ও পরিবার কল্যাণ মন্ত্রী মোহাম্মদ নাসিম বুধবার দুপুরে নবনির্মিত ভবনের আনুষ্ঠানিক উদ্বোধন করবেন বলে কর্মসূচি দেয়া হয়। এ উপলক্ষে কর্তৃপক্ষ প্রস্তুতি নিচ্ছিলেন। এরই মাঝে গতকাল মঙ্গলবার বিকেলে মন্ত্রী কর্মসূচি বাতিল করেছেন।\nবছরের অন্য সময় অর্থ বরাদ্দের অভাবে হাসপাতালের পরিস্কার-পরিচ্ছন্নতা হয় না। মন্ত্রীর আগমন উপলক্ষে কিভাবে এটি সম্ভব হচ্ছে প্রশ্ন করলে গাংনী উপজেলা স্বাস্থ্য কর্মকর্তা ডা. মাহবুবুর রহমান বলেন, আমরা কিছু অর্থ ব্যয় করছি। বাকিটা মেহেরপুর-২ আসনের সংসদ সদস্য মকবুল হোসেন বহন করছেন।\nমাথাভাঙ্গা নদীতে ডুবে দামুড়হুদার কামারপাড়ার বুদ্ধি প্রতিবন্ধী সাবেলার মৃত্যু\nদর্শনায় মোটরসাইকেল দুর্ঘটনায় পুলিশ কর্মকর্তা বাবুল আহত


আমাদের লোক হয়েই থেকো – চ্যানেল আই অনলাইন\n- আরিফুল ইসলাম ২ অক্টোবর, ২০২১ ১৬:০৯\nআমি, আমি তোমাদেরই লোক\nআমি, আমি তোমাদেরই ভাই\nসেই প্রাইমারি স্কুলে পড়ার সময় থেকেই প্রেম! ‘দুঃখিনী দুঃখ করো না’ দিয়ে শুরু । তখন কতোটা বুঝতাম জানি না, তবে গানের সুর, ভরাট কণ্ঠ ভালো লাগতো খুব। বাসায় টেলিভিশন না থাকায় যে মানুষটি গাইছে তাকে দেখতে পারতাম না, কিন্তু ক্যাসেটের উপর মানুষটার ছবি দেখে মুগ্ধ হতাম। এলোমেলো ঝাঁকড়া চুল, লম্বা সাদা পাঞ্জাবি সাথে জিন্স!\nছবিটা দেখে নিজের মনের কথা গোপন রাখতাম। হতে চাইতাম তার মতো। কতোবার জিন্সের সাথে পাঞ্জাবি পরে আফসোস করতাম, চুল কবে বড় হবে? কবে তার মতো করে ঝাঁকড়া চুলে পাঞ্জাবি জিন্স পরে হাঁটবো!\nতার সাথে শুধু শিল্পী-শ্রোতার যোগাযোগ নয়, তিনি আমাদের সেই সময়ের নিত্যদিনের যাপনেও প্রভাব বিস্তার করেছিলেন। সম্ভবত সত্যিকারের ব্যান্ডের এটা একটা বড় ম্যাজিক! আর সেই ম্যাজিশিয়ানটির নাম যদি হয় মাহফুজ আনাম জেমস, তাহলেতো প্রভাবিত না হয়ে উপায় নেই!\nআমাদের শৈশব, কৈশোরে বাংলাদেশের ব্যান্ড সংগীতের স্বর্ণযুগ ছিলো। স্বর্ণযুগ বলছি এজন্য যে আজকে যারা বাংলা ব্যান্ডের কিংবদন্তী, তারা তখন ছিলেন তাগড়া জোয়ান। তাদের কণ্ঠে ছিলো সেই তারুণ্যের গর্জন! নিত্য নতুন গান। বিশেষ দিবস এলে তো কথায় নেই! ঈদ, পূজা, ভালোবাসা দিবস কিংবা এরকম বিশেষ দিবসে নতুন গানের অ্যালবামের হিড়িক- এগুলোর চল তো এখন উধাও! আর সেই সময়ে এতো এতো বিকল্পের মধ্যেই জেমস ও তার গানের সাথে প্রেমের শুরু!\nক্যাসেট যুগে একক অ্যালবামতো বটেই, মিক্সড অ্যালবামে জেমসের একটা গান থাকলেও সেটা সংরক্ষণ করা ছিলো আমার কিংবা আমার মতো অনেকের নেশা! কতো যে পাগলামি ছিলো। দেখা গেলো, একটা মিক্সড অ্যালবামে জেমসের একটা গানই আছে, সেটাই বার বার ফিতা ঘুরিয়ে টেনে টেনে শুনতাম! মফস্বল হওয়ায় এতো ক্যাসেটের দোকান ছিলো না, তবুও যে কয়টা থাকতো আগে থেকেই বলে রাখতাম পত্রিকার সংবাদ পড়ে।\nযখন উচ্চ মাধ্যমিক পড়ার কারণে ঘর ছাড়ি, তখন প্রকাশিত হলো ‘দুষ্টু ছেলের দল’ অ্যালবামটি। তখনো ক্যাসেটের যুগ। থাকি ময়মনসিংহ শহরে। সি.কে ঘোষ রোডের অডিও দোকানগুলোতে দেখলাম সাদা রঙের পোস্টারে ছবি দিয়ে ক্যাসেটের বিজ্ঞাপন দেয়া। দেখেই অন্যরকম অনুভূতি কাজ করলো। বেড়ে গেলো ছটফটানি। ক্যাসেট বাজারে আসতেই কিনে নিলাম। মুক্ত জীবনে প্রথমবার শুনছি গুরুর গান। অ্যালবামের ‘থাকিস যদি পাশাপাশি’ গানটি দিয়ে শুরু হলো, হঠাৎই ভেতরটা কেমন যেন করে উঠলো। আরে, চিরচেনা গলা কেমন যেন লাগছে! ভয় পেয়ে গেলাম। ভয় পাওয়ার কারণও আছে, তখন একটা গুঞ্জন হাওয়াই ভেসে বেড়াচ্ছিলো যে, ‘তার গলা নষ্ট হয়ে গেছে।’ পুরো ক্যাসেটটা কয়েকবার শোনার পর মনে হলো যেভাবে গাইলো ঠিকই তো আছে। মনে মনে যুক্তি তৈরী করে মনকে প্রবোধ দিলাম, হয়তো নতুনভাবে গাওয়ার চেষ্টা! কিন্তু ভেতরে ভেতরে যে উদ্বেগ, সেটাকেতো বোঝ দেয়া যাচ্ছে না! সত্যিই কি জেমসের কণ্ঠে সমস্যা! যদি কিছু হয়ে যায়! কিন্তু সব আশাংকর অবসান ঘটে পরের গানে। সব ঠিক ঠাক!\nশৈশব-কৈশোর পার হয়ে যৌবনেও তার গানে অনুপ্রেরণা পেয়েছি। তার কণ্ঠে সুরে আর ভাবমূর্তির কারণে এখনও তিনি আমার কিংবা আমাদের প্রজন্মের শ্রোতাদের কাছে এক মুগ্ধতার নাম হয়ে আছেন।\nসেই ছোটবেলা থেকেই শুনে এসেছি, জেমস ভক্তরা নাকি একটু পাগল হয়, কিংবা একটু একরোখা! এক প্রিয়জন জেমসের প্রতি মুগ্ধতা দেখে আমাকে বলেছিলেন ‘জেমস যদি তোমাকে বলে ছাদে উঠে লাফ দাও, তুমি মনে হয় তাই করবে’!\nআমার শৈশবের প্রথম প্রেম, ভালোবাসার নাম জেমস। গুরু জেমস। সেই প্রথম দেখা থেকেই তার প্রতি আমুগ্ধ ভক্তি। যা এখনও চলমান। হয়তো আমৃত্যু সেই মুগ্ধতা বজায় থাকবে। শেষ বার তাকে মঞ্চে দেখেছি গত বছর। ২৭ জানুয়ারি। কুমিল্লা বিশ্ববিদ্যালয়ের সমাবর্তনের সাংস্কৃতিক অনুষ্ঠানে। প্রথমবার দেখে তারপ্রতি যে প্রেম অনুভূত হয়েছিলো, সেদিন দেখেও বুঝলাম- গুরুর প্রতি ভালোবাসা একটুও খাদ পড়েনি!\nভারতে বিশ্বের সবচেয়ে বড় খাদি পতাকা\nমহাত্মা গান্ধীকে নিয়ে দশ সিনেমার কথা


বর্তমানে ইন্টারনেট ছাড়া আমাদের জীবনের একটি দিনও আমরা কল্পনা করতে পারি না। আর যখন সেটা বাসা বাড়ি বা অফিসে ব্যবহারের কথা আসে তখন ওয়াইফাই রাউটারের নাম আসবে না, সেটা ভাবাই যায় না। তবে ওয়াইফাই রাউটার কেনার পর ওয়াইফাই নেটওয়ার্কে হ্যাক হওয়া থেকে বাঁচাতে যে গুরুত্বপূর্ন কাজটি আমাদের অবশ্যই করা উচিত যদিও আমরা ভুলে যাই, সেটা হচ্ছে ওয়াইফাই রাউটারের পাসওয়ার্ড পরিবর্তন করা। এজন্য আর্টিকেলটিতে আমি কিভাবে ওয়াইফাই রাউটারের পাসওয়ার্ড পরিবর্তন করবেন সেটাই আজ আপনাকে দেখাতে চলেছি।\nওয়াইফাই রাউটারের পাসওয়ার্ড পরিবর্তন\nআগেই বলে দিচ্ছি, আপনি মোবাইল বা ডেস্কটপ বা ল্যাপটপ- যে ডিভাইস ব্যবহার করুন না কেন সব গুলোতে পদ্ধতি একই।\nওয়াইফাই রাউটারের পাসওয়ার্ড পরিবর্তন করার জন্য আমাদের যে কাজগুলো করতে হবে সেগুলো হলো-\nপ্রথমে আপনার ডিভাইসে ইন্সটল থাকা যেকোন ব্রাউজার ওপেন করতে হবে।\nব্রাউজারটির সার্চ বারে গিয়ে একটি আইপি অ্যাড্রেস টাইপ করে সার্চ করতে হবে। কি আইপি আড্রেস টাইপ করবেন, সেটা আপনার কেনা রাউটারের গায়ে থাকা স্টিকার অথবা ইউজার গাইড বইটিতে পেয়ে যাবেন অথবা আপনি CMD ব্যবহার করেও রাউটারের সঠিক আইপি অ্যাড্রেস পেয়ে যেতে পারেন। এর জন্য CMD কে “Run As Administrator” হিসেবে ওপেন করে সেখানে ‘ipconfig’ লিখে ‘Enter’ চাপলে যে লেখাগুলো আসবে সেখানের “Default Gateway” তে যে আইপি আড্রেস দেওয়া আছে সেটাই আপনার রাউটারের আইপি অ্যাড্রেস। যেমন এখানে আমার হলো ১৯২.১৬৮.০.১।\nতবে আপনি যদি টিপিলিংক এর ওয়াইফাই রাউটার ব্যবহার করেন তাহলে এতো ঝামেলায় না গিয়ে tplinkwifi.net টাইপ করে সার্চ করুন।\nআপনি যেহেতু এখনো ওয়াইফাই রাউটারের ইউজার নেইম আর পাসওয়ার্ড পরিবর্তন করেননি তাই আপনি ডিফল্ট ইউজার নেইম ‘admin’ আর পাসওয়ার্ড ‘admin’ ব্যবহার করে লগিন করুন।\nলগিন করার পর আপনি ওয়েবসাইটির যে ওয়েবপেজে আসবেন সেখানের বামপাশে কিছু মেনু দেখতে পাবেন।\nমেনুগুলো থেকে “System Tools” সিলেক্ট করলে সেখানে আরও কিছু সাবমেনু চলে আসবে। সেখান থেকে ‘Password’ লেখা সাবমেনুতে ক্লিক করুন। ক্লিক করার সাথে সাথে দেখবেন আপনার সামনে ঠিক নিচের ছবির মতো কিছু বক্স চলে আসবে।\nবক্সগুলোর ১ আর ২ নম্বরে আপনি ওয়েবসাইটিতে লগিন করার সময় যে ইউজার নেইম আর পাসওয়ার্ড ব্যবহার করেছিলেন সেটা দিন।\n৩ আর ৪ নম্বর বক্সে আপনি নতুন যে ইউজার নেইম আর পাসওয়ার্ড দিতে চান সেটা দিন।\n৫ নম্বর বক্সে আপনার নতুন পাসওয়ার্ডটি আবার দিয়ে ‘Save” ক্লিক করুন।\nএরপর সাবমেনু থেকে ‘Reboot’ ক্লিক করে নিচের ছবির মতো ‘Reboot’ বাটনটিতে ক্লিক করুন।\nব্যস! মাত্র ৩ মিনিটেই হয়ে গেলো ওয়াইফাই রাউটারের পাসওয়ার্ড পরিবর্তন। অনেক সহজ তাই না! আশা করি ওয়াইফাই রাউটার কেনার পর এই সহজ কিন্তু খুবই গুরুত্বপূর্ন কাজটি আর কখনো করতে ভুলে যাবেন না।\nFeatured Image Credit: Igor Nikushin via Shutterstock\nPrevious Article কিভাবে কাউকে ওয়াইফাই ইন্টারনেট থেকে ব্লক করবেন?\nNext Article কিভাবে ওয়াইফাই রাউটার সেটাপ করবেন সেটা জেনে নিন\nনেটগেয়ার রাউটার এর পাসওয়ার্ড কিভাবে বদলাবো জানাবেন


গত (৭ মার্চ) রবিবার যথাযথ মর্যাদায় খুলনা বিশ্ববিদ্যালয়ে ঐতিহাসিক জাতীয় দিবস পালিত হয়। দিবসের শুরুতে সকাল ৯টায় শহিদ তাজউদ্দীন আহমদ ভবনের সামনে জাতীয় পতাকা উত্তোলন করা হয়, সকাল ৯টা ১৫ মিনিটে বঙ্গবন্ধুর ম্যুরাল কালজয়ী মুজিব বেদীতে বিশ্ববিদ্যালয়ের পক্ষে উপাচার্যের রুটিন দায়িত্বে নিয়োজিত উপ-উপাচার্য প্রফেসর ড. মোসাম্মাৎ হোসনে আরা পুষ্পস্তবক অর্পণ করেন।\nএসময় বিশ্ববিদ্যালয়ের ট্রেজারার, ডিনবৃন্দ, রেজিস্ট্রার (ভারপ্রাপ্ত), ডিসিপ্লিন প্রধান ও বিভাগীয় প্রধানসহ শিক্ষক-কর্মকর্তা-কর্মচারিবৃন্দ উপস্থিত ছিলেন। এরপরই ডিভেলপমেন্ট স্টাডিজ ডিসিপ্লিন, বিশ্ববিদ্যালয় শিক্ষক সমিতি, স্বাধীনতা শিক্ষক পরিষদ, অফিসার্স কল্যাণ পরিষদ, চেতনায় মুক্তিযুদ্ধ, বঙ্গবন্ধু কর্মকর্তা পরিষদের পক্ষ থেকে পুস্পস্তবক অর্পণ করা হয়। সকাল ১০টায় খুবি শিক্ষক সমিতির আয়োজনে ওয়েবিনারে আলোচনা সভা অনুষ্ঠিত হয়।\nশিক্ষক সমিতির সভাপতি প্রফেসর ড. মোঃ ওয়ালিউল হাসানাতের সভাপতিত্বে আলোচনা সভায় প্রধান অতিথির বক্তৃতা করেন উপাচার্যের রুটিন দায়িত্বে নিয়োজিত উপ-উপাচার্য প্রফেসর ড. মোসাম্মাৎ হোসনে আরা। তিনি বলেন, বাঙালির হাজার বছরের স্বপ্ন, আকাক্সক্ষা, স্বাধীনতা এই তিনটি বিষয় একসূত্রে গেঁথেছে এই মার্চ মাস। স্বাধীনতার স্বপ্নের ইতিহাস বহন করেছে ৭ই মার্চ। বাঙালির স্বপ্নকে দৃঢ় সংকল্পের মাধ্যমে জাতিকে ঐক্যবদ্ধ করে তার সকল প্রয়াস ও সার্থক করতে নেতৃত্ব দিয়েছেন বঙ্গবন্ধু শেখ মুজিবুর রহমান।\n৭ মার্চের ঐতিহাসিক ভাষণের শব্দ ও বাক্যের শক্তি এতোটাই তীব্র যা মুক্তিযুদ্ধ থেকে জনযুদ্ধে রূপান্তরিত করে। ৭ই মার্চের ভাষণে একদিকে সাবলিল, অনির্বাণ উদীপ্ত বারুদ ছিলো, আবার অন্যদিকে বন্দুকের নল, কামানের তাক ছিলো, আকাশে হেলিকপ্টারে চক্রও ছিলো। সেদিন স্বাধীনতার ঘোষণা করলে কী ভয়াবহ পরিণতি হতো তা বঙ্গবন্ধুর জানা ছিলো। তাঁর বিরুদ্ধে বিচ্ছিন্নতাবাদীদের নেতা ও অভ্যুত্থানের অভিযোগ আনা হতো। তাই বঙ্গবন্ধু ৭ই মার্চের ভাষণে যথার্থই মেধা, প্রজ্ঞা, বিচক্ষণতা, দূরদর্শীতা ও সুকৌশলের পরিচয় দিয়েছিলেন।\nতিনি স্বাধীনতা ও মুক্তিযুদ্ধের লক্ষ্যে সকল দ্বিধা-দ্বন্দ্ব ঘুঁচিয়ে বাঙালি জাতিকে ঐক্যবদ্ধ করার মন্ত্রে উজ্জীবিত করেছিলেন। এ কারণে বঙ্গবন্ধুর ভাষণের পরপরই তাঁর আহ্বানে সাড়া দিয়ে ঘরে ঘরে দুর্গ গড়ে মুক্তিকামী মানুষ। বঙ্গবন্ধুর ৭ই মার্চের ঐতিহাসিক ভাষণ বাঙালি জাতির চিরকালীন প্রেরণার উৎস। আজ বঙ্গবন্ধুর স্বপ্নের সেই জায়গায় দেশকে পৌঁছে দিয়েছেন তারই সুযোগ্য কন্যা প্রধানমন্ত্রী শেখ হাসিনা। তাঁরই নেতৃত্বে মুক্তিযুদ্ধের স্বপ্ন বাস্তবায়িত হচ্ছে। দেশ এগিয়ে যাচ্ছে। দেশের সার্থক নেতৃত্ব দেওয়ায় তিনি আন্তর্জাতিক ক্ষেত্রে একের পর এক পুরষ্কার ও অভিধায় ভূষিত হচ্ছেন।\nআলোচনা সভায় বিশেষ অতিথির বক্তৃতা করেন বিশ্ববিদ্যালয়ের ট্রেজারার প্রফেসর সাধন রঞ্জন ঘোষ। তিনি প্রত্যক্ষদর্শী হিসেবে একাত্তরের উত্তাল দিনগুলোর এবং বিশেষ করে ২রা মার্চের পতাকা উত্তোলন, ৩রা মার্চের সমাবেশ, ৭ই মার্চের ভাষণসহ বিভিন্ন দিকের স্মৃতিচারণ করেন।\nআলোচনা অনুষ্ঠানে আমন্ত্রিত অতিথি হিসেবে বীর মুক্তিযোদ্ধা অধ্যাপক কৃষ্ণ প্রসাদ সরকার এবং বীর মুক্তিযোদ্ধা শান্তিলতা মল্লিক মুক্তিযুদ্ধের সেই ভয়াবহ দিনগুলোর স্মৃতিচারণ করে সবাইকে আবেগ আপ্লুত করেন। আলোচনা অনুষ্ঠানে আরও বক্তৃতা করেন প্রফেসর ড. মোঃ সারওয়ার জাহান, সহযোগী অধ্যাপক ড. রুবেল আনসার। সভা সঞ্চালনা করেন শিক্ষক সমিতির সাধারণ সম্পাদক প্রফেসর ড. তানজিল সওগাত।\nএছাড়া সকাল ১০টায় এবং এর আগে ও পরে বঙ্গবন্ধুর ৭ই মার্চের ঐতিহাসিক ভাষণ প্রচার করা হয়। দিবসের অন্যান্য কর্মসূচির মধ্যে রয়েছে সন্ধ্যা ৬টা ৩০ মিনিটে বঙ্গবন্ধুর ম্যুরাল কালজয়ী মুজিব চত্বরে প্রদীপ প্রজ্জ্বলন।


সিরিয়ায় বিগত একদিনে বিশৃঙ্খলা দমনের সময় ১৭ জন নিহত হয়েছে - খবর - রাজনীতি - রেডিও রাশিয়া\nসিরিয়ার বিভিন্ন অঞ্চলে বিশৃঙ্খলা দমনের সময় বিগত এক দিনে ১৭ জন নিহত হয়েছে, জানিয়েছে কাতারের “আল-জাজিরা” টেলি-চ্যানেল. এ খবর অনুযায়ী, সিরিয়ার সৈন্যবাহিনীর সমর্থনে সরকারের পক্ষসমর্থক “শাবিহা” দল হামা শহরের একটি অঞ্চল আক্রমণ করে এবং তিনজনকে গুলি করে. কয়েক জন মারা গেছে সিরিয়ার উত্তর-পশ্চিমে ইদলিব শহরের অদূরে খান-শেইখুন গ্রামে. মানব-অধিকার রক্ষকদের খবর অনুযায়ী, হামা শহরে নিরাপত্তা বাহিনী শহরের প্রধান অভিশংসক আদনান বাক্কুরকে খোঁজার জন্য অভিযান চালিয়েছিল, যিনি মিছিল দমনের প্রতিবাদস্বরূপ পদত্যাগ করেন. শেষ তথ্য অনুযায়ী, হোমস শহরের বিভিন্ন অঞ্চলে বিশৃঙ্খলা দমনের ফলে ১৫ জন আহত হয়েছে. সিরিয়ায় সরকারবিরোধী প্রতিবাদ শুরু হয় মার্চ মাসের মাঝামাঝি দেশের দক্ষিণাঞ্চলের ডেরাআ শহরে, আর তারপরে তা অন্যান্য অঞ্চলে ছড়িয়ে পড়ে. রাষ্ট্রসঙ্ঘের তথ্য অনুযায়ী, দেশে সঙ্ঘর্ষের ফলে নিহতদের সংখ্যা ২২০০ জনের উপরে পৌঁছেছে.


মাঝরাস্তায় দাঁড়িয়ে জিৎকে চুমু খাচ্ছেন মিমি! অবাক দর্শক - TheWall\nদ্য ওয়াল ব্যুরো: আয়ুষ্মান প্রত্যুষের ছবি ‘বাজি’তে একসঙ্গে জুটি বাঁধতে দেখা গেল জিৎ আর মিমিকে। গত বৃহস্পতিবার এই ছবির টিজার মুক্তি পেয়েছে। টিজারেই বেশ চমক দিয়েছেন পরিচালক।\nটান টান উত্তেজনাতে ভরপুর ছিল পুরো ১ মিনিটের এই টিজার। অ্যাকশন আর রোমান্সের যুগলবন্দীতে আপাতত সিনেমার টিজারই মন কেড়েছে দর্শকদের। প্রত্যাশার পারদও উঠেছে হু হু করে।\nটিজারে মিমিকে দেখা গেছে মাঝরাস্তায় দাঁড়িয়ে জিৎকে চুমু খেতে, যা যথেষ্ট নজর কেড়েছে ফ্যানেদের। ‘বাজি’ সিনেমার একটি গানও টিজারে শোনা গেছে। ‘আয় না কাছে রে’ গানে বিদেশের রাস্তাতে নাচতেও দেখা গেছে হিরো হিরোইনকে।\nএবছরেই মুক্তি পাওয়ার কথা থাকলেও করোনার কারণে দীর্ঘদিন মাঝপথেই থেমে ছিল তাঁদের শ্যুটিং। মার্চের মাঝামাঝিতে লকডাউনের ফলে লন্ডন থেকে ফিরেও আসতে হয় পুরো টিমকে। তবে গত সেপ্টেম্বরেই শেষ হয়েছে এই সিনেমার পুরো শ্যুটিং।\nজিৎ মিমি ছাড়াও এই সিনেমাতে বসেছে চাঁদের হাট। সব্যসাচী চক্রবর্তী, অভিষেক চট্টোপাধ্যায়, বিশ্বনাথ বসু, দেবদূত ঘোষের মতো জনপ্রিয় চরিত্রাভিনেতারা রয়েছেন নানা পার্শ্বচরিত্রে।\nbaaziBengali moviejitmimi chakrabortyofficial teaser\nবয়স হলেই কি প্রেমে ভাটা? বাংলা সিনেমা তা বলছে না, হাস্যরসে হোক বা নির্ভরতায় প্রবীণ…\nনতুন ওয়েব সিরিজে নিজের ফার্স্ট লুকের ছবি পোস্ট করলেন মিলিন্দ সোমান, দেখে মুগ্ধ…


মুনাজাতের শেষে কালেমা তাইয়্যেবা পড়া কি আবশ্যক? – Bdnetwork247.com\nমুনাজাতের শেষে কালেমা তাইয়্যেবা পড়া কি আবশ্যক?\nOctober 10, 2018 admin ইসলাম\nমুনাজাতের শেষে কালেমা তাইয়্যেবা ‘লা ইলাহা ইল্লাল্লাহু মুহাম্মাদুর রাসুলুল্লাহ’ দ্বারা মুনাজাত শেষ করায় ইসলামের বিধান কী? এ সম্পর্কে কুরআন-সুন্নাহর বক্তব্যই বা কী?\nউপমহাদেশের অধিকাংশ দোয়া-মুনাজাতে কালেমা ‘লা ইলাহা ইল্লাল্লাহু মুহাম্মাদুর রাসুলুল্লাহ’ দ্বারা মুনাজাত শেষ করা হয়। রাহে বেলায়াত গ্রন্থ এসেছে, ‘কালেমা ‘লা ইলাহা ইল্লাল্লাহু মুহাম্মাদুর রাসুলুল্লাহ’ দ্বারা মুনাজাত শেষ করায় হাদিস কিংবা সাহাবাদের শিক্ষা বা কর্মের মধ্যে পাওয়া যায়নি।\nকালেমা ‘লা ইলাহা ইল্লাল্লাহু মুহাম্মাদুর রাসুলুল্লাহ’ মুসলমানদের ঈমানের ভিত্তি। আল্লাহর জিকির-আজকারের মধ্যে সর্বশ্রেষ্ঠ জিকির। মুনাজাত শেষ করতে কিংবা অন্য কোনো সময় এ কালেমা ‘লা ইলাহা ইল্লাল্লাহু মুহাম্মাদুর রাসুলুল্লাহ’ পাঠ করা অবৈধ নয়।\nতবে এটাকে সুন্নাত মনে করে কিংবা রীতি হিসেবে স্থায়ী করে নেয়া সুন্নাত পরিপন্থী। সুন্নাতের পরিপন্থী কোনো কিছুকে ইবাদত হিসেবে গ্রহণ উচিত নয়।\nনিয়মিত কোনো কাজে কোনো বিষয়ের ব্যবহার সুন্নাত পরিত্যাগ বা সুন্নাতের অবহেলা করার মতো অবস্থায় নিয়ে যেতে পারে। তাই যে জিকির যেখানে যেভাবে করার জন্য হাদিসে দিক-নির্দেশনা দেয়া হয়েছে, সেভাবে তা আদায় করাই উত্তম এবং অধিক সাওয়াবের কাজ।\nসাহাবায়ে কেরাম আজীবন অত্যন্ত গুরুত্বসহকারে প্রিয়নবি সাল্লাল্লাহু আলাইহি ওয়া সাল্লামের অনুসরণে দোয়া মুনাজাত করেছেন। তারা নিয়মিত তো দূরের কথা কখনো কালেমা ‘লা ইলাহা ইল্লাল্লাহু মুহাম্মাদুর রাসুলুল্লাহ’ দ্বারা মুনাজাত শেষ করেছেন বলে উল্লেখ পাওয়া যায়নি।\nভারতে ট্রেন লাইনচ্যুত হয়ে নিহত ৬\nছেলের শারীরিক চাহিদা পূরণ না করায় হত্যা!


ইঞ্জিনগুলি কী অনুসন্ধান করে ... | Martech Zone\nআপনার পৃষ্ঠার অভ্যন্তরীণ এবং বাহ্যিক, উভয় জটিল ভেরিয়েবলের ওজনের জটিল অ্যালগরিদমের সাথে অনুসন্ধান ইঞ্জিনগুলি সূচক পৃষ্ঠা। যদিও অনুসন্ধান ইঞ্জিনগুলি কী কী উপাদানগুলিতে মনোযোগ দেয় সেগুলি সনাক্ত করা গুরুত্বপূর্ণ বলে আমি মনে করি। তাদের বেশিরভাগই এমন উপাদান যা আপনার সাইটের পরিকল্পনা বা ডিজাইন করার সময় বা কেবল আপনার পৃষ্ঠা লেখার সময় আপনার সম্পূর্ণ নিয়ন্ত্রণ থাকে। এটি একটি সাধারণ বিপণন ব্রোশিওর ওয়েবসাইট, একটি ব্লগ বা অন্য কোনও সাইট কিনা তা নির্বিশেষে।\nঅনুসন্ধান ইঞ্জিন অপ্টিমাইজেশনের জন্য মূল উপাদানসমূহ\nSEO ব্লগগুলি যেগুলি আমার ব্লগটি পড়েন তার আগে আমাকে ছিঁড়ে ফেলুন - আমি সেখানে একটি দাবি অস্বীকার করব this এটি আপনার সাইটের পর্যালোচনা ও টুইট করার সময় কোনও এসইও বিশেষজ্ঞ কী মনোযোগ দেবে এটি কেবল তারই একটি অংশ। অবশ্যই আছে অন্যান্য উপাদান যেমন মেটা ট্যাগগুলি, এইচটিএমএল প্লেসমেন্ট, এবং সাইট জনপ্রিয়তা। আমার বক্তব্যটি সহজেই পরিবর্তিত হতে পারে এমন কয়েকটি মূল উপাদান সম্পর্কে গড় ওয়েবসাইট বিকাশকারী বা ব্যবসায়ের মালিককে সচেতন করা।\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। আপনার পৃষ্ঠাগুলির শিরোনাম পৃষ্ঠাটি কতটা ভালভাবে সূচিকৃত হয় তা প্রভাবিত করবে। আপনার পৃষ্ঠার শিরোনামে কীওয়ার্ডগুলি ব্যবহার করতে এবং আপনার ব্লগ বা সাইটের শিরোনামকে গৌণ করে দেওয়ার বিষয়ে নিশ্চিত হন।\nতোমার ডোমেন নাম প্রভাবিত আপনার স্থান। আপনি যদি নির্দিষ্ট কীওয়ার্ড বা বাক্যাংশগুলির জন্য শীর্ষ স্থান নির্ধারণ করতে চান তবে সেগুলি আপনার ডোমেন নামে অন্তর্ভুক্ত করার বিষয়ে ভাবুন।\nপোস্ট স্লাগস গুরুত্বপূর্ণ এবং কীওয়ার্ড এবং বাক্যাংশগুলি লাভ করার জন্য ব্যবহার করা যেতে পারে। আমি একটি বাধ্যতামূলক শিরোনাম ব্যবহার করার চেষ্টা করি যা পাঠককে আকর্ষণ করে তবে আমার পোস্ট স্লাগগুলি সাধারণত অনুসন্ধান ইঞ্জিনগুলির জন্য পরিবর্তিত হয়।\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। প্রধান শিরোনাম আপনার পৃষ্ঠার (এইচ 1) ভার্সন ওজনের যে সামগ্রীগুলি অনুসন্ধান ইঞ্জিনগুলি সূচী করে within এইচটিএমএলে শারীরিকভাবে হাইট (এস্ট) স্থান নির্ধারণের সূচকেও প্রভাব ফেলবে।\nপ্রধান শিরোনাম হিসাবে, ক সাবহেডিং (এইচ 2) পৃষ্ঠার সূচকেও প্রভাব ফেলবে।\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। আপনার পোস্টের শিরোনাম, বা অতিরিক্ত সাবহেডিংগুলি কী কীওয়ার্ড এবং বাক্যাংশগুলিকে ইনডেক্স করা হয় এবং কতটা ভাল তা প্রভাবিত করে।\nপুনরাবৃত্তি কীওয়ার্ড এবং মূল বাক্যাংশ সামগ্রীর মধ্যে গুরুত্বপূর্ণ। এই কীওয়ার্ড এবং মূল বাক্যাংশগুলি কীওয়ার্ড এবং মূল বাক্যাংশ যা সম্ভবত অনুসন্ধান করা হয়েছে তা দেখার জন্য বিশ্লেষণ করা উচিত।\nপ্রশংসামূলক কীওয়ার্ড এবং মূল বাক্যাংশগুলিও সহায়তা করবে।\nঅতিরিক্ত উপশিরোনাম (এইচ 3) পৃষ্ঠার সামগ্রীর মধ্যে থাকা অন্য শব্দের চেয়েও বেশি সহায়তা করতে পারে।\nএকটি এর মধ্যে বাক্যাংশ এবং কীওয়ার্ড ব্যবহার করে অ্যাঙ্কর ট্যাগ (লিঙ্ক), কীডওয়ার্ড চালনা এবং কোনও পৃষ্ঠায় কীফ্রেস সূচী করার দুর্দান্ত উপায়। এই মূল্যবান পণ্যটি "এখানে ক্লিক করুন" বা "লিঙ্ক" এ নষ্ট করবেন না - বরং লিঙ্ক এবং মূল বাক্যাংশের মধ্যে সম্পর্ককে সত্যিকার অর্থে চালিত করতে শিরোনাম এবং পাঠ্যটি ব্যবহার করুন। উদাহরণস্বরূপ, যদি আমি বিপণন এবং প্রযুক্তির সাথে সম্পর্কিত আমার ডোমেনটি চাই, তবে আমি অবশ্যই এটির ব্যবহার নিশ্চিত করতে চাই:\nঅ্যাঙ্কর লিঙ্কের মতো, চিত্রের লিঙ্কগুলিতে শিরোনাম ট্যাগগুলি অন্তর্ভুক্ত করাও সহায়ক। যেহেতু অনুসন্ধান ইঞ্জিনগুলি কোনও চিত্রের সামগ্রী (এখনও) সূচী করতে পারে না, তাই একটি কী-ওয়ার্ডযুক্ত শিরোনাম যুক্ত করা আরও অনেক বেশি সহায়তা করবে - বিশেষত যদি কেউ কেবল ব্যবহার করে থাকে গুগলের চিত্র অনুসন্ধান Search.\nচিত্রের নাম গুরুত্বপূর্ণ. চিত্রের শব্দের মধ্যে ড্যাশগুলি ব্যবহার করে এবং আন্ডারস্কোরগুলি ব্যবহার না করে নিশ্চিত হন। এবং নিশ্চিত হন যে চিত্রটির নামটি চিত্রটির সাথে মিলেছে ... প্রাসঙ্গিক নয় এমন চিত্রটিতে কীওয়ার্ডগুলি স্টাফ করার চেষ্টা করা সাহায্য করার চেয়ে বেশি ক্ষতি করতে পারে।\nট্যাগ্স: অ্যাঙ্কর ট্যাগঅ্যাঙ্কর ট্যাগ পাঠ্যনোঙ্গর টেক্সটডোমেন নামএইচ 1 ট্যাগএইচ2ট্যাগএইচ3ট্যাগশিরোনামভাবমূর্তিচিত্রের নামমূল বাক্যাংশকীওয়ার্ড ব্যবহারকীওয়ার্ডপাতা শিরোনামপোস্ট স্লাগসপোস্ট শিরোনামউপশিরোনামপৃষ্ঠার শিরোনাম\nঅ্যাপ্লিকেশন পরিষেবা সরবরাহকারীর সাথে কেন যান?\nফেব্রুয়ারী 4, 2008 সকাল 2:01 এ\nআপনি যদি ভুল মূল বাক্যাংশগুলি শুরু করার জন্য লক্ষ্যবস্তু করে থাকেন তবে তা সত্যিই কিছু যায় আসে না, আমি মনে করি আপনি এটির বেশিরভাগটি পেয়ে গেছেন।\nখুব পুঙ্খানুপুঙ্খ কাজ।\nফেব্রুয়ারী 4, 2008 সকাল 11:08 এ\nন্যাবড! আমি নির্বাচিত কীওয়ার্ডগুলি ভিজ্যুয়াল, এসইওর জন্য কঠোরভাবে ছিল!\nফেব্রুয়ারী 4, 2008 সকাল 10:09 এ\nএসইও জানা এবং সাধারণ ব্যক্তির শর্তে এটি ব্যাখ্যা করা দুটি ভিন্ন প্রাণী are আমি যতটা পারি চেষ্টা করুন, অনুসন্ধান ইঞ্জিনগুলি কী সন্ধান করে, লিঙ্কিং কীভাবে গুরুত্বপূর্ণ, এবং পৃষ্ঠা শিরোনাম কেন গুরুত্বপূর্ণ তা ব্যাখ্যা করার জন্য আমি যখন যথাসাধ্য চেষ্টা করি তখন আমি কিছুটা দুর্বোধ্য চেহারা পাই। এই ধারণাগুলি সংক্ষিপ্ত, সহজে বোঝার উপায়ে প্রকাশ করা আমার কাজ job এই পোস্টটি আমাকে প্রচুর সাহায্য করে। দারূন কাজ.\nফেব্রুয়ারী 4, 2008 সকাল 11:09 এ\nধন্যবাদ, ড্যান! এটি আমার পক্ষে শক্তি হয়েছে এবং আমি এটির সূক্ষ্ম সুরক্ষার চেষ্টা চালিয়ে যাচ্ছি। আমি মনে করি আমি ব্যক্তিগতভাবে আরও ভাল, বেশিরভাগ কারণেই আমি যে লোকদের সাথে কথা বলছি তাদের বিভ্রান্ত চেহারাটি অনুবাদ করতে পারি।


আপনার কি এখনই 4G সিম নেয়া উচিত? - Banglatech24.com\nআরাফাত বিন সুলতান November 11, 2017 0\nআপডেট ১৪ ফেব্রুয়ারি ২০১৮ঃ বাংলাদেশে ৪জি আসছে ফেব্রুয়ারি ২০১৮তেই!\nবাংলাদেশের মোবাইল ফোন অপারেটরগুলো এবং সরকারি কর্তৃপক্ষ দেশে চতুর্থ প্রজন্মের মোবাইল নেটওয়ার্ক সেবা ৪জি চালুর জন্য কাজ শুরু করে দিয়েছে বলে জানা যাচ্ছে। তবে কবে নাগাদ বাংলাদেশে 4G চালু হবে সে ব্যাপারে কোনো নিশ্চিত তথ্য এখনও পাওয়া যায়নি। উন্নততর ৪জি সেবা আসতে পারে এই ডিসেম্বরের মধ্যে, অথবা ২০১৮ পর্যন্তও আমাদের এজন্য অপেক্ষা করতে হতে পারে। কিন্তু, ইতোমধ্যেই অন্তত দুটি মোবাইল অপারেটর কোম্পানি এখনই গ্রাহকদেরকে ৪জি সিম রিপ্লেসমেন্ট নিতে উৎসাহ দিচ্ছে। কিন্তু কেন? আপনার কি এটা এখনই দরকার? চলুন সেই আলোচনা করি।\nখুব সহজ কথায়, ফোরজি হচ্ছে ৪র্থ প্রজন্মের (থ্রিজি’র পরবর্তী) মোবাইল নেটওয়ার্ক প্রযুক্তি। ৪জি/এলটিই’র মাধ্যমে উন্নততর তারবিহীন নেটওয়ার্ক সেবা দেয়া যাবে। বর্তমানে বাণিজ্যিক ভিত্তিতে চলমান এটাই সর্বাধুনিক মোবাইল ফোন নেটওয়ার্ক।\nফোরজির সুবিধা কী?\n৪জি নেটওয়ার্কে থ্রিজির চেয়ে ১০ গুণ পর্যন্ত বেশি স্পিডের ইন্টারনেট পাওয়া যাবে, যা ব্যবহার করে আরও ভাল মোবাইল ওয়েব সেবা, গেমিং সেবা, আইপি টেলিফোনি, এইচডি/ফোরকে টিভি, থ্রিডি টিভি, ভিডিও কনফারেন্স, উন্নততর ক্লাউড কম্পিউটিং প্রভৃতি ব্যবহার করা যাবে। বাস্তবে ফোরজির স্পিড বাংলাদেশে কেমন পাবেন, তা জানতে এটা চালু হওয়া পর্যন্ত অপেক্ষা করতে হবে। তবে থ্রিজির চেয়ে তো বেশি হবে বটেই।\nফোরজির জন্য আলাদা সিম কেন?\nপ্রযুক্তিগত কারণেই আপনার বিদ্যমান সিম কার্ডের সাহায্যে শুধুমাত্র ২জি এবং ৩জি নেটওয়ার্ক রিসিভ করতে পারবেন। ৪জি নেটওয়ার্ক এই সিমে সাপোর্ট করবেনা। এ ব্যাপারে আপনার সিম কার্ড পরিবর্তন করা ছাড়া আর কোনো উপায় থাকবেনা। সুতরাং আজ হোক, কাল হোক, ফোরজি উপভোগ করতে চাইলে আপনাকে অবশ্যই ফোরজি সাপোর্টেড সিম কার্ড নিতে হবে। এর কোনো বিকল্প নেই। তবে ভয়ের কিছু নেই, এতে আপনার মোবাইল নম্বর আগেরটাই থাকবে, শুধু সিম কার্ডটা নতুন পাবেন। ৪জি সাপোর্টেড সিমগুলো ইউসিম / USIM নামে পরিচিত। এগুলো ২জি, ৩জি এবং ৪জি নেটওয়ার্ক সাপোর্ট করে।\nযেসব সিমে ৪জি সাপোর্ট আছে, সেগুলোতে 4G অথবা U লেখা থাকবে। আপনার এ সংক্রান্ত কোনো তথ্যের দরকার হলে অপারেটরের কাস্টমার সার্ভিস পয়েন্টে যোগাযোগ করুন। গ্রামীণফোন গ্রাহকরা তাদের সিম ৪জি সাপোর্টেড কিনা তা জানতে *১২১*৩২৩২# ডায়াল করুন। ফিরতি এসএমএসে জানতে পারবেন যে আপনার সিমটি ৪জি সাপোর্ট করে কিনা।\n4G সিম নিতে কি টাকা খরচ হবে?\nএই মুহূর্তে ৩জি সিম ব্যবহারকারীদের বিদ্যমান সিম পরিবর্তন করে ৪জি সিম নিতে টাকা খরচ করতে হবে। রবি ও এয়ারটেল গ্রাহকদের বিদ্যমান সিম রিপ্লেস করে ৪জি সিম নিতে ১০০ টাকা খরচ করতে হবে। গ্রামীণফোনে স্টার গ্রাহকরা ফ্রি ফোরজি সিম রিপ্লেসমেন্ট নিতে পারবেন, তবে স্টার গ্রাহক ব্যতীত অন্যদের ১১০ টাকা খরচ হবে।\n৪জি’তে খরচ কেমন?\nটেকনিক্যালি থ্রিজি’র চেয়ে ফোরজি নেটওয়ার্ক সেবা দিতে মোবাইল অপারেটরদের তুলনামূলক কম খরচ হয়। তবে অপারেটরগুলো বাংলাদেশে এর প্যাকেজ ট্যারিফ কেমন রাখবে তা ফোরজি না আসা পর্যন্ত বোঝা যাচ্ছেনা।\nএখন যেসব স্মার্টফোন বিক্রি হচ্ছে, সেগুলো বেশিরভাগই ৪জি সাপোর্ট করে। আপনার ফোনের স্পেসিফিকেশন চেক করে দেখুন এটি ৪জি/এলটিই সাপোর্ট করে কিনা।\nআপনার কি ফোরজি সিম নেয়া উচিত?\nবাংলাদেশে 4G নেটওয়ার্ক কবে আসবে তা এখনও নিশ্চিত না। এখন যারা নতুন সিম কিনছেন, তারা বেশিরভাগই ৪জি সাপোর্টেড সিম পাচ্ছেন। যাদের সিমে ৪জি সাপোর্ট নেই, অর্থাৎ আগে কিনেছেন, তারা চাইলে এখন ফোরজি সিম রিপ্লেসমেন্ট নিতে পারেন।\nতবে ৪জি চালু বা তার ঠিক আগের সময় পর্যন্ত অপেক্ষা করলে আপনি হয়ত তখন বিনামূল্যেও ৪জি সিম রিপ্লেসমেন্ট পেতে পারেন। অথবা নামমাত্র মূল্যে তখন ফোরজি সিম নিয়ে ডেটা বোনাস পেতে পারেন। তাই আপনি যদি এরকম কোনো সুযোগের অপেক্ষা করেন, তাহলে একটু ধৈর্য্য ধরতে হবে। এটা সম্পূর্ণই আপনার ইচ্ছের ওপর নির্ভর করছে।\nবোনাসঃ স্মার্টফোনে যে ফিচারগুলো আপনার অবশ্যই চালু রাখা উচিত\nএখনই ৪জি সিম না নিলে কোনো ক্ষতি নেই, তবে 4G এলে তখন যদি কোনো কারণে লাইনে দাঁড়িয়ে ৪জি সিম রিপ্লেসমেন্ট নিতে হয়, (এরকম সম্ভাবনা আছে কিনা তা নিশ্চিত না), যদি আপনি এই লাইনে দাঁড়িয়ে ৪জি সিম নেয়ার ভয় করেন, তাহলে এখনই আপনার বিদ্যমান সিম কার্ড পরিবর্তন করে ৪জি সাপোর্টেড সিম নিয়ে নিতে পারেন। তবে ৪জি নেটওয়ার্ক চালু না হলে ৪জি সিমে থ্রিজি/টুজি নেটওয়ার্কের সেবাই ব্যবহার করতে হবে।\nফোরজি সিম বিক্রি শুরুর ঘোষণা দিল রবি\nটেলিটক স্বাগতম প্যাকেজ – ১জিবি ৪৬ টাকা (৩০ দিন), ৪৭ পয়সা/মিনিট!\nটিপস & ট্রিকস170


স্বামীর যে খারাপ অভ্যাসের জন্য আদালতে স্ত্রী! - বিনোদন জগৎ.কম\nYou are at:Home»সাতকাহন»স্বামীর যে খারাপ অভ্যাসের জন্য আদালতে স্ত্রী!\nস্বামীর যে খারাপ অভ্যাসের জন্য আদালতে স্ত্রী!\nBy Binodon Jogot on\t February 19, 2017 সাতকাহন\nস্বামী দিনের বেশিরভাগ সময় পর্নোগ্রাফি দেখেন। পর্নো সাইট বন্ধ করার দাবিতে সুপ্রিম কোর্টের দ্বারস্থ হলেন এক নারী! ঘটনাটি ঘটেছে ভারতের দিল্লিতে। ওই নারী জানিয়েছেন, দিনের বেশিরভাগ সময়ই স্বামী পর্নো ছবি দেখেন। যার ফলে দৈনন্দিন কাজে ব্যাহত হচ্ছে। এমনকি বৈবাহিক সম্পর্কেও চিড় ধরছে তাঁদের।\nতাঁর অভিযোগ, বর্তমানে ইন্টারনেটে খুব সহজেই মিলছে পর্নো ছবি ও ভিডিও। যার ফলে তাঁর স্বামী সারাদিন সেগুলিই দেখছেন। স্বামীর বিরুদ্ধে অভিযোগ জানানোর পাশাপাশি ওই নারীর দাবি, অবিলম্বে পর্নো সাইটগুলি বন্ধ করা হোক।\nতার কথায়, তার স্বামী একজন অভিজ্ঞ মানুষ। তারপরেও তিনি যেভাবে পর্নোগ্রাফিতে আসক্ত হয়ে পড়েছেন। তাতে তিনি চিন্তিত যে এগুলি কীভাবে কিশোর ও যুবমনে প্রভাব ফেলছে। তাই এই পর্নো সাইটগুলি বন্ধ করার জন্য সুপ্রিম কোর্টের কাছে আবেদন জানিয়েছেন তিনি।


Drop Shipping - Siam Digital IT\nড্রপশিপিং সিরিজ পর্বে আপানাদের আবারো স্বাগতম। পূর্বের পোস্টটি যারা মিস করেছেন তারা দেখতে পারেন। আসুন দেখি কিছু ড্রপ শিপিং সাইট যেখান থেকে আপনি Supplier নির্বাচন করতে পারবেন এবং কাঙ্ক্ষিত পণ্য বাছাই করতে পারবেন। AliExpress একটি চায়না বেসড ড্রপ শিপিং কোম্পানী, এখানে ব্রান্ডের পণ্যের চেয়ে সাধারণ পণ্য বেশী সেল হয়ে থাকে। AliExpress এ সবচেয়ে মূল্যে পণ্য\nড্রপ শিপিং ব্যবসায় Supplier নির্বাচন করা খুব জুরুরী। কারণ- আপনি যদি সৎ ও বিশ্বস্ত Supplier নির্বাচন করতে ভুল করেন তবে আপনার ড্রপ-শিপিং ব্যবসা মুখ থুবড়ে পড়বে। কাস্টমারের অর্ডার পূরণ করার জন্য অবশ্যই সৎ ও বিশ্বস্ত Supplier এর উপর নির্ভর করতে হবে। অনলাইনে অনেক ভুয়া Supplier আছে যারা মুলত Retailer । তাই এক্ষেত্রে আপনাকে খুব সাবধান\nDrop Shipping বিজনেস কি? এবং যেভাবে শুরু করবেন পর্ব ১ আসসালামু আলাইকুম এবং সবাইকে স্বাগতম আজকের লেখায়। আজকে আমরা কথা বলবো ড্রপ শিপিং নিয়ে। ড্রপ শিপিং কি এবং কিভাবে ড্রপ শিপিং শুরু করা যায়? ড্রপ–শিপিং কি? ড্রপ-শিপিং হলো একটি eCommerce Business Model, এই পদ্ধতিতে একজন বিক্রেতা তার পাইকারি বিক্রেতা অথবা সরবরাহকারীর মাধ্যমে ক্রেতার কাছে পণ্য


ডা. জাকারিয়া চৌধুরী: বাড়ির পাশে আরশিনগর, নেপাল ও শ্রীলংকার অভ্যন্তরীণ রাজনীতিতে ভারত | আমাদের সময়.কম – AmaderShomoy.com\nডা. জাকারিয়া চৌধুরী: বাড়ির পাশে আরশিনগর, নেপাল ও শ্রীলংকার অভ্যন্তরীণ রাজনীতিতে ভারত\nপ্রকাশের সময় : April 28, 2021, 4:25 am\nআপডেট সময় : April 28, 2021 at 4:25 am\nডা. জাকারিয়া চৌধুরী: পুষ্প কমল দহল প্রচন্ড নেপালের ক্ষমতায় এলেন দীর্ঘ তেরো বছরের গৃহযুদ্ধ অবসান শেষে ২০০৮ সালে অনুষ্ঠিত একটা পরিচ্ছন্ন নির্বাচনের মধ্য দিয়ে। এ ঘটনায় ভারত সাফ জানিয়ে দিল তারা প্রচন্ডকে প্রধানমন্ত্রী হিসেবে মেনে নেবে না। আচ্ছা কেউ কি বলবেন, পড়শি বাড়ির কর্তা কে হলো তা নিয়ে যদি আমার ঘুম বন্ধ হয়ে যায় তবে সে দায় কার ? ভারত কেন প্রচন্ড’কে মেনে নিবে না তা তারা একটা অদ্ভুত ব্যাখ্যার মধ্য দিয়ে তীরে তরী ভেড়াতে চাইল। ব্যাখ্যাটা কি ? ভারতের কথা হলো, কমলের সাথে ভারতীয় মাওবাদী সন্ত্রাসীদের সখ্য আছে। ভারত কোনো রকম তথ্য প্রমাণের ধার ধারল না। নেপালী গৃহযুদ্ধে ভারতের ভুমিকা আর ব্রিটিশ ফরাসী ১০০ বছরের যুদ্ধে নাথান মেয়ার রথচাইল্ডের ভুমিকাকে মনে করিয়ে দেয়। যিনি একই সাথে ইংল্যান্ড এবং ফরাসী সরকারকে ঋণ দিয়ে, ঋণের জালে ফেলে নাস্তানাবুদ করে ফেলেছিলেন। অবশ্য ভারত টাকার খেলা খেলে না। তারা যথেষ্ট-ই গরীব। তারা অন্যান্য দেশের ইয়াং অফিসারদের প্রমোদ ভ্রমন করায় ভারতে। ব্যাক্তিদের পদ পদবি এবং আনুগত্য ধরে ধরে কিনতে থাকে।\nভারত একই কান্ড করেছে শ্রীলংকায়ও। ১৯৭৮ সালে ভারতীয় তামিলদের অস্ত্র শক্তিশালী হয়ে উঠেছিল ভেল্লপিল্লাই প্রভাকরন। পাকিস্তান ভেংগেছে, বাংলাদেশের বিরুদ্ধে ১৯৭২ সালে প্রশিক্ষন দিতে শুরু করেছে সন্তু লারমাদের। দক্ষিন এশিয়ায় ভারতের বন্ধু থাকতে পারে, মিত্র নেই। এটা নিশ্চিতভাবে-ই বলা যায় যে এখানে তারা মিত্রতার সংকটে পড়েছে নিজেদের দাদাগিরির কল্যানে। নেপাল ভুটান বাংলাদেশের এক সময়ের স্বাভাবিক রেওয়াজ এই ছিল যে,এ অঞ্চলের নতুন বা পুরাতন যে শক্তি-ই ক্ষমতায় আসুক, ভারত সফরের মধ্যে দিয়ে-ই তাদের নতুন সরকারের যাত্রা শুরু হতো। কমল সেসব পাত্তা না দিয়ে তার সরকারের প্রথম সফর হিসেবে বেছে নেন চায়নাকে। বুঝতে পারছেন কত দশকের ট্রেন্ড ভংগ করার সাহস তিনি দেখালেন। চায়নাতে সফরকালীন সময়ে-ই তিনি বুঝেছিলেন, বেশিদিন ক্ষমতায় টিকতে পারবেন না। পুষ্প কমল দহল যত শক্তিশালী-ই হোক না কেন, নেপালী কংগ্রেস যাকে ভারতীয় কংগ্রেসের বি টিম বলা হয়ে থাকে, সেই তারা ছোট ছোট দল কিংবা দল নিরপেক্ষ আসন গুলোর উপর নিজেদের পুর্ন আধিপত্য প্রতিষ্ঠা করল। প্রশাসন, সেনা, পুলিশ কিংবা সরকারী দফতর সমুহ এতোদিন পরিচালিত হয়েছে নেপালি কংগ্রেস সমর্থিত আমলাদের দ্বারা। ফলে ক্ষমতায় এসেই তিনি যে আমুল পরিবর্তন করে ফেলতে পারবেন সে ভাবনা বোধকরি কেউ-ই ভাবেন নি। যা হবার তা-ই হলো।\nতিনি ২০০৮ থেকে ২০০৯ সালেও নেপালের প্রধানমন্ত্রীর দায়িত্ব পালন করেন।\nপ্রচণ্ড ১৩ ফেব্রুয়ারি, ১৯৯৬ থেকে একীকৃত নেপাল কমিউনিস্ট পার্টি (মাওবাদী) বা সংক্ষেপে নেকপা (মাওবাদী)কে সাম্যবাদী বিদ্রোহে নেতৃত্ব দেন। আসন্ন গৃহযুদ্ধকালীন সময়ে, ১৭,০০০ নেপালি মারা যান। অবশেষে ২০০৮ সালে সাধারণ নির্বাচন অনুষ্ঠিত হয় এবং নেকপা (মাওবাদী) শক্তিশালী দল হিসেবে আবির্ভূত হয়। আগস্ট ২০০৮-এ নেপালের সংবিধান সভা প্রচণ্ডকে প্রধানমন্ত্রী নির্বাচিত করে। তিনি ছিলেন নেপালের ৩৪তম প্রধানমন্ত্রী। যা বলেছিলাম আগে, প্রচন্ড ক্ষমতায় আসার আগতক নেপাল শাসন করেছে নেপালী কংগ্রেস ও তার সাংগপাংগরা। তৎকালীন সেনাপ্রধান জেনারেল রোকমানাগুড় কাটোয়ালকে বরখাস্তের চেষ্টা করার পর প্রেসিডেন্ট রাম বরন যাদব তার এই পদক্ষেপের বিরোধিতা করলে তিনি ৪ মে ২০০৯ তারিখে প্রধানমন্ত্রী হিসেবে পদত্যাগ করেন। ( উইকি ) ধারনা করা হয় ভারতীয় ব্লু-প্রিন্ট বাস্তবায়নে প্রচন্ডের দল ছাড়া বাকি সবাই এতে যোগ দিয়েছিল। বাজপায়ী ভারতে প্রথমবারের মত ক্ষমতায় আসার পর ভারতীয় কংগ্রেস যেভাবে তাকে টেনে হিচড়ে নামিয়েছিল মনে আছে নিশ্চয়ই। সেটা ছিল তিন দিনের একটা সরকার আর এ কান্ডে-ই ভারত থেকে কংগ্রেসকে আজ অনেকটাই ছিটকে পরতে হয়েছে। সো, প্রচন্ড তা হতে দেননি। তিনি সোজা পদত্যাগ করে বসেন।\n অতিমারির মধ্যেও ২০২০ সালে সামরিক খাতে বৈশ্বিক ব্যয় প্রায় ২ ট্রিলিয়ন ডলার ≣ শেরপুরে প্রতিপক্ষের হামলায় গৃহবধূ নিহত ≣ অনির্বাণ আরিফ: মামুনুল হক হেফাজতের নেতৃত্বে আসার পর পর কোনো ইস্যু ছাড়াই ধর্ম নিয়ে আসতেন\nএখানে নেপালী সেনাবাহিনীর অনানুষ্ঠানিক ক্যু এর প্রেক্ষাপট রচনার রসদ যুগিয়েছিল খোদ ভারত। এ কথার কোনো প্রমান আমার হাতে অন্তত নেই। তবে প্রচন্ডের পদত্যাগ অন্তত্ সেদিকে-ই ইংগিত দেয়। তা না হলে একজন সেনা প্রধানের হাতে দেশের নির্বাচিত প্রধান নির্বাহী নাকাল হন কিভাবে, কেন তাকে পদত্যাগ করতে হলো ?\nএরমধ্যে আরেকটি কারন যা ছিল সে হলো বাবুরাম ভট্ররাই। তিনি দহলের ডেপুটি ছিলেন এবং যে কোন ভাবে-ই হোক ভারত সরকার তার সাথে যোগাযোগ সম্ভব করে তোলে। নেপালী কংগ্রেসের জনসমর্থন সে সময় তলানীতে। ফলে ১৯৭৫ সালের পর ভারত যেমন বাংলাদেশে তাদের গোলামদের পুনর্বাসনে ঝুঁকি নিতে চায়নি ( গন বিদ্রোহের ভয়ে )ঠিক তেমনি তখন তারা নেপালি কংগ্রেসকেও দহলের স্থানে দেখতে চায়নি। সেন্টিমেন্ট ইস্যু ইজ এ ম্যাটার জানে ভারত। ফলে সেকেন্ড চয়েজ হিসেবে তারা আরেকজন এরশাদকে খুঁজতে থাকে এবং পেয়েও যায়। বাবুরাম ভট্ররা-ই কলেজ জীবন থেকেই মাওবাদে আসক্ত ছিলেন। ( এবং র কিভাবে তাকে পিক করে সে কথা বলা যাবে অন্য পর্বে। মনে রাখবেন উচ্চতর শিক্ষাজীবন ভট্ররা-ই পার করেছেন দিল্লীতে ।) আর এতসব যখন ঘটছিল তখন ভারতে চলছিল তাদের নির্বাচনকালীন সরকার। কমল সম্ভবত এটা বুঝতে পেরেছিল যে, নেক্সট নির্বাচনেও একই ফল আসবে এখন যেমন নেতানিয়াহুর বেলায় গত পাঁচটি অন্তর্বর্তীকালীন নির্বাচনে প্রায় একই ফল আসলো। ফলে পরে নির্বাচনে জিতে কমল দেশের প্রেসিডেন্ট হলেন এবং ডেপুটি বাবুরাম ভট্ররাই-কে করলেন গনতান্ত্রিক নেপালের প্রধানমন্ত্রী। এবার আর ভারত নীতিতে দহল স্বাভাবিক আচরনও করতে পারলেন না। তিনি মনে করলেন, ভারত সাবোটাজের চেষ্টা করছে। কেন এমন ভাবলেন সে উত্তর পরে দিচ্ছি । ভারত তো সুযোগের অপেক্ষায় রইলো। এখানে কনস্পিরেসি খোঁজা লোকেরা জিগেস করতে পারেন ১৭০০০ লোক যার যুদ্ধের কারণে মারা গেল সে কিভাবে জনপ্রিয় থেকে জনপ্রিয়তর হয়ে উঠে তার দেশে। উত্তর হলো- অন্যের গোলামীর কোরমা খাওয়ার চেয়ে নিজের শাক সবজি অনেক উপাদেয়, অনেক সম্মানের। এটা নেপালী জাতি বুঝেছিল। বুঝেনি নেপালী কংগ্রেস। নেপাল বিশ্বের একমাত্র হিন্দু রাষ্ট্র হওয়া সত্ত্বেও কেন ভারত বিরোধিতায় এক হয়ে যায় ?\nনির্বাচনে সাধারণ জনগণের মধ্যে ভারতের দাদাগিরী বিরুপ প্রতিক্রিয়ার বিস্ফোরন ঘটে যেমন ৭১ সালে বিস্ফোরিত হয়েছিল বাংলাদেশ। ভারত তাদের চানক্য নীতির বাস্তবায়নকারী বলে-ই আজ ভারতের একটা প্রতিবেশী রাষ্ট্রও নেই যার সাথে ভারতের বিশ্বাসের সম্পর্ক রয়েছে। তাদের ভাবনা হলো- প্রতিবেশী মানেই শত্রু। শত্রুর শত্রু হলো তোমার বন্ধু। চানক্যের এ নীতি-ই ভারতকে সর্বনাশের দোরগোড়ায় নিয়ে গিয়েছে। চাণক্যের হুকুম পালন করার কথা ছিল পাকিস্তানের। চাণক্য ও তক্ষশীলা বিশ্ববিদ্যালয় পাকিস্তানে অবস্থিত। চানক্য একজন আচার্য হয়ে উঠেন তক্ষশীলার হাত ধরে-ই।\nপররাষ্ট্র নীতির ক্ষেত্রে ভারত তাদের চানক্য বিশ্বাস থেকে কখনো-ই বিচ্যুত হয়নি। ভারত সরকারে বাজপেয়ি আছেন নাকি সোনিয়া আছেন নাকি বল্লভ ভাই প্যাটেল আবার পুনর্জীবন লাভ করে প্রধানমন্ত্রী হয়েছেন তাতে কিছু যায় আসে না। তাদের নীতি সেই একই। নেপালে এ কথা অত্যন্ত বিশ্বাসযোগ্য ভাবে প্রচলিত আছে যে, ২০০১ (?)সালের রাজপরিবারে গনহত্যা ঘটে ভারতের চালে। তারা সেখানে বীরেন্দ্রকে রাজা বানিয়ে, স্বীকৃতি দিয়েও রাজ সিঙ্গহাসনে অধিষ্টিত করতে পারেননি। নেপালী হিন্দুরা-ই দুনিয়ার বুকে একমাত্র জাতি হিসেবে নিজেদের প্রকাশ করেছে যে,দুই দেশ একই ধর্মের অনুসারী হলেও জাতিস্বত্তা এবং সংস্কৃতি ভিন্ন হতে পারে। বাংলাদেশ পাকিস্তানের কথাও এখানে ভাবা যেতে পারে যদিও প্রেক্ষাপট দুর্বল।\nডা. জাকারিয়া চৌধুরী: ডেন্টাল সার্জন, কলামিস্ট


নারীদের রূপচর্চার করার সকল পার্লারের নাম-ঠিকানা\nপ্রকাশিত তারিখ : July 25, 2019 | আপডেট সময়: 11:26 AM\nধানমন্ডি: হারমনি স্পা,\nবাড়ি: ৫০, সড়ক: ১০/এ, ধানমন্ডি আবাসিক এলাকা, ঢাকা-১২০৫।\nফোন: ৮৮-০২-৮১২৬২৪৯, ৮৮-০২-৯১৪০৬১১।\nমোবাইল: ০১৭১৬-৭৪৯৪৭৯, ০১৭১১-৩৭৩০৯০।\nহেয়ারোবিকস, হুসেইন প্লাজা,\nরোড ২৮, ধানমন্ডি, মিরপুর রোড, ঢাকা।\n০১৭১১৩২৫২৮১ , ০১৭১১৫৩৮৫৫৭ ও ৯১৪২০৮২।\nWeb: www. hairobics. com. Bd\nব্যু মঁদ সিসিলি, র‌্যাংগস নিলু স্কয়ার,\nরোড নং-৫/এ, হাউজ নং-৭৫ (৩য় তলা), সাত মসজিদ রোড, ধানমন্ডি সি/এ, ঢাকা-১২০৯।\nফোন-০২-৯১১৭০৮৮। মোবাইল-০১৯৩৭-৭০৪৪৪১ ও ০১৯৩৭৭০৫০০১।\nরমনা: অ্যাঞ্জেলিনা বিউটি পার্লার,\n১১৩ ডি. আই. টি. রোড, মালিবাগ, ঢাকা।\nমোবাইল নং: ০১৭১১-১২৫৭১৮\nফ্যাশন এন্ড স্টাইল বিউটি পার্লার এবং স্পা সেন্টার,\n১১/১ এ সিদ্ধেশ্বরী লেন, শান্তিনগর, ঢাকা,\nমোবাইল নং: ০১৭১৫-৩১৫৩৮৩।\nমেরী বিউটি পার্লার,\n৬৪/১ সিদ্ধেশ্বরী রোড, রমনা, ঢাকা।\nফোন: ৮৩৫৮৯৪৯, মোবাইল নং: ০১৭১৫-১৫২২২৮\nপ্রিয়াংকাস অ্যারোমেটিক বিউটি পার্লার,\n১৩২ নিউ বেইলী রোড, ঢাকা।\nমোবাইল নং: ০১৯১১-৩৯৮৪৮৪\nডাজলিং বিউটি পার্লার,\n১ বেইলী রোড, ঢাকা।\nমোবাইল নং: ০১৭১২-১৩৮৭১৯।\nগ্লোসী বিউটি পার্লার,\n৭৯ সিদ্ধেশ্বরী সার্কুলার রোড, মালিবাগ মোড়, ঢাকা।\nমোবাইল নং: ০১৮১২-১৭৬৩৫০\nমডার্ন চার্মিস বিউটি পার্লার,\n১১৫ নিউ সার্কুলার রোড (২য় তলা), সিদ্ধেশ্বরী, ঢাকা।\nফোন:- ৯৩৩৭৩১৫, মোবাইল নং: ০১৭১২-১৪৬৮৫৬\nসীমা বিউটি পার্লার,\n১১/৭ সিদ্ধেশ্বরী লেন, ঢাকা।\nড্রিম লেডিং বিউটি পার্লার,\n৩৭/এ সিদ্ধেশ্বরী খন্দকার গলি, ঢাকা।\nমোবাইল নং: ০১৯১১-৫৮৯৯৭৯।\nমধুপা বিউটি পার্লার,\n৪ নিউ সার্কুলার রোড, ঢাকা।\nফোন:- ৯৩১২২৮৭, মোবাইল নং: ০১৭১৭-৬৫৬২৪৯\nনিলুজ বিউটি পার্লার,\n১ নং সিদ্ধেশ্বরী লেন, সমিতি নগর (৪র্থ তলা), ঢাকা।\nমোবাইল নং: ০১৬৭৬-৪১৫১১৭\nটিউলিপ বিউটি পার্লার,\n২৩৮ বড় মগবাজার, ২য় তলা, ঢাকা।\nফোন:- ৯৩৬১৮১০, মোবাইল নং: ০১১৯৯-৮৫১৬৯৫।\nমোহাম্মদপুর: কবিতা’স গ্ল্যামার ওয়ার্ল্ড,\n২৪/১০, ব্লক-সি, তাজমহল রোড, মোহাম্মদপুর, ঢাকা – ১২০৭।\nমোবাইল নং: ০১৭১৬-৫৯৮৩৭১।\nশাহনাজ বিউটি পার্লার,\n১/১২, ব্লক-বি, লালমাটিয়া, মোহাম্মদপুর, ঢাকা।\nফোন: ৮১৪৪৯৭৮, মোবাইল: ০১৭১১-৯৩৫৩৯৬ ,\nওয়েব সাইট: www.shahnazharbal.com.bd\n২৪/৩ রিং রোড, মোহাম্মদপুর,ঢাকা-১২১৬।\nমোবাইল নং: ০১৮১৯-০১৮৬৯৩,\nওয়েব সাইট: www.supercutbd.com\nমিরপুর: অ্যাঞ্জেলিনা বিউটি পার্লার,\nবাড়ী# ৩৭, রোড# ০২, সেকশন# ৬, ব্লক# খ, মিরপুর# ১০, ঢাকা- ১২১৬।\nল্যান্ড ফোন: ৮০৫৫৭১৮, মোবাইল: ০১৫৫৬-৫৫১৪১৭।\nগ্ল্যামার টাচ বিউটি পার্লার এন্ড ট্রেনিং সেন্টার,\nপ্লট# ০৮, রোড# ০১, ব্লক# খ, সেকশন# ০৬, মিরপুর# ১০, ঢাকা।\nমোবাইল নং: ০১৯১১-৯১৭৬৬৭।\nমিং বিউটি পার্লার,\nপ্লট# ২৫/১, সেকশন# ৬, ব্লক# খ, মিরপুর- ১০, ঢাকা।\nল্যান্ড ফোন: ৮০৬০৭৪২, মোবাইল: ০১৭৩০-০৩৮৬৭৭, ০১৬৭১-১১৭১৯০।\nবাড়ী – ৬, রোড# ২১, ব্লক# সি, সেকশন# ১২, মিরপুর, ঢাকা।\nমোবাইল নং: ০১৮১৭-০৭৯৫৩৫\nপ্লট# ১, এভিনিউ# ৪, ব্লক# সি, সেকশন# ৬, মিরপুর- ১১ ঢাকা।\nফোন: ৯০১৬০৩৩, ৯০০৪৩৮৭।\nরামপুরা: আকাঙ্ক্ষা’স বিউটি পার্লার,\n২৫৫ ডি. আই. টি রোড, পশ্চিম রামপুরা, ঢাকা।\nমোবাইল নং: ০১৯৩৭-৫১৩০০৬।\nকিউট বিউটি পার্লার,\nব্লক# ডি, রোড# ৪, বাড়ি# ১, বনশ্রী, ঢাকা।\nমোবাইল নং: ০১৭২৭-৭৩৩৩৭৮\nনীলা বিউটি পার্লার,\n২৫ ওমর আলী লেন, পশ্চিম রামপুরা, ঢাকা।\nপার্পেল বিউটি পার্লার,\n২৪০/১ ওয়াপদা রোড, পশ্চিম রামপুরা, ঢাকা।\nমোবাইল নং: ০১৯১১-৮৭৭৫৯৪\nতামান্না বিউটি পার্লার এন্ড জীম,\nবাড়ী নং – ১৭, ব্লক – বি, রোড – ৬, বনশ্রী, রামপুরা, ঢাকা- ১২১৯।\nফোন: ৭২৮৮০৩৬, মোবাইল নং: ০১৯১২-৭৩৮০৭৫।\nঅপ্সরীস বিউটি পার্লার,\nব্লক# বি, রোড# ৬, বাড়ী# ৮, বনশ্রী, রামপুরা, ঢাকা।\nমোবাইল নং: ০১৯১৩-০৯৬০৫৬।\nডায়না বিউটি পার্লার,\n১৭৯ ওয়াপদা রোড, পশ্চিম রামপুরা, ঢাকা।\nমোবাইল নং: ০১৯১১-৭৮৮৪১৩।\nবাড়ী# ২০, রোড# ২, ব্লক# ডি, মহানগর প্রজেক্ট, রামপুরা,\nঢাকা। মোবাইল নং: ০১৫৫৭-০২৯৮২৭।\nস্পা কেয়ার প্যাশন বিউটি পার্লার,\nরোড# ৮, বাড়ী# ২, ব্লক# ডি, রামপুরা, বনশ্রী, ঢাকা- ১২১৯।\nমোবাইল নং: ০১৭১১-৩২৫৪৪২।\nউইমেন্স হ্যাভেন এ্যারোমা বিউটি পার্লার,\nবাড়ী# ৩০/এ, রোড# ১, মহানগর হাউজিং প্রজেক্ট, পশ্চিম রামপুরা, ঢাকা।\nমোবাইল নং: ০১৭৩২-২৫৫৮৮১।\nকেয়ার বিউটি পার্লার,\nসি/৬৭, মহানগর প্রজেক্ট, আ/এ, পশ্চিম রামপুরা, ঢাকা।\nমোবাইল নং: ০১৯২১-০৩১৪০৯।\nলোভাস স্পা এন্ড বিউটি পার্লার,\n৬/ডি, ডি.আই.টি রোড, পশ্চিম রামপুরা, ঢাকা।\nমোবাইল নং: ০১৭১১-৩২১২১৭।\nপ্রমিন্যান্ট সাজঘর বিউটি পার্লার,\nবাড়ী# ১৪, রোড# ২, মহানগর প্রজেক্ট, রামপুরা, ঢাকা।\nমোবাইল নং: ০১৯২১-১৮৯৭৮১, ০১৯২২-১৫০৪৩৯।\nসুষ্মিতা বিউটি পার্লার,\n২৫৮/ডি, ওয়াপদা রোড, পশ্চিম রামপুরা, ঢাকা।\nমোবাইল নং: ০১৭২৫-৩০০৩৩৩।\nওমেন্স কেয়ার বিউটি পার্লার,\nহাউস ৮/বি, বনশ্রী মেইন রোড, রামপুরা, ঢাকা।\nফোন: ৮২৭০৫২৯, মোবাইল: ০১৭১৬-৬৬১৫৪৪\nলিমা বিউটি পার্লার,\nবাড়ী-১০, রোড# ৪, ব্লক#ডি বনশ্রী, রামপুরা, ঢাকা।\nমোবাইল নং: ০১৭২৪-৫৫৯৪০৮, ০১৯৩১-৪০৮৪২৭।\nপৃথিবী বিউটি পার্লার,\nবাড়ী# ৪১, রোড# ৬, ব্লক# ই, বনশ্রী, বামপুরা, ঢাকা।\nমোবাইল নং: ০১৯২৬-২৭০০৫৬।\nঅন্যান্য এলাকা: সুমনস স্পা এন্ড স্কিন কেয়ার ক্লিনিক,\nমোতালেব টাওয়ার (৫ম তলা) , ৮/২ পরীবাগ, হাতিরপুল, ঢাকা-১২০৫।\nফোন: ৮৮০২-৯৬৭৭৫৪১, মোবাইল: ০১৭১৬-৭৯৪২৬১\nমুক্তা’স বিউটি পার্লার,\nসারুলিয়া, ডেমরা, ঢাকা।\nগ্লোরী বিউটি পার্লার,\n৩৩/ডি, চরকঘাটা, বৌবাজার, হাজারীবাগ, ঢাকা।\nমোবাইল নং: ০১৭১৫-৬৫৩৬৩৩।\nএস. এল. বিউটি পার্লার,\n২/৩, নীলাম্বর সাহা রোড, হাজারীবাগ, ঢাকা।\nমোবাইল নং: ০১৭১৪-৮৭৩৭১৭।\nরূপকথা বিউটি পার্লার,\n১২# সি, দক্ষিণ বনশ্রী মেইন রোড, গোরান, ঢাকা– ১২১৪।\nড্রীম গার্ল ঢাকা পরামর্শে বিউটি পার্লার হারবাল


বাদল অথবা ‘বাদলদের’ গল্প\n২৪ ফেব্রুয়ারি ২০১৯, ১১:১৬\nআপডেট: ২৪ ফেব্রুয়ারি ২০১৯, ১১:১৮\nভুল বিচারের ভয়াবহ ঘটনা ঘটে পৃথিবীতে। আজ থেকে প্রায় ৭০ বছর আগে এমন একটি ঘটনা ঘটেছিল ব্রিটেনে। স্ত্রী ও কন্যাকে খুন করার দায়ে মৃত্যুদণ্ড হয়েছিল টিমোথি ইভান্সের। মৃত্যুদণ্ড কার্যকর হওয়ার পর জানা যায়, খুন আসলে করেছিল অন্য একজন। এই ঘটনার কয়েক বছরের মধ্যে প্রবল জনমতের চাপে ব্রিটেনে মৃত্যুদণ্ড বিলুপ্ত করা হয়। পৃথিবীতে এখন যে বহু দেশে মৃত্যুদণ্ড নেই, তার অন্যতম কারণ হচ্ছে ভুল বিচারের আশঙ্কা। ভুল বিচারে এমনকি সামান্য দণ্ডলাভও গ্রহণযোগ্য নয় কোথাও। ব্ল্যাকস্টোনের এই নীতি সর্বজনীন যে: ১ জন নিরপরাধ ব্যক্তির সাজাভোগের চেয়ে ১০ জন দোষী ব্যক্তিকে ছেড়ে দেওয়া ভালো।\nতবে ভুল বিচার এখনো হয় পৃথিবীর অনুন্নত আইন ব্যবস্থাগুলোতে। টিমোথির ক্ষেত্রে ভুল বিচার ঘটেছিল অনিচ্ছাকৃতভাবে। কিন্তু এসব দেশে অনেক সময় ভুল বিচার বা মিথ্যে মামলায় ফাঁসানো হয় ইচ্ছে করে বা গাফিলতি করে। এমন ঘটনা প্রকাশিত হয় কম; কিন্তু ঘটে হয়তো অনেক বেশি। বাংলাদেশে এমন ঘটনা বহু ঘটেছে। এ দেশে এমনকি ঘটে এক আসামির নামে অন্য নামের নিরপরাধ ব্যক্তিকে কারাবন্দী রাখার আশ্চর্য ঘটনাও। সম্প্রতি জাহালমের ক্ষেত্রে এই অমানবিক ঘটনা প্রথম আলোয় প্রকাশিত হওয়ার পর আমাদের অনেকে ক্ষুব্ধ প্রতিক্রিয়া ব্যক্ত করেছেন। অন্যজনের নামে বিচারাধীন অবস্থায় তিন বছর কারাবন্দী থেকে তিনি মুক্তি পেয়েছেন উচ্চ আদালতের হস্তক্ষেপে।\nজাহালম তবু ভাগ্যবান বাদল ফরাজীর তুলনায়। বাদল ফরাজী ১৮ বছর বয়সে বাদল সিং নামে ভারতে গ্রেপ্তার হয়ে খুনের দায়ে দোষী সাব্যস্ত হন। ভুল নামেই ভারতে জেল খাটেন দশ–দশটি বছর। তিনি যে নিরপরাধ, এটি তথ্যপ্রমাণসহ দাবি করে ভারতের বাংলাদেশি দূতাবাস তাঁকে দেশে ফিরিয়ে আনার চেষ্টা করেছে। গত বছরের জুলাই মাসে তাঁকে ফেরত দেওয়া হয়েছে বাংলাদেশে। শোচনীয় বিষয় হচ্ছে, এরপরও তাঁর মুক্তি মেলেনি। ভুল বিচারে দোষী সাব্যস্ত বাদল ফরাজীকে তাঁর নিজের দেশ বাংলাদেশই জেলে আটকে রেখেছে প্রায় আট মাস ধরে।\nবাদল ফরাজীর ঘটনার গভীর অনুসন্ধান প্রয়োজন তাঁকে মুক্ত করার জন্য শুধু নয়, প্রয়োজন ভুল বিচারে তাঁর দোষী হওয়ার পেছনের রহস্য বোঝার জন্য। এভাবে বন্দী হয়ে আরও বহু ‘বাদল’ জেলে ধুঁকছেন কি না, তা বোঝার জন্য।\nবাদল ফরাজী ভারতে একটি খুনের মামলায় দোষী সাব্যস্ত হয়ে জেলে ঢোকেন ২০০৮ সালে। অথচ প্রাপ্ত সব রেকর্ডে দেখা যায়, তিনি ভারতে প্রবেশই করেছিলেন খুনটি সংঘটিত হওয়ার দুই মাস পরে। ২০১২ সালের ১৭ ডিসেম্বর ভারতে বাংলাদেশ হাইকমিশনের চিঠিতে তাই বলা হয়, ‘বাস্তবিকভাবে সে অপরাধটি ঘটার পর ভারতে পদার্পণ করেছে, অথচ অবৈধভাবে একটি ফৌজদারি অভিযোগের দায় তার ওপর চাপিয়ে দেওয়ার কারণে সে করুণ দুর্দশা ভোগ করছে। ঢাকার ভারতীয় হাইকমিশন তাকে ভিসা দেওয়ার তারিখ, বাংলাদেশ ইমিগ্রেশন তার ভারতে ঢোকার তারিখ এবং বাদলের স্কুল কর্তৃপক্ষ তার ঘটনা সংঘটনকালে স্কুলে থাকার বিষয়টি নিশ্চিত করেছে। সবকিছু প্রমাণ করে যে কথিত অপরাধের সঙ্গে তার কোনো ধরনের সংশ্লিষ্টতা ছিল না।’ বাংলাদেশ হাইকমিশনের চিঠিতে ৭ পৃষ্ঠার সংযুক্তিতে সব প্রমাণ এবং আগে পাঠানো নোট ভার্বালের কপিও পাঠানো হয়।\nবাংলাদেশ হাইকমিশন বাংলাদেশ রাষ্ট্রের প্রতিনিধি। প্রশ্ন হচ্ছে, বাংলাদেশ রাষ্ট্র যদি বাদলের নির্দোষ হওয়ার বিষয়ে নিশ্চিত থাকে, তাহলে তাঁকে ফিরিয়ে এনে সে নিজেই আটকে রাখে কেন? এটি ঠিক যে ভারত-বাংলাদেশ বন্দী প্রত্যর্পণ চুক্তিতে দোষী সাব্যস্ত কিছু বন্দীর মুক্তির বিষয়ে আইনগত বাধা থাকতে পারে। কিন্তু রাষ্ট্রপতির বিশেষ ক্ষমার একটি সাংবিধানিক প্রাধিকার রয়েছে, যা তিনি প্রধানমন্ত্রীর পরামর্শে প্রয়োগ করে থাকেন। এটি প্রয়োগ করে দোষী সাব্যস্ত কুখ্যাত খুনিদের ক্ষমার ঘটনাও অতীতে ঘটেছে। বাদল ফরাজীর মুক্তির ক্ষেত্রে তাহলে বাধা কোথায়? ভারত-বাংলাদেশ চুক্তিতে এমন কোনো কিছু থাকতে পারে না, যা রাষ্ট্রপতির সাংবিধানিক ক্ষমতাকে নাকচ করতে পারে। তাহলে?\nবাংলাদেশের স্বরাষ্ট্রমন্ত্রী আগে বলেছিলেন যে বাদলকে দেশে এনেই মুক্তির ব্যবস্থা করা হবে। বাদলকে দেশে ফিরিয়ে আনা হয় গত বছরের ৬ জুলাই। ১৫ অক্টোবরও তিনি যখন বন্দী, তখন প্রথম আলোকে স্বরাষ্ট্রমন্ত্রী জানান যে কীভাবে বাদলকে মুক্ত করা যায়, তার উপায় আইন মন্ত্রণালয়ের সঙ্গে কথা বলে বের করা হবে।\nবাদলের মুক্তির বিষয়ে আইন মন্ত্রণালয় কী বলেছে, তা আমরা জানি না। তবে আমরা রাষ্ট্রের আইন কর্মকর্তাদের এই মুক্তির বিরোধিতা করতে দেখি এই মাসের শুরুতে হাইকোর্টে একটি রিটের শুনানিকালে। রিট আবেদনের পরিপ্রেক্ষিতে উচ্চ আদালত বাদলকে যে বেআইনিভাবে আটক রাখা হয়নি, সে বিষয়ে নিশ্চিত হতে স্বরাষ্ট্র মন্ত্রণালয় ও পররাষ্ট্র মন্ত্রণালয়ের প্রতি রুল জারি করেছেন। এই রুলের জবাব দেওয়ার জন্য ৭ দিন সময় বেঁধে দেওয়া হলেও এখনো কোনো অগ্রগতি হয়নি।\nবাদল হয়তো শেষ পর্যন্ত আদালতের হস্তক্ষেপ বা রাষ্ট্রপতির দয়ায় মুক্তি পাবেন। কিন্তু আমার কাছে সবচেয়ে বিস্ময়কর লেগেছে বাদলের ভুল বিচারের ঘটনা নিয়ে অস্পষ্টতায়। ভারত ও বাংলাদেশের পত্রপত্রিকার বিবরণ অনুসারে বাদলকে ভারতের পুলিশ ধরার পর ভাষাগত কারণে নিজের পরিচয় দিতে পারেননি বলে বাদল সিং হিসেবে তাঁর বিচার হয় এবং তিনি শাস্তি পান। এই অবিশ্বাস্য কাণ্ড আদৌ কি ঘটতে পারে ভারতের বিচারিক এমনকি পরে উচ্চ আদালতে? ক্লাস টেনে পড়া বাদল ইংরেজি বা হিন্দিতে শুধু এটুকু বলতে পারেননি যে তিনি বাদল সিং নন? তঁার পাসপোর্টও কি তাঁকে শুধু এটুকু বিভ্রান্তি থেকে মুক্তি দিতে পারেনি?\nতাহলে আসলে কী হয়েছিল বাদলের ক্ষেত্রে?\nএই রহস্যের সমাধান রয়েছে হয়তো বাদলের কাছেই। তিহার জেলখানা থেকে লিখিত বাদলের একটি চিঠি প্রকাশ করা হয় ভারতের ললজিক্যাল. কম-এ (https://lolgical. com/crime-happened-entry-india-bangladeshi-badol-farazi-facing-jail/)। সেখানে বাদল বিস্তারিতভাবে জানান, কীভাবে তিনি তাজমহল দেখার উদ্দেশ্যে ভারতে যাওয়ার সঙ্গে সঙ্গে একটি ভয়ংকর অপরাধী চক্রের খপ্পরে পড়েন, কীভাবে তাঁর পাসপোর্ট এবং অন্য সবকিছু কেড়ে নেওয়া হয়, পাশবিক অত্যাচারের পর তাঁকে পুলিশের হাতে তুলে দেওয়া হয় এবং নির্যাতনের মাধ্যমে পুলিশ সাদা কাগজে বাদল সিংহ নামে তাঁর স্বাক্ষর নিয়ে তাঁকে মামলায় ফাঁসিয়ে দেয়।\nএই উপমহাদেশের অপরাধী ও পুলিশ চক্রের সিন্ডিকেট সম্পর্কে যাদের বিন্দুমাত্র ধারণা আছে, তাদের এই বিবরণ বিশ্বাসযোগ্য মনে হবে। বাদল নিজের নামই বলতে পারেননি বলে খুনের মামলায় যাবজ্জীবন কারাদণ্ড পেয়েছেন, এই বিবরণ সে তুলনায় অনেক অগ্রহণযোগ্য মনে হবে।\nপত্রিকায় দেখেছি, বাদলের সঙ্গে নাকি বাংলাদেশের মানবাধিকার কমিশন দেখা করেছে। বাদলের বিষয়ে তথ্য সংগ্রহের জন্য তারা নাকি ভারতে যাওয়ার পরিকল্পনাও করছে। আমি তাদের অনুরোধ করব প্রথমে বাদলের বিষয়ে ইন্টারনেটে প্রাপ্ত সব তথ্য সংগ্রহ এবং যাচাই করার। সত্য\nঘটনাটি জানার চেষ্টা করুন এবং তা আদালত, প্রধানমন্ত্রীর অফিস ও বাংলাদেশের মানুষকে জানান।\nবাদল আসলে কীভাবে ভুল বিচারের বলি হলেন, তা আমাদের জানা প্রয়োজন ভারতে বন্দী অন্য বাংলাদেশিদের স্বার্থেও। টাইমস অব ইন্ডিয়ায় গত বছরের ১৯ মার্চের একটি প্রতিবেদনে বলা হয়, ভারতে ৬ হাজারের ওপর ভিনদেশি বন্দীর অধিকাংশই বাংলাদেশি। ২০১৫ সালে শুধু পশ্চিমবঙ্গের বিভিন্ন জেলে অন্তরীণ এমন বাংলাদেশি বন্দীর সংখ্যা ৪ হাজারের মতো বলে সেখানে উল্লেখ করা হয়। বাদলের মতো অবিচারের শিকার তঁাদের কেউ কি হচ্ছেন না? বাংলাদেশের অসহায় কোনো মানুষ সেখানে গিয়ে কি অপরাধী চক্রের খপ্পরে পড়ছেন না?\nএ দেশে ভারতের মানুষের চাকরি, ব্যবসা ও বিভিন্ন সুবিধা সরকার অবাধ করেছে। ভারতে নিজ দেশের মানুষদের অন্তত নিরাপত্তা নিশ্চিত করার পর্যাপ্ত ব্যবস্থা সরকার নিয়েছে কি? দেশপ্রেম ও দায়িত্ববোধের জায়গা থেকে বিষয়টি সরকারের ভেবে দেখা প্রয়োজন।\nবেসরকারি ভবন নির্মাণকালে তদারকি জরুরি


মেট্রোরেল কি ঢাকার উন্নয়ন ডেকে আনবে, না ধ্বংস? - News Nine 24\nমেট্রোরেল কি ঢাকার উন্নয়ন ডেকে আনবে, না ধ্বংস?\nমীর আহসান: রাজধানীর অসহনীয় যানজট সমস্যার দীর্ঘস্থায়ী সমাধান দিতে পারেনি বর্তমান সরকারসহ বিগত সরকারেরাও। বর্তমানে ঢাকাকে এখন চলাচলের অনুপোযুক্ত নগরী বলা হয়। বিশেষ করে যানজট সমস্যার সমাধানের নামে ঢাকার মহাসড়ক চিড়ে একের পর এক যেভাবে উড়াল সেতু নির্মাণ করা হচ্ছে এতে ঢাকার প্রতি মানুষের বিতৃষ্ণা চলে এসেছে। অপরদিকে যানজটের কোন সমাধান হচ্ছে না এতে। প্রতিটা উড়াল সেতুর উপর যানজট লেগেই থাকে। বলা যায় একটি মোড়ের যানজট বিভক্ত হয়ে ৪/৫ জায়গায় ছড়িয়ে সে জায়গাগুলোতেও যানজট সৃষ্টি করছে। উদাহরণস্বরূপ- যাত্রাবাড়ির যানজট ছড়িয়ে পড়েছে গুলিস্তানে, গোলাপবাগে, চাঙ্খারপুলে। এসব জায়গায় যখন গাড়িগুলো নামে তখন সেখানে আরেকটি যানজট সৃষ্টি হয়। তারমানে যাত্রাবাড়ির উপর চাপ কমলেও সেই চাপ গিয়ে ছড়িয়ে পড়ছে আরো কয়েকটি এলাকায়। আর যাত্রাবাড়ির যানজট কিন্তু কমেনি। বরং সায়দাবাদ বাস টার্মিনালের অবস্থা আরো খারাপ হয়ে গেছে।\nরাজধানীর এতোগুলো ফ্লাইওভারে যেখানে সুষ্ঠ সমাধান হচ্ছে না, সেখানে আবার উত্তরা থেকে যদি মতিঝল পর্যন্ত রাস্তা কেটে মেট্রেরেল করার কাজ শুরু হচ্ছে। দীর্ঘ মেয়াদী প্রকৃয়াসম্পন্ন এসব কর্মযজ্ঞে (মূলত ধ্বংসযজ্ঞ) রাজধানীবাসী যতোটা ক্ষতির সম্মুখিন হচ্ছে এবং মূল্যবান কর্মঘন্টা নষ্ট হচ্ছে তা পৃথিবীতে বিরল। এরই মধ্যে যদি মেট্রোরেলের কর্মযজ্ঞ শুরু হয় তবে ঢাকা থেকে সকলের পালিয়ে যাওয়াই উত্তম হবে।\nএকটা মেট্রোরেল কেন ? এ ধরনের ৫০টা রেল আর ফ্লাইওভার বানালেও ঢাকা শহরে যানজট কমবে না। যেমনটি যানজট কমেনি যাত্রাবাড়িতে, যানজট কমেনি মহাখালীতে, কমেনি খিলগাঁও ফ্লাইওভারেও।\nযানজট নিরসনের একমাত্র উপায় হচ্ছে ঢাকাকে বিকেন্দ্রকরণ। যে ২৭ হাজার কোটি টাকা খরচ করে মেট্রোরেল বানানো হচ্ছে সেটা দিয়ে ২৭টা জেলায় ১ হাজার কোটি টাকা করে বিনিয়োগ করলে ২৭টি শহর ঢাকার মতো পরিপূর্ণ শহরে রূপান্তর করা সম্ভব। এভাবে প্রতিটি জেলা শহরকে স্বয়ংসম্পূর্ণ করে উন্নত করলে কোন মানুষকে আর নিজ জেলা, পরিবার পরিজন ছেড়ে ঢাকা আসতে হবেনা। তাহলে যেখা যাবে ক্যারিশমেটিকভাবে ঢাকার যানজট কমে গেছে।\nকিন্তু সেটা না করে সারা দেশের মানুষের কষ্টার্জিত টাকা কেবল ঢাকায় ঢেলে দেয়া হচ্ছে। বাকি ৬৩টি জেলাকে বঞ্চিত করা হচ্ছে উন্নয়ন থেকে। বিষয়টি অনেকটা পশ্চিম পাকিস্তান ও পুর্বপাকিস্তানের মত। যেমন ১৯৭১ এর আগে পূর্ব পাকিস্তানের সব টাকা দিয়ে পশ্চিম পাকিস্তান উন্নয়ন করা হতো, ঠিক তেমনি বর্তমানে ৬৩ জেলার টাকা দিয়ে শুধু ঢাকাকেই উন্নত করা হচ্ছে। বঞ্চিত করা হচ্ছে বাকি জেলা শহরগুলোকে।\nএখন বাংলাদেশে যেটা হচ্ছে সেটা হলো- অনুৎপাদনশীল খাতে যেমন- মেট্রোরেল, সেতু, ফ্লাইওভার, ১৪২ তলা ভবন, বিমানবন্দর করা ইত্যাদিতে বেশি বিনিয়োগ হচ্ছে। অর্থাৎ দেশের মূল টাকা ইট-বালু সিমেন্ট, কাঠামোর মধ্যে ঢুকিয়ে দেওয়া হচ্ছে। অপরদিকে উৎপাদনশীল খাত যেমন: কৃষি, কলকারাখানা বৃদ্ধি, কৃষকের ভূর্তুকী, অচল হয়ে পড়া কারখানাগুলোকে সচল করা, স্বস্তায় তেল-গ্যাস-বিদ্যুৎ দিতে প্রকল্প বাস্তবায়ন অন্ধকারে পড়ে আছে। ফলে দেশের সামগ্রীক উন্নয়ন হচ্ছেনা। আগামীতে হওয়ার সম্ভবনা দেখা যাচ্ছেনা।\nপ্রসঙ্গত, এবারের (২০১৬-১৭) অর্থবছরের বাজেটেও গণউন্নয়নমূলক কোন কিছু নেই। বরং অর্থমন্ত্রী বলেছেন, কৃষকদের ট্যাক্স দিতে হবে। জনগণের আয়কর আরেকটু বাড়িয়ে দিলে মন্দ হয়না। আখ চাষ বন্ধ করে দিয়ে বিদেশ থেকে চিনি আমদানি করা হবে ইত্যাদি ইত্যাদি। আমাদের প্রধানমন্ত্রী শেখ হাসিনাও বিদেশে গিয়ে বলেছেন, আমরা কৃষি থেকে শিল্পের দিকে যাচ্ছি। যদিও বাংলাদেশের অর্থনীতি হচ্ছে কৃষিনির্ভর। এদেশের ৮৫হাজার গ্রামের মানুষ জীবিকা উপার্জনের মাধ্যম হচ্ছে কৃষি। তাহলে কৃষি থেকে শিল্পের দিকে গেলে এই ৮৫ হাজার গ্রামের মানুষ কি কাজ করবে? কি খাবে? কিভাবে বাঁচবে?\nতাহলে বোঝা যাচ্ছে, এটা স্পষ্ট গণবিরোধী উন্নয়ন(!)। এই কথিত উন্নয়ন আসলে দেশ ও দেশের মানুষের জন্য নয়। বরং ভিন্ন কোন গোষ্ঠীর জন্য।\nপ্রকৃতপক্ষে দেশের প্রতিটা নাগরিক যখন স্বচ্ছলভাবে, নিশ্চিন্তে-নির্বিঘ্নে, সুখে-শান্তিতে বসবাস করতে পারবে তখনই সেটাকে প্রকৃত উন্নয়ন বলা যাবে।\nলেখক: গবেষক ও লেখক\nউড়াল সেতুপ্রধানমন্ত্রীমেট্রোরেল উদ্ভোধনযানজট\nAuthor ib SPosted on 2016-06-27 Categories জাতীয়, মুক্তমতTags উড়াল সেতু, প্রধানমন্ত্রী, মেট্রোরেল উদ্ভোধন, যানজট